Silvers Džūls

Numeroloģija Skaitļu maģija un mistika

Džūls Silvers NUMEROLOGIJA Skaitļu maģija un mistika

PRIEKŠVĀRDS Skaitlis ir visu lietu būtība.

Pitagors

Kopš senseniem laikiem skaitļiem bijusi maģiska vai mistiska nozīme visu tautu slepenajās mācībās. Senais cilvēks lūkojās debesīs un sajuta astrālos ritmus, no kuriem pirmais bija dienas un nakts divtaktu ritms un nākamais — mēness fāžu četrtaktu ritms 28 dienās. Turklāt cilvēki saskatīja to sakritību ar zināmām bioloģiskām norisēm sievietes organismā. Kosmiskās sistēmas novērojumi lika pamatus astroloģiskajām spekulācijām un veidoja cilvēka prasmi rīkoties ar skaitļiem.

Pirmos ievērojamos panākumus šajā jomā guva maiji, Vidus- amerikas augsti attīstīta kultūra, kuras pirmsākumi meklējami 15 000 gadu pirms Kristus. Debesu zvaigznāju vērojumu rezultātā radās Mēness un Saules dzīvnieku apļi. Ap 8500. gadu pirms Kristus tika izveidota pirmā skaitīšanas sistēma, ar kuras palīdzību radās iespēja aprēķināt saredzamo kosmisko norišu ritmiskumu un planētu ceļus. Saskaņā ar Veneras konjunkcijām maiji veidoja Veneras kalendāru, kura pamatā bija planētu 65 sinodiskie apriņķojumi 2920. gada trīspadsmit mēnešos mīnus piecas dienas. Salīdzinājumā ar modernajiem aprēķiniem šis kalendārs ir tik precīzs, ka tikai pēc 20 800 gadiem sagaidāma vienas dienas novirze.

Pulsējošais Visums, kas pakļaujas dievišķajiem likumiem, pateicoties abstraktajiem skaitļiem un sakārtošanai loģiskā sistēmā,

Maiju skaitīšanas sistēma

kļuva caurskatāms un viegli saprotams. Lai iegūtu spējas ietekmēt kosmiskās svārstības, kas veido dzīvi uz Zemes un iespaido paša cilvēka dzīvi, pieredzējušais mags izmantoja skaitļus apgrieztā kārtībā — tā radās skaitļu maģija. Tas atbilst senajam maģiskajam likumam pēc analoģijas "Kā debesīs, tā uz Zemes" un "Kas uz Zemes notiek, atbilst dievišķajai likumībai kosmosā". Okulto zinātņu skatījumā Visums nav nekas cits kā vien pārdimensējies cilvēka organisms, makrokosmoss atbilst mikrokosmosam.

Cilvēks, būdams universa sastāvdaļa, spēj savā garā mistiskā veidā izplesties tik tālu, ka piepildītu visu pasauli un pat to pārvaldītu — tiesa gan, ar noteikumu, ka viņa garīgās svārstības ir saskaņā ar kosmiskajām svārstībām. Tādējādi skaitļu maģija būtībā nav nekas cits kā svārstību fenomena padziļinātas studijas, turklāt skaitļi no viens līdz deviņi atspoguļo pilnu svārstību ciklu. Montrose savā grāmatā "Numeroloģija ikvienam" (Ņujorka, 1960) trāpīgi atzīmējis:

"Mēs dzīvojam svārstību universā, un ikviens pasaulē nākušais cilvēks izstaro tikai viņam vien raksturīgas svārstības, ar kurām viņš atšķiras no citiem."

Dabas zinībās, īpaši modernajā fizikā, sastopami apgalvojumi, ka gan gaisma, gan elektriskie un magnētiskie impulsi izplatās svārstību jeb viļņu veidā. Neapstrīdams ir fakts, ka šie kosmosā pastāvošie spēki būtiski ietekmē Zemi un tās iemītniekus. Tāpat iespējams izskaidrot paisuma un bēguma fenomenu, kā ari jūtīgu cilvēku reakciju uz pilnmēnesi. Kosmisko spēku iedarbību uz cilvēku var salīdzināt ar mūzikas instrumenta stīgām, kuras vibrē katra ar savu frekvenci. Maga mūzikas instruments ir skaitļi, ar kuru palīdzību viņš atskaņo savu melodiju. Deviņām pamatfrekvencēm, deviņām notīm, kuras iespējams izvilināt no mūzikas instrumenta, atbilst skaitļi no viens līdz deviņi. Šīs atbilstības pirmsākumi meklējami grieķu tēlnieka un matemātiķa Pitagora no Samosas (6. gs. pirms Kristus) mācībā un mūzikas svārstību intervālu atklājumos.

Okultās zinības uzskata, ka cilvēka vārds raksturo viņa personiskās svārstības un līdz ar to arī viņa individuālo raksturu. Lai varētu analizēt neskaitāmos vārdus, numerologs saskaņā ar stingri noteiktu skaitļu atslēgu kāda vārda burtus pārveido skaitļos no 1 līdz 9. īpaša nozīme tiek piešķirta skaitļiem 11 un 22. Šo skaitļu maga "instrumentu" raksturo Ričards Kevendišs (Richard Cavendish):

"Katra stīga atbilst kādai personai, kādai vietai vai priekšmetam, un katrai ir sava svārstību frekvence, tā rada savu īpašo skaņu un kopā ar citām pārējo stīgu radītajām skaņām saplūst varenā skaņkopā, kuru savukārt kādā acumirklī atskaņo universs. Cilvēka vārds atklāj viņam raksturīgo "noti", jo ikvienā vārdā ietverta viņa iekšējā būtība; tomēr arī dzimšanas datumam ir izšķirīga ietekme, jo skaņkopa, ko universs atskaņo cilvēka dzimšanas brīdī, uzspiež neizdzēšamu zīmogu viņa raksturam un liktenim."

Moriss Drions (Maurice Druon) savā grāmatā Les Memoires de Zeus raksta:

"Skaitlis ir vārds, bet ne runa. Tas ir vilnis un gaisma, bet neviens to nespēj saskatīt. Tas ir ritms un mūzika, bet neviens to nespēj saklausīt. Tam ir bezgala daudz variāciju, tomēr tas ir neizprotams. Ikviena dzīvības forma ir īpaša skaitļa atbalss pastāvēšanas forma."

Jau senie indieši, ēģiptieši un semīti interesējās par skaitļu okultajām nozīmēm un mēģināja atrast to sakarības ar laika ritumu un individuālajiem cilvēku likteņiem. Nikomahs, Pitagora mācības sekotājs pirmajā mūsu ēras gadsimtā, iedibināja mācību par to, ka viss universs veidots, pamatojoties uz skaitļu likumībām:

"Viss, kas universā dabiski sakārtots saskaņā ar noteiktu sistēmu, šķiet, gan pa daļām, gan kopumā veidots, salāgojot un pakārtojot konkrētiem skaitļiem, un, proti, iepriekšējam nodomam un apziņai, kas piemīt visu lietu radītājam; paraugs izveidojās kā pagaidu skice uz skaitļa jēdziena noteicošā stāvokļa bāzes, kuras pirmsākumi meklējami pasaules radītāja Dieva garā. Skaitlis ir tikai jēdziens, viss pārējais ir nemateriāls, un tomēr skaitlis ir patiesā un mūžīgā būtība, tādējādi, pamatojoties uz to kā uz māksliniecisku plānu, vajadzēja rasties visām lietām, tādām kā laiks, kustība, debesis, zvaigznāji un riņķojums."

Skaitļu maģijas pamatā ir zināšanas par to, ka tie visi veidojas no pirmajiem deviņiem skaitļiem. Grāfs Lūiss Hamons (Louis Ha- mon), pazīstams kā skaitļu mags Šeiro (Cheiro), sniedz šādu paskaidrojumu:

"Piemēram, skaitlis 10 ir skaitļa 1 atkārtojums, jo nulle būtībā nav skaitlis. Skaitlis 11 saskaņā ar parastās saskaitīšanas likumu, ar kuru tiek iegūta pāra summa, ir skaitļa 2 atkārtojums, jo 1+1 = 2. Secīgi, 12 ir skaitļa 3 atkārtojums, 13 ir skaitļa 4 atkārtojums, un skaitlis 19 pāra summā dod skaitli 10, kas atkal reducējas uz skaitli 1, jo nulle netiek pieskaitīta. Pēc seniem okultisma likumiem, 19 tātad ir piederīgs skaitlim 1, 20 — skaitlim 2, 21 — skaitlim 3 utt.

Visu skaitļu izcelsme un pamats ir pirmie četri skaitļi, jo to saskaitīšanas rezultāts ir: 1+2+3+4 = 10. Visi universa fenomeni sakņojas šai pamatatziņā, jo visus ģeometriskos ķermeņus iespējams attiecināt pret šiem četriem skaitļiem, ja tos uzskata par punktiem.

Vieniniekam kā punktam nav paplašinājuma. Divnieks ir līnija, kas savieno divus punktus, un tam piemīt garums, bet nav platuma. Trijnieks sastāv no trīs punktu saistījuma, kas veido trīsstūri, kuram ir gan platums, gan garums, bet nav augstuma. Ja trīsstūrim pievieno vēl vienu punktu un tos savieno, veidojas tetraedrs, pira- midāls ķermenis ar izplešanos garumā, platumā un augstumā. Šis skaitļu tipveida izkārtojums skaitļu maģijā ir mūžīgās dabas avots. Vēlāk Pitagora sekotāji izveidoja matemātisku figūru, diagrammu, ko nosauca par tetraktiju (četribu) un piedēvēja tam augstākās maģiskās spējas. Figūra skaidri atspoguļo, ka 1+2+3+4 = 10.

No atziņas, ka Visuma harmoniju līdzsvarā uztur pretēji spēki

un ka viss esošais pastāv uz savstarpēji pretēju pāru pamata (taisns un līks, viens un daudzi, labais un kreisais, sievišķais un vīrišķais, labais un ļaunais), attīstījās skaitļu maģijas pretišķību sistēma, turklāt visiem nepāra skaitļiem tika piešķirti jēdzieni viens, pa labi, vīrišķais un labais, pāra skaitļiem — jēdzieni daudz, pa kreisi, sievišķais un ļaunais.

Ja skaitļus pārveido punktos, attēlojumā saskatāms, ka nepāra vīrišķie skaitļi satur norādošu vidusdaļu, turpretī sievišķajos pāra skaitļos ir receptīva atvere, brīva telpa to iekšienē. Nepāra skaitļi ir spēcīgāki nekā pāra skaitļi, jo tos nevar tik viegli iznīcināt — vienmēr vidū paliek punkts. Ja nepāra skaitli saskaita ar pāra skaitli, tad nepāra skaitlis ņem virsroku pār pāra skaitli — rezultāts vienmēr ir nepāra skaitlis. Tāpēc skaitļu maģijā nepāra skaitļi ir vīrišķie, agresīvie, valdošie un pieveic sievišķos, receptīvos un pasīvos pāra skaitļus. Nodaļā "Skaitļu dziļākā nozīme" sīkāk apskatīsim šīs pretišķības.

F. Homērs Kēriss (F. Homer Curtiss), "15 ordeņa" un "Reliģijas viedo brālības" dibinātājs, savā grāmatā Key of the Universe (Universa atslēga; Vašingtona, 1917) raksta:

"Nepāra skaitļi ir svēti, jo, kad mēs mēģinām tos dalīt, tie vienmēr atstāj monādi — skaitli 1, kas ir Dieva simbols un paliek neskarts starp abām daļām. Tādējādi atklājas darbos esošā augstākā dievība."

Maga Heinriha Kornēlija Agripas no Netesheimas (1486-1535) kabalistiskais zīmogs

Kāds ir kabalistiskās skaitļu maģijas un no tās izveidojušās modernās numeroloģijas saturs un kā tā darbojas, apskatīsim šajā pētījumā un atklāsim praktiskos piemēros.

Romantiķis Novāliss (īstajā vārdā Fridrihs Leopolds Freihers fon Hardenbergs, 1772-1801) bija pārliecināts, ka "dabā darbojas apbrīnojama skaitļu mistika, tāpat notiek ari vēsturē".

KABALISTISKĀ SKAITĻU MAĢIJA UN MODERNĀ NUMEROLOĢIJA

Kabala ir sens ebreju tekstu kopojums par slepenām mācībām, ko saskaņā ar leģendām Ābrahāms saņēmis tieši no Dieva un cauri gadsimtiem ar mācītu vīru starpniecību nodevis tālāk. Cilvēks ir samazināts Dieva atveids, un universs ir vienots kopums, loģiska sistēma, ko nosaka skaitļi un planētas.

Kabala pārstāv uzskatu, ka cilvēku no Dieva šķir nevis grēks, bet gan viņa gara tumsība. "Zināšanas ir vara" — vēsta kāds sens sakāmvārds. Kabalisti tiecas pēc visaptverošām zināšanām, lai nokļūtu gnozis īpašumos, Dieva pazīšanā. Kad meklējošais iegūst dievišķās zināšanas, tad viņš ir ieguvis arī dievišķo būtību. Viena no Kabalas pamatdomām skan: "Pazīt Dievu nozīmē pašam būt Dievam!"

Kabalu, "Apslēptās gudrības grāmatu", kopš seniem laikiem augstu godājuši "iesvētītie", arī modernie okultisma piekritēji Alis- ters Kroulijs (Aleister Crowley), Elifass Levī (Eliphas Levi) vai Za- muels Lidels Maters (Samuel Lidell Mathers) apliecina, ka daudzas no savām atziņām guvuši šai grāmatā. Jāatzīst, ka visiem pieejamie un iespiestie kabalas teksti neatklāj visus dziļākos noslēpumus, jo šīs augstākās gudrības tiek nodotas tālāk tikai mutiski. Tikai visuzticamākie iesvētītie drīkstēja glabāt šos vērtīgos senos dokumentus.

Kabalā apkopotie pieraksti (tāpat kā Vecajā Derībā) noteikti ir cēlušies no dažādiem anonīmiem autoriem. "Radīšanas grāmata" (Sefer Jezira), kas publicēta ebreju valodā, varētu būt veidota laikā no 3. līdz 6. gs. Babilonijā. "Gaismas grāmata" (Sefer ha-Sohar) turpretī sarakstīta aramiešu valodā, un par tās autoru varētu uzskatīt kabalistu Mozu de Leonu (Moses de Leon). Šā darba galvenā daļa varētu būt veidota pēc 1275. gada Spānijā.

Kabalistikas būtība ir tāda, ka vieta un laiks izšķīst augstākajā — skaitļu un mēru kategorijā. Skaitļu un mēru jēdzienu saīsinājums ir vārds, kas piešķir atšķirību lietām un indivīdiem. Atspoguļojošās formas ir gara un skaitļa funkcijas — un to abu rezultējošais iznākums ir vārds, turklāt skaitlis nosaka laika un vietas mēru. Loģisks secinājums būtu šāds: gars, laiks un vieta nosaka vārdu. Cilvēka liktenis veidojas uz viņa rakstura pamata. Likteņa noteikšana un izpēte atkarībā no cilvēka vārda ir kabalistiskās skaitļu maģijas un modernās numeroloģijas uzdevums.

Saskaņā ar seniem likumiem un pieredzi šajā "dievišķajā zinātnē" vārds atgriežas skaitliskā izteiksmē, un pēc tam no iegūtā rezultāta apgrieztā kārtībā tiek izskaitļots raksturs, pagātne un nākotne.

Tā slavenais gaišreģis, astrologs un skaitļu mags Mišels Nostra- dams (1503-1566) izteica savus pareģojumus daudzus gadsimtus uz priekšu līdz pat mūsdienām. Nostradams pēctečiem atstāja 942 pravietiskas četrrindes, kuras sakārtoja pravietojumu grāmatā. Desmit centūrijas katra ietver simt četrrindes, vienīgi septītajā cen- tūrijā ir tikai 42 četrrindes.

Viņa pravietojumi nav sakārtoti pareizā secībā; tomēr daudzi viņa paredzētie notikumi risinājušies ar apbrīnojamu precizitāti. Ja kādam reiz izdotos atrast skaitļu atslēgu, ar kuras palīdzību šos pravietojumus varētu sarindot pareizā secībā, mums rastos fantastiska iespēja izlasīt pasaules vēsturi nākamajiem gadsimtiem.

Šai sakarā interesanti atzīmēt, ka ari Bībelē maģija apskatīta kā neapstrīdama patiesība — tā katrā ziņā tiek uzskatīta par nosodāmu nodarbošanos, jo ir aizliegta iejaukšanās dievišķajā visvarenībā.

Lai gan ebreju kultūras aprindās jau izsenis tika polemizēts gan par talmūdu, gan kabalistisko mācību, kristiešu zinātnieki un rakstnieki tikai 15. un 16. gs. pievērsās senajiem ebreju nostāstiem. Līdzās Johannesam Reihlinam (Johannes Reuchlin; 1455-1522) un Joha- nam Pistoriusam (ļohann Pistorius; 1546-1608) par okulto filozofiju polemizēja galvenokārt Heinrihs Kornēlijs Agripa no Netesheimas (1486-1535). Grāmatā "Par okulto filozofiju" pirmajai nodaļai dots zīmīgs nosaukums: "Par matemātiskās zinātnes nepieciešamību un citiem apbrīnojamiem darbiem, kuru īstenošanās iespējama tikai ar matemātiskās mākslas palīdzību".

BURTI UN SKAITĻI — SKAITĻU ATSLĒGA

Pirms sākam detalizēti nodarboties ar burtu pārveidošanu skaitļos, īsumā apskatīsim pāra un nepāra skaitļu savstarpēji pretējo nozīmi:

1

aktīvs, mērķtiecīgs, varens, neiejūtīgs, līderis, atjaunojošs

3

lielisks, jautrs, māksliniecisks, laimīgs, veiksmīgs

5

daudzpusīgs, piedzīvojumu meklētājs, nervozs, nedrošs

7

atsvešināts no pasaules, mistisks, noslēpumains

9

garīgi un spirituāli panākumi

2

pasīvs, jūtīgs, vājš, līdzjūtīgs,

padevīgs

4

neveikls, lēnīgs, neatraktīvs, nelaimīgs, smagi strādājošs

6

vienkāršs, mierīgs, mājīgs, mātišķs

8

atvērts pasaulei, materiāli veiksmīgs vai pakļauts neveiksmei

10

(sk. arī skaitli 1) 2x5, desmit baušļu skaitlis, pilnveides skaitlis

11 (sk. arī skaitli 2) atklāsmes un mocekļa skaitlis

22

meistara skaitlis 12 (sk. ari skaitli 3) 12 Izraēla ciltis, 12 dzīvnieku apļa zīmes, 12 gada mēneši

Skaitļu no 1 līdz 9 un skaitļa 22 dziļāko nozīmi apskatīsim nākamajās nodaļās.

No dažādajām skaitļu atslēgām, kuras atklājuši senie skaitļu magi un numerologi, piedāvājam tikai divas, un lasītājs var pats izvēlēties, kuru atslēgu izmantot savos aprēķinos.

Senajās ebreju sistēmās iztrūkstošie burti tiek papildināti ar grieķu alfabētu. Skaitļa 9 nav vispār, jo saskaņā ar senajiem priekšstatiem skaitlis 9 atspoguļoja neizrunājamo no deviņiem burtiem sastāvošo Dieva vārdu. Tāpēc pagātnes okultisma meistari šim skaitlim nepiemēroja nevienu burtu. Arī citu burtu piemērošana skaitļiem nenotika mums ierastajā secībā:

jaunaka moderna numeroloģijas sistēma skaitļi no 1 līdz 9 aprēķinos tiek izmantoti jau pierastajā alfabēta secībā:

Salīdzinot abas sistēmas, konstatējam, ka aptuveni pusei burtu atbilst viena un tā pati skaitliskā vērtība. Tādējādi senās kabalis- tiskās skaitļu maģijas piekritēji ieguva pilnīgi atšķirīgus rezultātus no mūsdienu numerologiem, lai gan aprēķināja vienus un tos pašus jēdzienus vai vārdus. Mēs neiedziļināsimies diverģencēs starp senajiem skaitļu magiem un modernajiem numerologiem. Grāfs Lūiss Hamons (Louis Hamon), kas dēvēja sevi par Čeiro, savā Skaitļu grāmatā nonācis pie secinājuma:

Senā franču aprēķināšanas tabula ebreju alfabētam

"Ebreju aprēķinu tabulas pamatā ir pirmatnējā skaitļu maģijas sistēma, kuru piedēvē senajiem semītiem un ebrejiem, un mana pieredze apliecina, ka tā ir viena no labākajām metodēm okultās skaitļu mācības jomā. Visticamāk, ka ebreji šo sistēmu pārņēmuši no senajiem semītiem, kas savulaik bijuši izcili maģisko mākslu meistari."

Ebrejiem nebija rakstu zīmju skaitļu attēlošanai, jo alfabēta burti vienlaikus attēlo arī noteiktus skaitļus. Tādējādi ebreju Aleph (A) nozīmē 1, Beth (B) — 2, Gimel (G) — 3 un tā tālāk. Tā kā nulle skaitļu maģijā netiek ņemta vērā, Lamed (L) attēlo skaitli 3 (L=30) un Tam — 4 (T=400). Tālākajos kārtojumos atklājas atbilstība 18 latīņu alfabēta burtiem.

Ši ebreju alfabēta iztrūkstošajiem burtiem tika piemekletas atbilstošas skaitliskās vērtības:

C = 3, atbilst G E = 5, atbilst grieķu epsilonam F = 8, atbilst ebreju Pe (80) I = 1, atbilst Jota (10) O = 7, atbilst omikronam (70) U = 6, atbilst V X = 6, atbilst Xi (60) Y = 1, atbilst Jota (10)

Tā kā modernā numeroloģija saskaņojas ar seno skaitļu maģiju, uzskatām par nepieciešamu savos piemēros izmantot seno sistēmu. Aprēķinos izmantojam šādas atbilstības:

JĒDZIENU APRĒĶINĀŠANA — AR PIEMĒRIEM

Visas lietas, jēdzienus, būtību, esību vai īpašvārdus, ko var atspoguļot vārdiski jeb ietērpt vārdos, iespējams aprēķināt un atspoguļot ar maģiskajām skaitļu atslēgām. Jēdziens ne vienmēr attiecas uz kādu noteiktu personu. Izcilais filozofs Imanuels Kants rakstīja:

"Jēdziens tiek pretstatīts uzskatiem; tas ir vispārējs vai noteikts priekšstats par to, kas kopīgs vairākiem objektiem, tātad priekšstats, ko var attiecināt uz dažādiem objektiem."

Jēdziena būtība saistās ar tā piemērojamību kaut kam vispārējam, abstraktam, visaptverošam pretstatā īpašajam, konkrētajam un individuālajam.

Daži jēdzienu skaidrojumi ir tik ļoti komplicēti, ka tos nav iespējams ietvert īsos aprakstos.

Esība atspoguļo to, ko pauž indivīda vai priekšmeta būtība vai daba, viņa citiem un sev pašam paredzētās idejas. Šī esence ir pretstatā esamībai (eksistencei). Skaitļu maģijā ar jēdzienu "esība" apzīmē cilvēku, ko nevar nosaukt vārdā: tēvs, māte, bērns, tēvocis, tante utt. Aprēķinot esību, izšķiroša nozīme ir tikai starpsummas rezultātam.

ĢIMENE 23 = 2+3 = 5

Jau pats ģimenes dibināšanas process ir piedzīvojums. Tomēr skaitlim 5 piemīt daudzi draudzīgi aspekti, jo tas ir sabiedriskuma, labas omas un tolerances skaitlis. Plašā sirds, maigums un labestība tiek piedēvēta šim skaitlim, tādējādi izriet secinājums, ka tam piemīt gara spēks, ar kura palīdzību tas pārvar visus likteņa triecienus.

Desmit skaitļu koks kā dievišķā emanācija: bezgalības aspekti

VĀRDA SKAITLIS — CILVĒKA RAKSTURS UN LIKTENIS

Saskaņā ar maģiskajiem priekšstatiem ikviena cilvēka vārds ietver indivīda iekšējās būtības atspoguļojumu. Personīgais vārds apzīmē konkrētu personu un atšķir to no citiem. Tāpēc maģija apskata katra cilvēka vārdu kā viņa samazinātu attēlu, kas novietots cilvēka vietā. Ja cilvēks vēlas uzsākt jaunu dzīvi, ja grib atbrīvoties no pagātnes un vārda tiešā nozīmē uzvilkt jaunu ādu, tad viņam jāmaina vārds — kā visi "iesvētītie" nomainīja savus dzimtos vārdus pret citiem, maģiskiem, ko pieņēma pēc iestāšanās maģiskā biedrībā vai pēc iesvētīšanas rituāliem.

To joprojām arī mūsdienās veic garīdznieki un mūķenes, iestājoties ordenī un nomainot savu dižciltīgo vārdu pret jauno, ko piešķir ordenis un klosteris. Šī vārda maiņa apliecināja jaunas dzīves uzsākšanu reliģiskajā kopienā. Šo fenomenu detalizēti iztirzāsim vēlāk.

Tā kā cilvēka vārdam ir noteicošā nozīme viņa liktenī, vecākiem bērna vārda izvēlē jābūt ļoti apdomīgiem; cilvēka vārds maģiski ietekmē viņa raksturu. Saskaņā ar kabalistiskiem likumiem vārds atklāj tā īpašnieka raksturu un likteni.

Numerologam īpašnieka vārds jāizmanto kā aprēķinu izejas punkts. Nogalinātā ASV prezidenta Kenedija pilnais kristītais vārds bija Džons Ficdžeralds (John Fitzgerald), bet viņš pats to rakstīja Džons F. Kenedijs (John F. Kennedy). Piemēram, ja cilvēka kristītais vārds ir Fricis, bet viņš sevi dēvē par Frediju, numeroloģiskajos aprēķinos jāizmanto tikai pēdējais vārds.

Kristīto vārdu un uzvārdu aprēķinu rezultāti atspoguļo vārda īpašnieka karmu, t. i., to vienīgo faktoru, kas nosaka cilvēka būtību, tātad vienlaikus viņa nemirstīgo daļu. Indiešu karmas mācības pamatā ir uzskats, ka cilvēks pats arī ir viņa liktenis, ka ar labiem darbiem viņš var kļūt labs un laimīgs, bet, darot ļaunu, — slikts un nelaimīgs. Karma ietekmē cilvēka dzīvi arī pēc nāves, un to var pielīdzināt jēdzienam "liktenis".

Lai nebūtu pilnīgi jāmaina vārds, cilvēks vārdu Rūdolfs var vienkārši pārveidot par Rūdi, tādējādi veidosies cita skaitļu kombinācija un summa. Vārda maiņa vistiešāk skar meitenes, kuras pēc laulībām pieņem vīra uzvārdu. Šāda laulību ietekmēta vārda maiņa pakāpeniski pārveido likteni un raksturu. Pieredzējis numerologs spēj noteikt, vai sievietei būtu pilnīgi jāatsakās no meitas uzvārda vai pēc laulībām vajadzētu pieņemt dubultu uzvārdu, kurā vienlaikus būtu gan vecāku dotais, gan jauniegūtais vīra uzvārds. Visbiežāk šādi rīkojas mākslas aprindu cilvēki. Piemēram, gleznotāja Eva Sendlere pēc laulībām ar gleznotāju Ādolfu Rēderu pieņēma uzvārdu Eva Sendlere-Rēdera (Eva Sendler-Roder). Vairākas slavenas aktrises vispār nenorāda savu vīra uzvārdu, piemēram, Vivi Baha (Vivi Bach), kura ir precējusies ar aktieri Dītmaru Šēnheru (Dietmar Schdnhcrr), vai Elizabete Flikenšildta (Elisabeth Flicken- schildt), kuras vīrs ir teātra vēsturnieks profesors Dr. Rolfs Bāden- hauzens (Rolf Badenhausen).

Meitenes vārda skaitlis atspoguļo sievietes raksturu un likteni līdz laulībām, pēc tām skaitlis liecina par izpausmēm laulībā. Apskatīsim piemēru. Kādreizējā filmu aktrise Greisa Kellija (Grace Kelly) pēc laulībām pieņēma vārdu princese Grācija Patricija Gri- maldi fon Monako (Gracia Patricia Grimaldi von Monaco). Viņas meitas vārda aprēķins būtu šāds:

Grace Kelly

3+2+1+3+5 + 2+5+3+3+1= 28

Šis rezultāts ar starpsummu palīdzību tiek pārveidots skaitlī ar numeroloģisku nozīmi: 28 = 2+8 = 10 = 1+0 = 1.

Tātad amerikāņu aktrises likteņa skaitlis ir 1, pozitīvā un radošā apzīmējums. Cilvēki ar vārda skaitli 1 ir mērķtiecīgi. Viņu darbs vainagojas panākumiem. Viņi ir pašapzinīgi, godkārīgi, radoši un apveltīti ar bagātīgu iztēli. Tieši šīs īpašības padarīja Greisu Kelliju pasaulslavenu.

Tālākās svarīgās cilvēka rakstura iezīmes nosaka skaitlis, kas visbiežāk sastopams viņa vārdā. Greisai Kellijai tas ir trijnieks — viņas vārdā tas parādās 4 reizes (divreiz redzams vieninieks, divnieks un piecnieks). Trijnieks liecina par godkāri, fantāzijas lidojumu un daudzpusību. Personas ar rakstura skaitli 3 ir šarmantas, talantīgas mākslas jomā un viņām pastāvīgi uzsmaida laime.

Pēc laulībām Greisa Kellija pieņēma vārdu:

G r a c i a P a t r i c i a

3+2+1+3+1+1 + 8+1+4+2+1+3+1+1+

Grimaldi von Monaco

3+2+1+4+1+3+4+1+ 6+7+5 + 4+7+5+1+3+7 = 96

Starpsumma no 96 ir 9+6 = 15, starpsumma no 15 ir 1+5 = 6, digitālā sakne no 96 tātad ir 6 — erotikas un mīlas skaitlis. Tātad varam apgalvot, ka Greisas Kellijas un firsta Renjē laulības noslēgtas aiz īstas mīlestības. Skaitlim 6 ir daudzi mātišķi un aizbildnie- ciski aspekti, un tas gādā par harmoniju un mājīgumu. Godkārīgā un veiksmīgā aktrise kļuva par mīlošu sievu un māti.

Saskaitot atsevišķu burtu biežumu, iegūstam — vieninieks ar lieliem atstatumiem parādās vienpadsmit reižu (trijnieks — sešreiz, četrinieks — četrreiz, divnieks un septītnieks katrs trīsreiz, piecnieks — divreiz, sešnieks un astotnieks — katrs vienreiz). Vieninieks ir vienotības un pastāvības skaitlis.

Cits piemērs no vēstures: imperators Nerons (Nero), romietis ar lielummāniju un despots tronī. Viņš piedzima 37. gadā, un viņa kristītais vārds ir Lūcijs Domīcijs Āhenobarbuss (Lucius Domitius Ahenobarbus). Pēc ievēlēšanas par Romas imperatoru viņš pieņēma vārdu Nerons (Nero).

Lucius Domitius

3+6+3+1+6+3 + 4+7+4+1+4+1+6+3 = 52

Ahenobarbus

1+5+5+5+7+2+1+2+2+6+3 = 39

Tātad pilnā kristītā vārda skaitlis ir 52+39 = 91 = 9+1 = 10 = 1. Cilvēki ar vārda skaitli 1 apveltīti ar izcilām īpašībām un ir mākslinieciski apdāvināti. Nerons bija studējis augstās mākslas un spēlēja lautu.

Viņa imperatora vārda skaitlis ir:

Ne r o

5+5+2+7 = 19

Okultajās zinībās par pretstatījumiem katram skaitlim tiek piedēvēta gan pozitīva, gan negatīva nozīme. Kā mēs jau zinām, cilvēks pats veido savu likteni, tādējādi tieši no cilvēka ir atkarīgs tas, vai viņa karma pievērsīsies labajam vai ļaunajam. Skaitļa 1 negatīvā iezīme ir tāda, ka tā īpašnieki pārvalda un tiranizē savus apkārtējos — un Nerons bija tirāns, kurš cilvēkus pakļāva mocībām ar apskaužamu nežēlību, viņu tur aizdomās arī par Romas aizdedzināšanu. Nerons sajuka prātā un visbeidzot lika sevi nodurt kādam uzticamam cilvēkam. Vieninieka ietekme uz Nerona likteni ir dubulta, jo viņa imperatora vārdā arī starpsumma 19 = 1+9 = 10 = 1+0 = 1.

Saskaitot atsevišķu burtu biežumu Nerona dzimtajā vārdā, atklājas šāda aina:

1 — piecreiz, 2, 4, 5 — katrs trīsreiz, 3 — piecreiz, 6 — četrreiz, 7 — divreiz.

Un atkal vieninieki ir tie, kuru negatīvā ietekme ir īpaši izteikta, lai gan trijnieks sastopams tikpat bieži. Trijnieka negatīvā ietekme izpaužas nepastāvīgumā, niķībā un nemierīgumā — iedabā, kas galu galā izraisīja Nerona vājprātu. Nereti šīs trīs tieksmes pārvēršas par augstprātību un valdītkāri, nežēlību un pārāk augstu pašnovērtējumu.

Imperatora vārdā visbiežāk sastopamais skaitlis ir 5 (divreiz), kura negatīvā izpausme ir pacietības trūkums, uzbudināmība un ātri uzliesmojošs niknums — iezīmes, kas tika piedēvētas imperatoram Neronam.

Šie piemēri apliecina kabalistikas un numeroloģijas iespējas noteikt cilvēka likteni un raksturu. Turklāt vārda skaitlis un no tā aprēķināmais rakstura skaitlis ir tikai divi pieturas punkti pilnīgas rakstura ainas noteikšanai un izsmeļoša likteņa apraksta veidošanai. Turpinājumā iedziļināsimies skaitļu maģijas noslēpumos un uzzināsim vairāk par abu izvēlēto personu būtību, raksturu un likteņiem.

Karmisko vārda skaitļu pozitīvo (+) un negatīvo (-) nozīmi atspoguļo šādi uzstādījumi:

1 + mērķtiecīgs, veiksmīgs, spēcīgs raksturs, pašpaļāvīgs, pašapzinīgs, godkārīgs, labas koncentrēšanās spējas un atmiņa, radošs un ar bagātu iztēli, atvērts visam jaunajam un neparastajam, patstāvīgs, enerģisks, uzticams un jūsmīgs

1 - ietiepīgs, agresīvs; neizrāda gatavību pakļauties vai sadar

boties, neuzklausa padomus, ne vienmēr patīkams saskarsmē; nevēlas dibināt patiesi draudzīgas attiecības; nav spējīgs izjust dziļu mīlestību; valdonīgs, tirānisks

2  + maigs, piemīlīgs, taktisks, samierinošs, līdzsvarots, miermī

līgs, harmonisks, apzinīgs, kārtīgs, pieticīgs, diplomātisks, izcilas intelektuālas spējas (bet bez radošām izpausmēm)

2  - svārstīgs; atliek lēmuma pieņemšanu uz vēlāku laiku, ten

dēts "spēlēt otro vijoli"; labāks padotais nekā vadoša personība; nereti tieksme uz nežēlību, viltu un melīgumu

3  + izcili apdāvināts, apveltīts ar bagātīgu fantāziju, daudzpu

sīgs, enerģisks, cēls, vitāls, garīgi bagāts, asprātīgs, dzīvi mīlošs, veiksmīgs, talantīgs mākslas jomā, pastāvīgi smaida laimē, lepns, iekšēji neatkarīgs, godkārīgs, dominējošs, aktīvs, čakls, ar izpratni par kopību

3  - diktatorisks; nespējīgs uz lietām raudzīties nopietni, vēlme

patikt, izklaidīgs, pakļauts garastāvokļa izmaiņām, nemierīgs, pļāpīgs; nespēj koncentrēties uz kādu vienu lietu

4   + solīds, praktisks, piemīt organizatora un vadītāja spējas,

piezemēts, mierīgs, pacietīgs, sabiedrībā labi ieredzēts; spējīgs smagi strādāt

4  - pilnīgi bez fantāzijas, neaizkustināms, neradošs, nopietns,

drūms, noraidošs, grūti iekustināms, neuzticīgs; biežas melanholijas lēkmes un piepeši niknuma uzplūdi; tieksme uz vardarbību; ikviena veiksme sasniegta ar smagu darbu. Skaitlis 4 saskaņā ar nostāstiem ir trūkuma, ciešanu un pazemojumu skaitlis

5   + inteliģents, simpātisks; patīk ceļot, mīl piedzīvojumus, risku,

kustīgs, elastīgs; daudzpusīgs, komunikabls, viegli iejūsmināms, strādīgs

5  - noslēpumains, aizklāts, nemierīgs, nenosvērts, nepacietīgs;

tieksme uz laimes spēlēm un neprognozējamām spekulācijām; ātri iekaist dusmās, neapdomīgs, baudkārs; rakstura negatīvās iezīmes var radīt ļoti nestabilu mīlas dzīvi, kas saistīta ar ekscesiem, izvirtību un perversiju

6  + harmonisks, mājīgs, miermīlīgs, līdzsvarots, draudzīgs,

uzticīgs, sabiedrisks, mātišķs, ģimenisks, uzticams; apzinīgs, ideālistisks, sirsnīgs, čakls un pamatīgs

6 - pārlieku konservatīvs, maz domā par materiālām vai lietišķām dzīves pusēm, patīk tenkot, ietiepīgs, iedomīgs, patmīlīgs; pat nebūdami apveltīti ar ģeniālām iezīmēm, šie cilvēki spēj kļūt par izciliem skolotajiem vai māksliniekiem

7 + cienīgs, rezervēts, savaldīgs; tieksme uz zinībām un filozofiju savienojumā ar interesi par mistiku; bagāta fantāzija, inteliģents, spējīgs upurēties

7  - pārlieku nopietns un ar nelielu humora izjūtu, tieksme uz

drūmo un neparasto; nespēj paust vai precizēt labas domas; pesimistisks, izmisis, nepieejams, sarkastisks, nav apveltīts ar takta izjūtu

8  + spēcīgs, lielas pretestības spējas, praktisks; zinātniskas sprie

šanas spējas, strādāt gribošs, panākumus gūst ar lielām pūlēm, uzmanīgs, sīksts

8  - materiālā veiksme vai neveiksme ir cieši blakus (skaitļa 8

dubultā nozīme); stingrs, materiālistisks, savtīgs, tirānisks, skrupulozs, tieksme uz savrupo, vēlme atriebties, nepatīk būt sirsnīgam, grūti iekustināms

9  + augsti garīgi un spirituāli sasniegumi, augstsirdīgs, gaišs

skats uz dzīvi, ideālists, romantisks, līdzjūtīgs, šarmants, izpalīdzīgs, draudzīgs, apveltīts ar stipru gribasspēku, iejūsmīgs, pievilcīgs, iedvesmojošs

9 - pārlieku impulsīvs, netolerants, cietsirdīgs, patmīlīgs, ego- centrisks

11 + spējīgs uz intensīvām jūtām, intuitīvs; pozitīvās iezīmes līdzīgas skaitlim 9, bet daudz augstākā līmenī; spēcīga personība, vitāls un ar augstu morālu drosmi; gatavs upurē

ties; augsti sasniegumi visās garīgajās jomās. Daži numero- logi uzsver, ka 11 var reducēt uz skaitli 2 (1+1 = 2), tādējādi rezultāts var nebūt tik ļoti pozitīvs

11 - sk. skaitli 9, ari 2

22 + meistara skaitlis, kas apvieno visas labās īpašības no 1 līdz 9

22 - var reducēt uz kļūmīgo 4 (2+2 = 4), uz ko norāda daži nu- merologi. 22 ir arī nelaimīgās melnās maģijas meistara skaitlis

SIRDS SKAITLIS — CILVĒKA IEKŠĒJĀ BŪTĪBA

Vārdā esošo patskaņu skaitļu summu numerologi dēvē par sirds skaitli. Tas atspoguļo cilvēka iekšējo būtību, viņa patību, kas nereti tiek slēpta zem biezas maskas. Sirds skaitlis atklāj personīgās intereses, tieksmes un noslieces, kam skaitļu maģija noņem noslēpumainības plīvuru.

Tagad papildināsim iepriekš jau izveidoto ainu par piemēros apskatītajām pesonām, lai iegūtu pilnīgāku kopiespaidu.

starojuma s

Tātad Greisas Kellijas sirds skaitlis ir 11 (skaņu y tikai tad uzskata par patskani, ja vārdā nav neviena cita patskaņa, citos gadījumos tas tiek uzskatīts par līdzskani). Skaitlis 11 ar starpsummu var tikt reducēts uz skaitli 2 (1+1), kas ir mūžīgās sievišķības un sievietes pēka skaitlis. Daži numerologi uzskata, ka skaitli 11

Greisas Kellijas vārdā saskaitīsim patskaņus:

Grace Kelly

nedrīkst reducēt uz tā digitālo sakni. Vienpadsmit ir atklāsmes un mocekļa (atteikšanās) skaitlis. Sirds skaitlis 11 bieži bija raksturīgs reliģiju pamatlicējiem, izciliem zinātniekiem un veiksmīgiem politiķiem. Greisas Kellijas sirds skaitlis liecina par viņas atteikšanos no mākslinieces karjeras pēc laulībām. Šādu lēmumu pieņemt viņai bija ļoti grūti, tomēr mīlestība pret vīru guva virsroku pār viņas godkārīgajiem plāniem. Skaitlis 11 liecina ari par to, ka viņa kā aktrise varēja gūt izcilus panākumus. To apliecina viņas lomas filmās "Tieši pusdienas laikā", "Logs uz pagalmu", "Uzgrieziet slepkavas numuru" un "Virs Nicas jumtiem".

Pēc laulībām viņas vārda Gracia Patricia von Monaco skaitlis ir:

Skaitļa 25 starpsumma ir 2+5 = 7, skaitlis, ar ko apzīmē cienīgumu, rezervētību, pašsavaldību un nopietnību. Princese Grācija pilnīgi iejutās savā jaunajā pasaulē un kļuva par savas mazās valstiņas cienīgu pārstāvētāju. Tomēr septītnieks ir arī vientuļu cilvēku, vientuļnieku skaitlis. Tāpēc varam apšaubīt, ka Grācija Patrīcija jutās omulīgi savas pils saltajā greznībā. Ļoti bieži cilvēkiem ar sirds skaitli 7 piemīt tieksme uz sapņainību, kā arī uz drūmām un uzkrītošām lietām.

Ja šīs iedabas tumšā puse tiek veicināta ar dažām ārējām izpausmēm un pesimistisku rīcību, turklāt cilvēks enerģiski nepretojas šīm izpausmēm, šie aspekti iedarbojas ļoti nelāgi, padarot cilvēku dziļi nelaimīgu, pesimistisku, izmisušu un nepieejamu. Sep

tītnieks ir arī zinātnieku, filozofu, mistiķu un okultisma piekritēju skaitlis.

Lūcija Domīcija Ahenobarbusa (Lucius Domitius Ahenobarbus) sirds skaitlis ir:

Skaitļa 48 starpsumma ir 4+8 = 12, nākamā starpsumma ir 12 = 1+2 = 3. Tātad digitālā sakne skaitlim 48 ir 3, kas ir identiska mūsu meklētajam maģiskajam sirds skaitlim. Trijnieks liecina par negatīvo virzību uz diktatora un nesaudzīga cilvēka likteni, kam visi līdzekļi ir labi, lai sasniegtu iecerēto mērķi.

Tādu pašu rezultātu iegūstam, aprēķinot imperatora Nerona (Nero) sirds skaitli, proti: 5 (= e) = 7 (= o) = 12 = 1 = 2 = 3. Tas nozīmē, ka negatīvo rakstura iedabu imperatora amats tikai pastiprināja. Turklāt šeit arī atklājas nespēja kaut ko uztvert nopietni.

Lūcijs Domīcijs Ahenobarbus — imperators Nerons (37-68)

PERSONĪBAS SKAITLIS — CILVĒKA ĀRĒJAIS VEIDOLS

Sirds skaitlis tika aprēķināts, saskaitot patskaņus, bet personības skaitli iegūst, aprēķinot vārdā sastopamo līdzskaņu summu. Personības skaitlis ļauj spriest par ārējām izpausmēm, cilvēka personīgi atklājamo veidolu pasaulei, tātad to iespaidu, kāds par šo personu rodas citiem.

Turpināsim iedziļināties mūsu pētāmo personu rakstura atklāsmēs. Tātad Greisas Kellijas personības skaitlis ir:

Starpsumma no 17 ir 1+7 = 8 (jau minējām, ka y tiek uzskatīts par līdzskani, ja vārdā ir vēl citi patskaņi). Cilvēki ar personības skaitli 8 parasti ir noslēgti un tikai retumis ir gatavi apspriest ar citiem savas izjūtas. Viņi ir bezkompromisa cilvēki un rada nepieejamības iespaidu. Tomēr šī šķietamība ir maldinoša, kā mēs konstatējām no Greisas Kellijas sirds skaitļa.

Astotnieks ir arī varas skaitlis, finanšu un pasaulē

vērsto lietu skaitlis. Nereti materiāli panākumi un pilnīga neveiksme ir cieši līdzās. Tomēr pozitīvie aspekti amerikāņu aktrises vārda aprēķinos nomāc negatīvās ietekmes. Greisa Kellija piedzima turīgā ģimenē, un viņas radošie panākumi nodrošināja materiāli bezrūpīgu dzīvi.

Tagad apskatīsim personības skaitli princesei Grācijai Patrfcijai Grimaldi fon Monako:

Starpsumma no 64 ir: 6+4 = 10, 10 = 1+0 = 1. Princese savās izpausmēs un atklāsmēs ir mērķtiecīga personība ar spēcīgu raksturu. Pašpaļāvība un pašpārliecība ļauj viņai lieliski veikt savus reprezen-

tācijas pienākumus. Viņas piemērošanās spējas palīdzēja ātri pārvarēt visas grūtības. Viss, kas varētu laupīt drosmi rīkoties, tika novērsts kā traucēklis, un šeit lieti noderēja viņas enerģija un darbīgums. Vēlmes pārņemts gars reizumis spēj neiespējamo padarīt iespējamu. Pozitīvos gadījumos — kā šis — vieninieks apliecina draudzīgumu un līdzjušanas spēju. Princese Grācija Patrīcija bija neskaitāmu labdarības pasākumu organizētāja un aizbildne.

Gluži cits rezultāts ir imperatora Nerona personības skaitļa aprēķinos:

Septītnieks šajā gadījumā izpaužas kā "ļaunais 7" un liecina par tieksmi uz postīšanu, egoismu un fanātismu. Nerona nepiesātināmā varaskāre un nežēlī- gums izpaudās tā, ka viņš ikvienu tam netīkamu cii-

vēku vienkārši pavēlēja nogalināt. Imperators noslepkavoja savu pusbrāli Britāniju, lika noindēt māti Agripinu un novākt nelaimīgo sievu Oktāviju.

Septītnieks ir arī filozofu un mistiķu skaitlis. Neronu audzināja filozofs Seneka. Sākotnēji jaunais valdnieks viesa brīnišķīgas cerības — līdz sāka parādīties viņa rakstura negatīvās šķautnes. Skaitļa 7 negatīvā puse apliecina tieksmi uz drūmo un neparasto. Šeit var ierindot arī sliecību uz sapņaino. Šī ietekme rosina lielummānijas attīstību.

Šī liktenīgā predispozīcija patiesībā bija likta imperatoram jau šūpulī, ko apstiprina viņa kristītā vārda Lucius Domitius Ahenobar- bus personības skaitļa rezultāti:

Starpsumma no skaitļa 43 ir 4+3 = 7, kas atbilst Nerona imperatora vārda personības skaitlim. Cilvēks palicis uzticīgs sev, turklāt pat augstais amats viņā neko nav mainījis.

Šie skaitļi liecina, ka šā cilvēka raksturs bija jau iepriekš noteikts. Kristītā vārda un imperatora vārda skaitlis ir 1. Noteicošais rakstura skaitlis arī ir 1. Viņa kristītā vārda sirds skaitlis sakrīt ar imperatora vārda sirds skaitli, proti, tas ir 3. Lai gan skaitļi 1, 3 un 7 ir spēcīgi un vīrišķīgi, šajā gadījumā to biežums nav īpaši laimīgs. Tāpēc nav nekāds brīnums, ka Nerona nelāgās konstelācijas galu galā vērsās pret viņu pašu. Spānijā un Gallijā no imperatora novērsās viņa paša karaspēks. Pretoriāņi par jauno imperatoru ievēlēja Galbu. Romas Senāts pasludināja Neronu ārpus

likuma, un viņš bega no Romas; tomēr liktenim izbēgt tādejādi nespēja. Viņš izdarīja pašnāvību.

DZIMŠANAS SKAITLIS — KOSMISKĀ IETEKME

Cilvēka numeroloģiskajos aprēķinos īpaša nozīme ir viņa dzimšanas datumam, kas atspoguļo dzimšanas brīža kosmiskās ietekmes. Cilvēka dzimšanas momenta zvaigžņu stāvoklis dāvā viņam noteiktu pūru, kas nosaka visu viņa turpmāko dzīvi. Šajā ziņā skaitļu maģija daudz neatšķiras no astroloģijas priekšstatiem, kur cilvēks un viņa liktenis tiek apskatīts un aprēķināts no divpadsmit dzīvnieku apļa zīmju iespaida viedokļa.

Daži numerologi cilvēka dzimšanas skaitli aprēķina, saskaitot dzimšanas datumu, mēnesi un gadu un atrodot starpsummu. Tādējādi tiek iegūts tikai viens dzimšanas skaitlis, kas tiek tulkots un skaidrots.

Greisas Kellijas skaitli iegūstam šadi:

1929. gada 12. novembris

12+11+1+9+2+9 = 44

44 = 4+4 = 8

Šis modernais dzimšanas skaitļa aprēķināšanas veids tomēr nav piemērots visu kosmisko ietekmju novērtēšanai, jo saskaņā ar skaitļu maģijas priekšstatiem dzimšanas datumam, mēnesim un gadam ir pilnīgi atšķirīga nozīme.

Tā dzimšanas diena atspoguļo personisko, dzimšanas mēnesis norāda uz vispārējo būtību, bet no dzimšanas gada un citiem skaitļiem var aprēķināt sagaidāmo likteni. Tādējādi Greisai Kellijai dzimšanas dienas skaitlis ir 12 = 1+2 = 3. Tas arī harmoniski sabalsojas ar viņas kristītā vārda skaitli (četras reizes 3), kas veicina ambīcijas, fantāziju un daudzpusīgas spējas.

Dzimšanas mēnesis 11 savukārt harmonizē ar viņas tāda paša lieluma sirds skaitli. Tas norāda uz Greisas Kellijas mākslinieciskajām nosliecēm, tomēr vienlaikus arī uz vēlāko atteikšanos no profesijas pēc laulībām. Viņas sievišķīgā un šarmantā būtība atklājas starpsummā 1+1 —2.

Dzimšanas gada digitālā sakne 1929 = 1+9+2+9 = 21 = 2+1 = 3 liecina par ārkārtīgi talantīgu personību mākslas jomā. Laime un panākumi šķiet pašsaprotami trijnieka ietekmē esošajiem cilvēkiem.

Tomēr, aplūkojot atsevišķi kopējo dzimšanas skaitli 8 (4+4), atklājas harmoniskā saskaņa ar Greisas Kellijas personības skaitli, kas sola laimi un materiālus panākumus.

Veicot īpašas operācijas ar skaitļiem, var aprēķināt mūsu pētījumu personu nozīmīgākos likteņa gadus. To iegūst, pieskaitot dzimšanas gada skaitlim aprēķināto starpsummu. Greisas Kellijas gadījumā tas būs: 1929+21 = 1950. Tiešām, viņas dzīvē šis gads bija īpaši nozīmīgs, jo tieši 1950. gadā viņa noslēdza ievērojamu līgumu par tēlošanu filmā "Četrpadsmit stundas", ko demonstrēja 1951. gadā. Ja pie šī liktenīgā gada skaitļa pieskaita mīlestības simbola skaitli, proti, 6, tad iegūst nākamo liktenīgo gada skaitli, 1950+6 = 1956. Greisa Kellija apprecējās 1956. gada 19. aprīlī ar princi Rai- neru III. Grimaldi fon Monako. Viņas laulību uzvārds tāpat reducējas līdz skaitlim 6.

Nākamo liktenīgo gada skaitli varam noteikt, kad iepriekš aprēķinātajam gadskaitlim 1950 atkal pieskaitām starpsummu: 1950+15 = 1965. Pēc viņas bērniem Karolīnas (dzim. 24.01.1957.) un Alberta (dzim. 14.03.1958.), pēdējais bērns Stefānija piedzima 1965. gada 1. februāri. Kāpēc tieši šis datums Greisas Kellijas dzīvē bija tik noteicoši liktenīgs, parādīja nākotne. Varbūt tam ir kaut kāds sakars ar nākamo nozīmīgo likteņa gadu — 1986. gadu — jo to veido summa 1965+21 = 1986.

Vai šis gads nesa laimi vai nelaimi, var noteikt tikai matemātiski, kad saskaita dzimšanas datumu un mēnesi ar konkrēto liktenīgo gada skaitli un iegūst digitālo sakni. Aprēķinus veic šādi: 12.11.1986. — 12+11+1+9+8+6 = 47 = 4+7 = 11. No numeroloģijas viedokļa, 11 ir ļoti nozīmīgs skaitlis, kas norāda uz augstākajām piedzīvojumu jomām. Tas ir atklāsmes un mocekļu skaitlis. Vienu reizi šis skaitlis jau bija liktenīgs Greisas Kellijas liktenī, kad viņa mīlestības dēļ ziedoja savu mākslinieces karjeru. Iespējams, ka ari 1986. gadā viņai nāktos vēl no kaut kā atteikties. Diemžēl Greisa Kellija gāja bojā autokatastrofā 1982. gada 14. septembrī. Varbūt viņai bija problēmas ar jaunāko meitu, kurai tieši 1986. gadā apritēja 21 gads. Digitālā sakne no 11 = 1+1 = 2 varētu liecināt par to, jo divnieks ir mūžīgi sievišķīgā un mātišķā skaitlis.

Skaitļu maģijā laiks rit nebeidzamā atgriešanās veidā starp skaitļiem no 1 līdz 9. Ja vēlamies precīzāk noteikt kāda cilvēka nākotni, aprēķinām nozīmīgos likteņa skaitļus, pieskaitot dzimšanas dienas datumam un mēnesim katrreiz nepieciešamo gada skaitli, un no summas aprēķinām digitālo sakni. Princesei Greisai Kellijai būtu šāda skaitļu virkne:

12.11.1976. = 12+11+1+9+7+6 = 46 = 4+6 = 10 = 1+0 = 1. Tā kā ar katru gadu likteņa skaitlis palielinās par 1, tad iegūst

1976 = 1 — 1977 = 2 — 1978 = 3 — 1979 = 4 — 1980 = 5 —1981 = 6 — 1982 = 7 — 1983 = 8 — 1984 = 9 — 1985 = 1 — 1986 = 2 utt.

Katru gadu ietekmē kāds noteikts skaitlis. Apskatīsim īsus katra gada skaitļa ietekmējošā skaitļa raksturojumus.

1  liecina par kaujiniecisku un uzbrūkošu spēku pieaugumu pasaulē. Neapdomīga rīcība nepieļauj kompromisus vai piekāpšanos. Vieninieka zīmē esošie gadi nes revolūcijas un sacelšanās, kuru rezultātā nereti veidojas jaunas valstis un varas bloki, kā arī jaunas politiskas, sociālas un dabaszinību teorijas.

2   pēc satraucošiem laikiem iestājas ciešanu fāze. Valda pasivitāte, uzņēmība pret slimībām un vājums. Tomēr pastāv gatavība samierināties ar sevi un apkārtējo pasauli, ja cilvēks spēj ātri rast sevī pieticību un acumirklīgo krīzes situāciju atrisināt diplomātiski. Problēma ar varu nav atšķetināma.

3   piemīt daudzi spīdoši aspekti. Veidojas jaunas draudzīgas attiecības, valda sabiedriskums un rodas neskaitāmas iespējas patīkamai izklaidei. Arī finanses nesagādā rūpes, ikviena mākslinieciska darbība vainagojas ar panākumiem. Ja Grācija Patricija būtu lolojusi nodomu atsākt filmēties, to vajadzētu darīt tieši tādā — trijnieka zīmē esošā gadā. Amerikāņu nu- merologs V. Lopess uzskata: 'Tagad ir īstais laiks sarakstīt grāmatu vai sacerēt kādu šlāgeri."

4   piemīt mazāk labvēlīgu aspektu, īpaši saimnieciskajā jomā, jo četrinieks ir tumsas un sabrukuma skaitlis. Tomēr no daudzām

nelaimēm iespējams izvairīties, ja tām esi gatavs jau laikus un rīkojies piesardzīgi. Nekādā gadījumā nedrīkst pieņemt pārsteidzīgus lēmumus, viss jāpārdomā ļoti rūpīgi, pirms spert izšķirošo soli.

5   slēpj sevī uztraukumus, riskantus pasākumus un piedzīvojumus. Sasprindzinātu ceļojumu gads. Piecnieka zīmē esošie gadi bojā nervus un mēdz būt ļoti nestabili. Neskaitāmas jaunās pazīšanās un pārmaiņas neiespaido tas, ka pati esība ir ļoti saspringta.

6   atgriežas pie nosvērta un miermīlīga dzīvesveida. Laime ir mājīgumā, jo sešnieks ir harmonijas skaitlis.

7  nešķiet īpaši labvēlīgs, jo šādos gados cilvēks izjūt vientulību, izolētību un pamestību. Labi pazīstamā vide un pierastais dzīvesveids, šķiet, zaudējuši aizsargspēju un drošību. Septītnieks ir noslēpumainības skaitlis, tāpēc šajos gados iespējamas slepenas mīlas dēkas. Laiks piemērots, lai pievērstos garīgumam, nopietnai lasāmvielai un mierīgai dzīves vērošanai. Cilvēciskas vilšanās nedrīkst pārvērsties pesimismā.

8   ir dubulta iedaba, un panākumi un neveiksmes atrodas cieši līdzās. Uzmanieties visos finanšu darījumos! Tomēr ar loģiskiem prātojumiem, stingrību un praktisku domāšanu iespējams gūt panākumus, ja vien ir vēlēšanās. Skaitļa pozitīvā vai negatīvā izpausme atkarīga no pārējiem aprēķinātajiem likteņa skaitļiem.

9   norāda uz augstu mērķu sasniegšanu. Visām uzsāktajām lietām ir lieliski priekšnoteikumi. Panākumi nodrošina apkārtējo cilvēku atzinību. Tomēr nevajadzētu ļauties citu ietekmei, bet gan svarīgu lēmumu pieņemšanā vadīties pēc savas intuīcijas.

Dzimšanas pulksteņa laiks

Ja līdzās dzimšanas datumam zināms arī precīzs piedzimšanas laiks, to, protams, iekļaujam raksturojuma aprēķinos. Piemēram, ja pētāmā persona dzimusi 12.35, tad aprēķins tiek veikts šādi: 12+35 = 47 = 4+7 = 11. Atsevišķi šim skaitlim nav nekādas nozīmes, un tas jāapskata kopsakarā ar pārējiem dzimšanas skaitļiem. Ja tiek konstatētas sakritības vai papildinājumi, tie obligāti jāņem vērā.

Jebkurā gadījumā par labvēlīgu jāuzskata ikviena dzimšanas dienas un vārda skaitļa saskaņa. Greisas Kellijas vārda skaitlis ir 1, laulātā vārda skaitlis ir 6, dzimšanas dienas skaitlis ir 12 (1+2 = 3), jo viņa dzimusi 12. novembrī. īpaši labvēlīgā skaitļu virkne ir 1 — 3 — 6 — 9 —12 utt. Greisai Kellijai, princesei Grācijai Patrīcijai fon Monako, lieliski sabalsojas skaitļi 1, 6 un 12.

Apskatīsim skaitļu atslēgas, kas īpaši labvēlīgi saistās ar dzimšanas dienas skaitļiem:

Izteikti negatīva ietekme piemīt skaitļiem 4 un 8, ja tie parādās kopā ar dzimšanas dienas datumu vai vārda skaitli, vai otrādi. Ja veidojas šāda konstelācija, būtu ieteicams apsvērt vārda maiņu. Labs rezultāts iespējams pat tad, ja kristīto vārdu mazliet pārvērš,

piemēram, vārda Eduards vai Ēriks vietā pieņemam Edijs, Friča vietā nāk Fredijs, Bernta vietā — Bērnijs utt. Ja cilvēkam ir divi kristītie vārdi, vajadzētu pārdomāt iespēju nākotnē otro vārdu lietot kā pirmo. Vārda izvēles laikā vecākiem vajadzētu mēģināt salīdzināt un saskaņot dzimšanas dienas skaitli ar vārda skaitli.

Imperators Nerons dzimis 37. gada 15. decembrī. Tātad viņa dzimšanas dienas skaitlis 15 = 1+5 = 6 sabalsojas ar viņa vārda skaitli 1 (tas ir gan viņa kristītā vārda, gan imperatora vārda skaitlis), tomēr arī šeit manāmas negatīvās ietekmes izpausmes. Izteikta viņa tieksme uz pašapmierinātību, kā arī iedomības, tenkošanas un pašpārvērtēšanas iezīmes.

Dzimšanas mēneša skaitlis 12 = 1+2 = 3. Tas atbilst viņa sirds skaitlim gan pēc kristītā, gan imperatora vārda. Viņa dzimšanas gada skaitļu starpsumma 37 = 3+7 = 10 = 1+0 = 1, kas atbilst viņa kristītā vārda un imperatora vārda skaitlim, kā arī viņa rakstura skaitlim. Šis piemērs ļoti uzskatāmi liecina, ka cilvēks pats ir viņa liktenis, kā sludina indiešu karmas mācība, un viņa spējas var atklāties gan no pozitīvās, gan negatīvās puses.

Papētīsim imperatora Nerona dzīves svarīgākos likteņa gadus un pieskaitīsim pie viņa dzimšanas gada skaitļa starpsummu, iegūstot 37+10 = 47, viņa tēva miršanas gadu. Viņa māte 49. gadā apprecējās ar imperatoru Klaudiju, kas pēc pieciem gadiem pavēlēja sievu noindēt. Nākamais Nerona liktenīgais gads ir 47+11 = 58. Togad Armēnija nonāca Romas pakļautībā, un Nerona audzinātājs Seneka sarakstīja savu filozofisko apcerējumu "Par laimīgu dzīvi". 65. gadā Nerons piespieda Seneku izdarīt pašnāvību.

Aprēķināsim dažus svarīgus Nerona dzīves datumus.

Kad 54. gadā Nerons tika iecelts par imperatoru, togad viņa likteņa skaitlis bija 9. Nerons sasniedza savu mērķi, kļūstot par Romas imperatoru pēc tam, kad viņa māte noindēja Nerona patēvu — imperatoru Klaudiju.

Nerona māte draudēja pasludināt par imperatoru viņa brāli Bri- tāniku, tāpēc Nerons pavēlēja brāli noindēt. Tas notika 55. gadā, ko ietekmēja skaitlis 1 — nepārdomātas rīcības rosinātājs.

59. gadā (likteņa skaitlis 5) Nerons pavēlēja noindēt māti, jo baidījās no viņas. Viņa paša nāves gada ietekmes skaitlis ir 5. Kad 68. gadā Romas senāts Neronu izsludināja ārpus likuma, viņš aizbēga no pilsētas. Kad viņa ķērāji jau bija pavisam tuvu, Nerons lika uzticamam kalpam sevi nodurt.

Dzimšanas datumu nozīme

1   Radoši un oriģināli cilvēki. Apņēmības un nepiekāpības dēļ viņus mēdz uzskatīt par patvaļīgiem. Izturība un stipra griba ļauj viņiem reiz iecerēto mērķi arī sasniegt. Godkāre, mērķtiecība, drosme un uzņēmība palīdz viņiem ieņemt līderpozīcijas darbā.

2    Maiga un jūtīga iedaba. Dzīvā fantāzija attīsta mākslinieciskos talantus. Lai gan šie cilvēki noskaņoti ideālistiski un romantiski, viņiem piemīt pietiekami daudz prāta un sapratnes tehnisku un dabaszinātnisku problēmu risināšanai. Fiziski viņiem ir zemāka pretošanās spēja nekā cilvēkiem ar vieninieku. Parasti viņu reakcija liecina par pārjūtī- gumu. Nepietiekamā izturība un neatlaidība var izpausties negatīvi.

1    Godkārīgi un ilgstoši nespēj samierināties ar padotā pozīcijām. Ja viņi kādreiz ieņem vadošu amatu, tad labprāt pilda visus uzticētos pienākumus, ieklausās savos priekšniekos un prot vadīt padotos. Vadoties pēc devīzes "Pats sev kungs", viņi ar cītīgu darbu pārvar visas nelabvēlīgās situācijas. Ja viņu spējas netiek pienācīgi novērtētas, tie var kļūt mazliet neapmierināti, uzpūtīgi un valdonīgi, turklāt nebīstas no strīdiem un nesaskaņām.

2    Pārsvarā ļoti patvaļīgi un stūrgalvīgi cilvēki. Nevajadzētu brīnīties, ja viņu viedoklis ir pretējs vispārpieņemtajam uzskatam. Viņi ir dzimuši revolucionāri, reformatori šā vārda pozitīvā nozīmē — reliģijas, garīguma un dabaszinātņu jomā, bet negatīvā nozīmē — anarhisti. Individuālisms viņu izpratnē nav tikai vārds, bet gan pasaules uzskats un programma. Mākslas jomā tas var radīt labvēlīgus priekšnoteikumus. Vispārējā nozīmē viņus var dēvēt par prātotājiem un problemātiskiem cilvēkiem, kuri savu nelaimīgo predispozīciju slēpj aiz māksloti komiskām piezīmēm.

3    Daudzpusīgi, kustīgi un inteliģenti, labi pārdevēji un darījumu kārtotāji, bet pie pirmās izdevības arī spekulanti un spēlmaņi, kas visu liks uz vienas kārts. Labi cilvēku pazinēji, kas palīdz viņiem visos darījumos. Viņu atjautība ir teju leģendāra. Impulsīvi un vitāli, lieliski ar peļņu prot pārdot savus priekšstatus un idejas, pat ja tās šķiet neierastas. Komunikabli, viegli iepazīstas, viņiem ir daudz draugu, ir sabiedriski un toleranti. Reizumis viņiem pietrūkst izturības, lai paveiktu ko patiesi nozīmīgu. Viņi zina pa druskai no visa, bet nekas nespēj viņus ilgstoši saistīt. Viņi gan ir viegli sakaitināmi, bet dusmas tikpat ātri ari pagaist. Tā ir pozitīva iezīme, jo viņi ilgi netur naidu.

4    Ar neparastām starojuma spējām apveltīti cilvēki. Patīkami un pievilcīgi, cilvēki tiecas būt viņu tuvumā un labprāt uzklausa viņu padomus. Viņu dzīvē noteicošā ir gatavība mīlestībai, gan erotiskā, gan garīgi dvēseliskā jomā. Šī pati par sevi pozitīvā iezīme gan var viņus ātri vien novest seksuālā un garīgā atkarībā, un no šīm attiecībām viņi tikai ar grūtībām spēj atbrīvoties. Viņi ir gatavi atvairīt no ģimenes visas nepatikšanas un upurēties, nodrošinot mātišķu rūpju atmosfēru. Viņiem nereti piemīt noteikti romantiski un jūsmīgi priekšstati un iezīmes. Mājīgums un omulība viņiem ir augstākās vērtības. Diezgan bieži atklājas arī mākslinieciski talanti. No vienas puses sabiedriski un augstsirdīgi, bet viņu raksturā var izpausties arī negatīvas iezīmes, tādas kā izšķērdība un plā- tība. Jāuzmanās no viņu tieksmes vīt intrigas vai pārmērīgas greizsirdības lēkmēm.

5   Mīl pārmaiņas un piedzīvojumus, patīk ceļot un ir izteikti jaunatklājēji. īpaši viņus vilina viss noslēpumainais, ko viņi cenšas atklāt par katru cenu. Vairākums no viņiem ir aktīvi cilvēki, kuriem garīgās vērtības nozīmē daudz vairāk nekā fiziskās ērtības. Piedzīvojumu alkas ir neremdināmas. Viņi meklē sabiedrību, tomēr sirds dziļumos ir savrupa ceļa gājēji un spilgti īpatņi, kas prot enerģiski aizstāvēt savu reiz pausto viedokli — pat pret ievērojamu pārspēku. Tirgotāja dotības nav īpaši izteiktas, viņi vairāk piemēroti darbam, kas saistīts ar mākslu un zinātni. Liela loma ir intuīcijai. Viņus īpaši saista reliģija, filozofija un mistika. Viņiem ir plaša sirds, bet viņi nekādā gadījumā nav uzskatāmi par vieglprātīgiem.

6  Viņus var novērtēt pareizi tikai tad, ja šo skaitli skata kopsakarā ar pārējiem likteņa skaitļiem. Uzvaras un zaudējumi ir cieši līdzās. Pozitīvo vai negatīvo ietekmju iedarbība ir atkarīga no kopējā skaitļu izvērtējuma. Katrā ziņā šiem cilvēkiem

dzīvē neklājas viegli. Lai gan viņiem paveras iespēja izvairīties no ārkārtīgi nežēlīga likteņa, viņu dzīves ceļš saistīts ar smagu darbu, pat ja ceļa galā gaida slava un gods. Dzīve viņus padara skarbus un nepielaidīgus. Nereti viņu vidū ir fanātiski reliģijas kalpotāji. Viņus nelutina līdzcilvēku mīlestība, viņi nav pasargāti no vajāšanām un naidīgiem uzbrukumiem, tāpēc ļoti cieš un ieraujas sevī. Dziļi dvēselē viņi tomēr nav ne ļauni, ne nejūtīgi. Pašsavaldība, drosme un pieticība raksturo šos cilvēkus. Ļoti nelabvēlīgs salikums ir skaitlim 8 ar skaitli 4 (piemēram, ja tas ir vārda skaitlis).

9 Drosmīgi, godprātīgi un spilgti cīnītāji. Negatīvos gadījumos viņi spēj būt vardarbīgi vai ļauni viltīgi. Viņu jaunība reti kad paiet bez grūtībām, kas gan saistītas ar viņu pārmērīgo centību. No otras puses, viņi agri nobriest savos piedzīvojumos un iegūst nenovērtējamu pieredzi, no kuras pastāvīgi mācās. Stipra griba un caursišanas spējas ātri izvirza viņus karjeras jomā. Viņiem jāpārvar tieksme uz pēkšņiem dusmu izvirdumiem vai vieglprātību. Viņi iemīlas viegli un spēcīgi. Viņi prot likt lietā savu šarmu. Viņi ir ideālisti un tendēti kalpot cilvēku sabiedrības labā.

labvēlīgās pilsētas un ielas

Pilsētas var kļūt liktenīgas cilvēka dzīvē. Nereti karjera un personiskā laime ir atkarīga no tā, kādā pilsētā cilvēks strādā vai dzīvo. Vienas pilsētas robežās labvēlīgas var būt pat konkrētas ielas. Skaitliskā izteiksmē var pārvērst priekšpilsētu, ciematu, māju un apdzīvotu vietu nosaukumus.

Tabulā norādītas dažas pilsētas, kuras piemērotas vārdu un dzimšanas dienu skaitļiem

Līdzīgi iespējams noteikt, kādi ielu nosaukumi harmonē ar cilvēka vārda vai dzimšanas dienas datuma skaitli. Tas varētu palīdzēt, izvēloties dzīvesvietu vai pērkot māju.

Greisa Kellija dzimusi Filadelfijā (Philadelphia) un aizprecējusies uz Monako (Monaco).

P h i l a d e l p h i a 8+5+1+3+1+4+5+3+8+5+1+1 = 45 = 4+5 = 9

Monaco 4+7+5+1+3+7 = 27 = 2+7 = 9

Tātad abu pilsētu nosaukumi reducējas uz skaitli 9. Mēs jau esam uzzinājuši, ka skaitļu virkne 1 — 3 — 6 — 9 ir īpaši labvēlīga. Greisas Kellijas vārda skaitlis ir 1, dzimšanas dienas skaitlis 3 (viņa

dzimusi 12. datuma), viņas laulata varda skaitlis ir 6 (mīlestība). Šajā gadījumā skaidri saskatāma pozitīvā sakritība.

Imperators Nerons dzimis Antijā (Antium) un valdīja Romā (Rom).

A n t i u m

1+5+4+1+6+4 = 21 =2+1=3

Rom

2+7+4 = 13 = 1+3 = 4

Viņa dzimšanas vietas skaitlis 3 harmonē ar vārda skaitli (dzimšanas un imperatora vārda skaitlis ir 1), kā ari ar dzimšanas dienas skaitli (15 = 1+5 = 6), bet nesaskan ar likteņa skaitli 4, kas izriet no Romas nosaukuma. Četrinieks ir tumsības un sabrukuma skaitlis un savienojumā ar pārējām negatīvajām imperatora Nerona skaitļu izpausmēm ir tipisks viņa dzīves noslēgumam.

Personiskā laime privātajā un darba jomā ne vienmēr jāmeklē vienas pilsētas robežās. Piemēram, iespējams, ka cilvēks ar likteņa skaitli 3 veiksmīgi dzīvo un strādā pilsētā, kuras nosaukums reducējas uz skaitli 3, bet mīlestības laimi varētu rast pilsētā ar nosaukuma skaitli 6 (mīlestība). Nereti pietiek ar to, ka dzīvesvietas un darbavietas atrašanās nav savstarpēji identiskas.

Pilsētas sirds skaitlis

Lai uzzinātu kādas pilsētas raksturu vai vispārējās likteņa iezīmes, jāaprēķina tās sirds skaitlis, t. i., jāsaskaita nosaukuma patskaņi un jāiegūst digitālā sakne

Piemēram, Parīzes (Paris) sirds skaitlis ir 2.

Paris

a =1, i = 1; 1+1 =2 — tātad netikumu un sieviešu pilsēta.

Londonas sirds skaitlis ir 5 (2 x o = 7, 7+7 = 14 = 1+4 = 5), vitalitātes un darbīguma pārpilna pasaules pilsēta.

Amerikāņu numerologs Monro (Montrose) uzskata, ka Oklendu (Oakland) reiz piemeklēs tikpat postoša ugunsnelaime kā Čikāgā (Chicago), jo abu pilsētu sirds skaitlis ir 9. Tomēr mēs sliecamies ticēt, ka šādi analoģijas secinājumi ir pārlieku dziļi un tādēļ aprobežosimies ar pilsētu nosaukumu sabalsošanu ar vārdu un dzimšanas datumu skaitļiem.

LAIMĪGAS DIENAS UN LAIMĪGIE SKAITĻI

Ar cilvēka dzimšanas dienas skaitli saistīti arī atbilstoši laimes skaitļi un laimīgās dienas. Protams, īpaši veiksmīgi tie ir tad, ja harmonē vai ir vienādi ar vārda skaitli vai dzimšanas dienas skaitli.

īpaši veiksmīgas ir tās dienas, kas iekrīt personiskā dzīvnieku apļa ietvaros. Strēlnieku zvaigznājā (23. novembris-21. decembris) dzimušajam ar dzimšanas dienas skaitli 1 vajadzētu visus izšķirošos lēmumus (ja iespējams) pieņemt 28. novembrī, 1., 10. vai 19. decembrī.

PARTNERA IZVELE UN DRAUDZĪBA

Skaitļu maģijā iespējams rast atbildi uz jautājumu, vai divi cilvēki ir savstarpēji piemēroti. Ar skaitļu palīdzību iespējams noteikt, vai laulība, draudzība, darba attiecības vai dalība kādā biznesā būs veiksmīga un kā divi cilvēki sapratīsies.

Greisa Kellija (vārda skaitlis 1), dzimusi 12.11.1929. (dzimšanas skaitlis 3), apprecējās 10.04.1956. (laimes skaitlis 19 ar vārda skaitli 1) Monako.

R a i n i e r III G r i m a l d i

2+1+1+5+1+5+2 + 3 + 3+2+1+4+1+3+4+1

v o n Monaco

6+7+5 + 4+7+5+1+3+7

= 84 = 8+4 = 12 = 1+2 = 3

31.05.1923.

31+5+1+9+2+3

Dzimšanas dienas skaitlis 3+1 = 4

Arī šinī gadījumā atklājas abu vārda skaitļu harmoniska saderība — 1 un 3. Prinča Rainera dzimšanas dienas skaitlis 4 gan mazliet apēno brīnišķīgo laimi. Cilvēki ar dzimšanas dienas skaitli 4 gan ir solīdi un praktiski, tomēr viņiem pastāvīgi draud neveiksme. Tas gan neattiecas uz laulību, jo šeit atklājas skaitļu 1 (Greisas Kellijas vārda skaitlis) — 3 (prinča Rainera vārda skaitlis) — 6 (princeses Grācijas Patrīcijas vārda skaitlis) laimīgais virknējums.

Paskaidrojums:

o — neitrāls, bez ietekmes, jo nav kopīgu saskarsmes punktu = — būtībā radniecīgs, viena veida tendences, paralēli spēki + — harmonisks papildinājums, labvēlīgs, pozitīvs - — disharmoniska saikne, slikts, negatīvs ! — ļoti liels sasprindzinājums, pārāk kritisks

VĀRDA MAIŅA — RAKSTURA IZMAIŅAS

Apskatot uzvārda maiņas gadījumus sievietēm, mēs jau redzējām, ka tās rezultātā iespējamas arī rakstura izmaiņas. Izcils piemērs vēsturē ir gadījums ar franču imperatoru Napoleonu, kas jaunībā savu vārdu rakstīja

Napoleon Buonaparte

5+1+8+7+3+5+7+5 + 2+6+7+5+1+8+1+2+4+5 = 82

= 8+2 = 10 = 1+0=1

Vārds "Napoleons" skaitļu maģijas aprēķinos rezultātā dod skaitli 5, tāpat kā vārds Buonaparte — un 5+5 = 10 = 1+0 = 1. Pieciniekam kabalistikā ir maģiska un noslēpumaina nozīme. Šī skaitļa dubultošanās Napoleona vārdu salikumā rezultātā dod skaitli 1, kas liecina par viņa kaujiniecisko dabu.

Vēlāk Napoleons izmeta no viena sava vārda burtu "u" — palika tikai Bonaparte. Tādējādi viņa vārda skaitlis mainījās uz 8, kas nes sevī revolūcijas, anarhisma dvesmu un ciešanu pilnas dzīves beigas. Vārdu salikums Napoleon Buonaparte rezultātā ir 5+8 = 13 = 1+3 = 4. Augstākais skaitlis 13 atbilst nāves okultajam attēlojumam, kas pļauj cilvēkus. Karavadonis Napoleons savos karagājienos nobendēja neaptveramu skaitu cilvēku un nesa nāvi arī Eiropā. Starpsumma no 13 = 1+3 = 4, tumsības un iznīcības skaitlis. Napoleons miris 1821. gadā trimdā Svētās Helēnas salā. Viņam nebija pat pilni 52 gadi. Daudzi numerologi uzskata, ka Eiropas vēsture un ari imperatora paša liktenis būtu veidojies citādi, ja viņš nebūtu mainījis vārdu.

Napoleona dzimšanas datuma kopskaitlis ir 1 (viņš dzimis 1769. gada 15. augustā), kas atbilst viņa kristītā vārda skaitlim. Dzimšanas dienas skaitlis 6 (1+5 = 6) norāda uz ideālismu un apzinīgumu, bet vienlaikus arī uz iedomību. Pozitīvās apjēguma nozīmes, tādas kā mājīgums un mierīga laime, viņa gadījumā paliek

Napoleons Bonaparte (1769-1821)

neizpaudušās. 1804. gada 2. decembri (kopskaitlis 9) Napoleonu kronēja par Francijas imperatoru, un skaitlis 9 liecina par augsta mērķa sasniegšanu. Viņa nāves datuma kopskaitlis ir 4 (05.05. 1821.), kas savukārt atbilst viņa mainītā vārda skaitlim.

Vēl viens piemērs liecina par to, kāda nozīme cilvēka rakstura maiņā ir vārda nomainīšanai: Giuseppe Balsamo vēlāk kļuva pazīstams kā dziednieks, mags un okulto mākslu zintnieks, tikai tas notika pēc vārda maiņas uz Aleksandru Kaliostro (Alexander Cag- liostro)

Giuseppe Balsamo 3+1+6+3+5+8+8+5 + 2+1+3+3+1+4+7 = 60 = 6+0 = 6

dzimis 1743. gada 2. jūnija 2+6+1+7+4+3 = 23 = 2+3 = 5

No numeroloģijas viedokļa vārda skaitlis, dzimšanas skaitlis (2) un dzimšanas datuma kopskaitlis (5) nav īpaši piemēroti, lai gan pats skaitlis 5 liecina par noslēpumainām un maģiskām spējām. Piecnieks norāda uz nemierīgu, nenosvērtu raksturu, uz pastāvīgu nervu sasprindzinājumu, kādā atradās šis vīrs, kā arī raksturo piedzīvojumu meklētāju, aizrautīgu ceļotāju, spekulantu un spēlmani, kam risks nepieciešams kā dzīvības eliksīrs.

Viņa jaunība pagāja Palermo, un to nekādi nevar nosaukt par laimīgu. Balsamo šeit piekopa izlaidīgu dzīvi, kādu to savā grāmatā "Kaliostro noslēpumi" aprakstījis Raimonds Silva (1975). Viņš bija spiests bēgt no savas dzimtās pilsētas un devās uz Maltas salu, kur iestājās Maltas Ordenī un tika iepazīstināts ar maģijas un kabalisti- kas noslēpumiem. Šeit Balsamo uzzināja, ka viņa vārda skaitli 6 apspīd nelaimīga zvaigzne, īpaši kopsakarā ar citiem skaitļiem. Tādēļ viņš mainīja vārdu uz Aleksandru Kaliostro, tādējādi uzlabojot vārda skaitli no 6 uz 11.

Alexandervon C a g l i o s t r o 1+3+5+5+1+5+4+5+2 + 6+7+5 + 3+1+3+3+1+7+3+4+2+7 = 83 = 8+3 = 11

Kā jau zinām, skaitlis 11 ir īpaši maģisks okults skaitlis, kas norāda uz augstākajām piedzīvojumu jomām, tas ir skolotāju, priesteru un pareģu — arī mocekļu — skaitlis. Balsamo-Cagliostro miris 1795. gada 26. augustā (kopskaitlis 11) Sanleo cietokšņa pagrabos pēc tam, kad 1791. gada 7. aprīlī (kopskaitlis 11) viņu notiesāja pāvesta inkvizīcija. Skaitli 11 varam reducēt uz skaitli 2.

PROFESIJAS IZVĒLE

Cilvēka vārda skaitlis ir 1, viņš dzimis 1941. gada 19. jūnijā (dzimšanas dienas skaitlis 1, kopskaitlis 4), tātad pieder pie tiem, kurus ietekmē maģiskais skaitlis 1. Viņš ir inženieris, lai gan sākotnēji vēlējies studēt arhitektūru. Aprēķinot kopskaitli (dzimšanas dienas, dzimšanas datuma un profesijas skaitļi), atkal iegūst skaitli, kas harmonē ar 1, piemēram 11.

Skaitlis 11 garantē fantāziju un veiklību, tātad īpašības, kas nepieciešamas veiksmīgam inženierim. Protams, arhitekta profesija neapšaubāmi būtu interesantāka, tomēr šajā gadījumā inženiera profesija ir tieši tā, kas piemērota šim cilvēkam.

Skaitļa 1 ietekmē esošie cilvēki ir radoši, sīksti un ar lielām caursišanas spējām. Kosmiskajam dzimšanas dienas datumam noteikti ir prioritāte salīdzinājumā ar vārda skaitli. Tāpēc vieninieku cilvēkus mēs iezīmējam vairāk pēc viņu dzimšanas dienas, nevis vārda skaitļa. Dzimšanas dienas skaitlis paliek nemainīgs, bet vārda skaitlis (mēs par to jau pārliecinājāmies) ir maināms.

Profesijas izvēle saskaņā ar skaitļiem

1 Aģenti, tirgotāji, pasta darbinieki, sekretāri, izplatītāji, zinātnieki, inženieri, tehniķi, atklājēji, grāmatu tirgotāji, reportieri, rakstnieki.

Vieninieki bija izcilais ārsts un novators Paracelzs (10. decembris), dabas pētnieks Svens Hedins (19. februāris), Augusts Pikārs (28. janvāris), Mārtiņš Luters (10. novembris), ķeizars Rūdolfs I Hābsburgs (1. maijs), Oto fon Bismarks (1. aprīlis), filozofs Johans Gotlībs Fihte (19. maijs), komponisti Džuzepe Verdi (10. oktobris) un Makss Rēgers (19. marts), gleznotāji Pols Sezanns (19. janvāris) un Oskars Kokoška (1. oktobris),

aktieri Čārlzs Loutons (1. jūlijs) un Adele Sandroka (19. augusts), dzejnieki Johans Volfgangs Gēte (28. augusts) un Fridrihs Šil- lers (10. novembris).

2   Dabas zinātnieki, atklājēji, inženieri, uzņēmumu vadītāji, banku ierēdņi, ķīmiķi, farmaceiti, aptiekāri, mediķi, detektīvi, dārznieki, pārvaldes ierēdņi, zemkopji, daiļamatnieki. Divnieki bija atklājējs Karls Ceiss (11. septembris), mediķis Roberts Kohs (11. decembris), Mahatma Gandijs (2. oktobris), mākslinieki Makss Libermans (20. jūlijs) un Ernsts Barlahs (2. janvāris), dziedātājs Bings Krosbijs (2. maijs), aktieris O. E. Hasse (11. jūlijs), rakstnieki Greiems Grīns (2. oktobris) un Pēters Bamms (20. oktobris), kā arī komponists Rihards Strauss (11. jūnijs).

3   Visi ar tirdzniecību un jurisprudenci saistītie amati, ierēdņi, mākslinieki, kuģu mehāniķi, viesnīcnieki, dekorētāji, ārsti, politiķi, tehniķi, mehāniķi, mūziķi, piloti.

Trijnieki bija Elizabete II (21. aprīlis), Nīderlandes karaliene Juliāna (30. aprīlis), politiķi sers Vinstons Čērčils (30. novembris) un Karlo Šmīds (3. decembris), matemātiķis Karls Fridrihs Gauss (30. aprīlis), ārsts Ferdinands Zauerbahs (3. jūlijs), pedagogs Heinrihs Pestaloci (12. janvāris), komponists Fēlikss Mendelsons-Bartoldi (3. februāris), tēlnieks Ogists Rodēns (12. novembris), gleznotājs Vincents van Gogs (30. marts) un aktrises Eleonora Dūze (3. oktobris) un Lila Dago- vera (30. septembris).

4   Mākslinieki, psiholoģijas zinātnieki, politiķi, mistiķi, filozofi, ķirurgi, aptiekāri, virsnieki, detektīvi, pavāri, fotogrāfi. Četrinieki bija dabas pētnieks Izaks Ņūtons (4. janvāris), Rozes un Krusta ordeņa loceklis Johans Reihlins (22. februāris), mistikas rakstnieks Augusts Strindbergs (22. janvāris), izgudrotājs Vilhelms fon Sīmenss (4. aprīlis), filozofi Imanuēls

Kants (22. aprīlis) un Vilhelms fon Humbolts (22. jūnijs), mūziķis Lūiss Armstrongs (4. jūlijs), komponisti Frederiks Šo- pēns (22-. februāris) un Rihards Vāgners (22. maijs), Marija Terēze (13. maijs), aktieri Gustavs Grindgens (22. dcembris) un Čārlzs Renjē (22. jūlijs), dzejnieki Heinrihs Heine (13. decembris) un Rainers Marija Rilke (4. decembris) un politiķi Šarls de Golls (22. novembris), Džordžs Vašingtons (22. februāris) un Teodors Hoiss (31. janvāris).

5   Banku komersanti, tirgotāji, priesteri, mācītāji, tiesneši, filozofi, zinātnieki, fiziķi, dzejnieki, skolotāji, industrijas darbinieki, ārsti (bet ne ķirurgi).

Piecnieki bijuši astrologs un gaišreģis Nostradams (14. decembris), Dalailama, Tibetas reliģiskais vadonis (5. novembris), ārsts un filozofs Alberts Šveicers (14. janvāris), fiziķi Alberts Einšteins (14. marts), Makss Planks (23. aprīlis) un Verbers fon Brauns (23. marts), Pandits Neru (14. novembris) un Konrāds Adenauers (5. janvāris), gleznotājs Pablo Pikaso (23. oktobris), diriģents Herberts fon Karajans (5. aprīlis), filozofi Sērens Kirkegārds (5. maijs) un Kārlis Markss (5. maijs), dzejnieki Teodors Štorms (14. septembris) un Teodors Kērners (23. septembris).

6  Aktieri, mūziķi, gleznotāji, tēlnieki, dārznieki, daijamatnieki, drēbnieki, frizieri, modelētāji, tekstilnieki, farmaceiti, arhitekti.

Sešnieki bija Žanna d'Arka (6. janvāris), rakstniece Vikija Bauma (24. janvāris), aktrise Liii Palmere (24. maijs), psihoanalītiķis Zigmunds Freids (6. maijs), dzejnieks Vilhelms Bušs (15. aprīlis), gleznotājs un izgudrotājs Leonardo da Vinči (15. aprīlis), komponists Edvards Grīgs (15. jūnijs) un gleznotājs Rembrants (15. jūlijs).

7   Mākslinieki, zinātnieki, pedagogi, tiesneši, valsts ierēdņi, lauksaimnieki, rakstnieki, žurnālisti, izdevēji.

Septītnieki bijuši diriģenti Vilhelms Furtvenglers (25. janvāris) un Arturo Toskanlni (25. marts), humānists Filips Melanhtons (16. februāris), komponisti Johaness Brāmss (7. maijs) un Ludvigs van Bēthovens (16. decembris), gleznotāji Pols Gogēns (7. jūnijs) un Moriss Utrillo (25. decembris), aktieris un režisors Vitorio de Sika (7. jūlijs), filozofi Herders (25. augusts) un Makss Štirners (25. oktobris), dzejnieks un rakstnieks Fridrihs Rīkerts (16. maijs), Verners Bergengrūens (16. septembris), Čārlzs Dikenss (7. februāris) un Karls Maijs (25. februāris), kā ari pāvests Johannes XXII (25. novembris).

8   Politiķi, diplomāti, virsnieki, publiskās profesijas, uzņēmēji, kalnrūpniecības inženieri, detektīvi, arhitekti, matemātiķi, zemes mērītāji, mežstrādnieki, filozofi.

Astotnieki bijuši politiķi Bendžamins Franklins (17. janvāris), Ņikita Hruščovs (17. aprīlis), Mao Dzeduns (26. decembris) un Šahs Reza Pahlevī no Persijas (26. oktobris), Romas imperators un filozofs Marks Aurēlijs (26. aprīlis), reliģijas filozofi Martins Būbers (8. februāris) un Romano Gvardini (17. februāris), Sarkanā Krusta dibinātājs Henrijs Dunants (8. maijs), teologs un dziedniecības reformators Sebastiāns Kneips (17. maijs), filozofi K. G. Jungs (26. jūlijs) un Martins Heidegers (26. septembris), fiziķis Oto Hāns (8. marts) un grafiķe Kēte Kolvica (8. jūnijs).

9   Neatkarīgās profesijas, kareivji, policisti, rakstnieki, mākslinieki, tēlnieki, izgudrotāji, zinātnieki, pētnieki, psihologi, astrologi, grafiķi, aktieri, piloti, antropologi.

Devītnieki bijuši astronoms Johans Keplers (27. decembris), dzejnieks Justinuss Kerners (18. septembris), ķeizars Vilhelms II (27. janvāris), cars Pēteris I (9. jūnijs), ķeizars Francis

Jozefs I no Austrijas (18. augusts), karalis Eduards III (9. novembris), politiķis Villijs Brants (18. decembris), komponists Volfgangs Amadejs Mocarts (27. janvāris), aktrise Grēta Garbo (18. septembris), filozofs Ortega i Gasets (9. maijs), gleznotājs Pols Klī (18. decembris), dzejnieki un literāti Kurts Tuholskis (9. janvāris), Džons Steinbeks (27. februāris), Ričarda Huha (18. jūlijs) un Ļevs Tolstojs (9. septembris).

11 Skaitlis 11 dzimšanas dienas kopsummā vienmēr reducējas uz 2. Daži numerologi pauž viedokli, ka skaitli 11 nevajadzētu reducēt uz mazāku skaitli. Personības ar vārda skaitli 11 ir izcili skolotāji un sludinātāji, pravieši reliģijas, zinātnes, politikas un mākslas jomā. Liela nozīme ir mistikai un okultismam. Vārdu skaitlis Vinstonam Čērčilam, Pablo Pikaso, Džordžam Vašingtonam un Florencei Naitingeilai ari bija 11.

22 Dzimšanas dienas skaitlī ari tiek reducēts, tāpat kā 11, tikai uz 4. Kabalistikā skaitlis 22 ir meistara skaitlis. Vārda skaitlis 22 reti kad tiek skaidrots. Skaitlis 22 apvieno labākās visu skaitļu iezīmes: skaitļa 1 dinamisko enerģiju, skaitļa 4 pārliecināšanas spējas, skaitļa 5 izdarību, skaitļa 3 ģenialitāti, skaitļa 4 izturību, skaitļa 6 nosvērtību, skaitļa 7 viedumu, skaitļa 8 pasaulīgās spējas, skaitļa 9 sociālos aspektus un skaitļa 11 pašapziņu un gaišredzību. Cilvēki, kuru digitālais skaitlis ir 22, ir neiedomājami veiksmīgi visās darbības jomās, vai tā būtu māksla, pedagoģija, politika vai uzņēmējdarbība. Tomēr vēlreiz nākas konstatēt, ka tikai no cilvēka ir atkarīgs, vai viņš šīs predispozīcijas izmantos labos vai ļaunos darbos, vai viņš kļūs ģeniāls vai noziedzīgs meistars. Pastāvīgi jāņem vērā ari tas, ka skaitļa 22 starpsumma ir 4. Ja gan vārda skaitlis, gan dzimšanas datuma skaitlis ir 22, var runāt par izcilu cilvēku.

Džona Rokfellera vārda skaitlis ir 22.

labveligie firmu nosaukumi un dibināšanas datumi

Firmas panākumu, kāda produkta vai grāmatas pamatā diezgan liela nozīme ir zīmīgajam skaitlim, kas veidojas no dibinātāja, izgudrotāja vai autora vārda skaitļa un firmas nosaukuma, produkta nosaukuma un grāmatas titula skaitļu, kā arī no dibināšanas gada vai izdošanas gada skaitļu summas. Dibināšanas vai izdošanas diena jāaprēķina no firmas dibinātāja, izgudrotāja vai grāmatas autora dzimšanas dienas skaitļa (Sal. ar nodaļu "Laimīgās dienas un laimīgie skaitļi").

Piemēram, cilvēks ar vārda skaitli 1 izvēlējies pilsētu ar nosaukuma skaitli 1, kur kopā ar partneri (vārda skaitlis 3) vēlas dibināt firmu. Tam vajadzētu notikt 1976. gada 1. septembrī. Lai noteiktu, vai šis datums noteiks firmas panākumus, viņi devās pie nu- merologa, kurš viņiem ieteica firmas nosaukumu

A R B I T

1+2+2+1+4 = 10 = 1+0 = 1

Šis skaitlis sabalsojas ar viena dibinātāja vārda un dzimšanas dienas skaitli. Vārda skaitļa, firmas nosaukuma un dibināšanas gada summa ir 1+1+5 = 7. Skaitļu maģijā šis skaitlis apliecina uzvaru pēc piedzīvojumiem, aktivitātes un cīņas. Firmas izveidošana bija tās dibinātāju piedzīvojums (arī avantūra). Pēc saspringta darba un pamatīgas izturības pārbaudes beidzot paveicās, un jaunā firma par spīti visām sākotnējām šķietamajām neveiksmēm un grūtībām veiksmīgi tika nodibināta.

Džons Rokfellers (vārda skaitlis 22) 1870. gadā nodibināja kompāniju Standard Oil Company un nopelnīja ievērojamu kapitālu. Protams, viņam nācās arī saspringti strādāt.

Standard O i l company

3+4+1+5+4+1+2+4 + 7+1+3 + 3+7+4+8+1+5+1 = 64 = 6+4 = 10 = 1+0 = 1

1870 = 1+8+7+0 = 16 = 1+6 = 7

Tātad Rokfellera firmas laimes skaitlis ir 22+1+7 = 30 = 3+0 = 3

Tomēr trijnieks liecina par to, ka ar mazākām pūlēm iespējams nopelnīt daudz vairāk naudas nekā parasti. Rokfellers iepirka daudzus ar zaudējumiem strādājošus naftas ieguves uzņēmumus, lai iegūtu varu pār Amerikas naftas pārstrādes jomu. Viņš pirmais izmantoja izgudrojumu, ar kura palīdzību naftu varēja pārsūknēt lielos attālumos pa caurulēm. Savu peļņu viņš savukārt ieguldīja citos šīs industrijas atzaros. Jau drīz vien viņš bija kļuvis par pasaules bagātāko cilvēku. Gadu gaitā viņa izveidotajos fondos tika ieguldīti vairāk nekā 500 miljoni dolāru. Rokfellers mira vientulībā 96 gadu vecumā.

Visa veida uzņēmējdarbības liktenīgie skaitļi

1 Griba, enerģija, darbīgums, dzīvīgums, veiklība, drosme, veiksmīgi aizsākumi

2   Intuīcija, intelekts, kultūra, progress, tomēr pastāv nemitīgi likteņa triecienu draudi

3   Aktivitāte, strādātgriba, čaklums, finansiāla veiksme visās jomās

4   Nav nekādu īpašu izredžu uz panākumiem. Jāmaina firmas nosaukums

5   Uzņēmējdarbība un risks uz afēras robežas, kas tomēr galu galā rada ilglaicīgus panākumus

6    Atklājēja talants, radošs spēks, vienmērīga, harmoniska izaugsme

7   Uzvaru nesošs cīņas spars, mērķtiecība, smaga darba ieguldījums attaisnosies

8  Divējāda nozīme: salikumā ar labiem personas skaitļiem pozitīva, pretējā gadījumā draud neveiksme

9   Augstu mērķu sasniegšana, piemēroti priekšnoteikumi jauniem aizsākumiem

VALSTIS UN ZEMES

Valstīm un zemēm ir tāds pats numeroloģisks liktenis kā cilvēkiem. Vispirms jānosaka vārda (nosaukuma) skaitlis un dibināšanas dienas un dibināšanas gada skaitlis.

Piemēram: Butidesrepublik Deutschland (Vācijas Federatīvā Republika)

Valsts nosaukuma skaitlis ir 7. Dibināšanas dekrēts tika izsludināts 1949. gada 23. maijā, tātad dibināšanas dienas skaitlis ir 23 = 2+3 = 5, dibināšanas gada skaitlis ir 1949 = 1+9+4+9 = 23 = 5.

Tātad šai valstij maģiskais dibināšanas dienas, dibināšanas gada un dibināšanas mēneša skaitlis ir 5. Kā mēs jau zinām, piecniekam piemīt noslēpumaina nozīme.

Piecnieks norāda uz impulsīvumu, dzīvīgumu, daudzpusību, inteliģenci un cīņas sparu, veikalniecisku izveicību, kā arī uz spekulācijām. Šī skaitļa ietekmē tiek uzsākti riskanti pasākumi un piedzīvojumi, lai mērķis tiktu sasniegts un nodrošināta laime ilgam laika posmam. Tomēr trīsreiz piecnieks — tā nevar būt sagadīšanās! Salikumā ar nosaukuma skaitli 7, kas sola gan darbu, gan uzvaru, tiešām nav slikti priekšnoteikumi jaunas valsts dibināšanai.

Kādas valsts iekšējā būtība un ārējās izpausmes iespējams aprēķināt tāpat kā kādai noteiktai personai. Nozīmīgākie likteņa gadi

1972. gada 8. martā Eiropas Savienības ekonomikas un finanšu ministri vienojās par maiņas kursu sašaurināšanu, tādējādi iedibinot jauno virzienu uz saimniekošanas un valūtas situācijas pilnveidošanu, tomēr vienlaikus ievadīja arī pasaules mēroga saimniecības un finanšu krīzi, kuras rezultātā pēc neilga laika izejvielu tirgus būtiski sašaurinājās. 1972. gada 12. maijā valsts sekretārs Bārs para- fēja satiksmes līgumu, kas attiecās uz Vācijas iekšzemi. 1972. gada 17. maijā valsts valdība ar relatīvu vairākumu pieņēma līgumus ar Padomju Savienību un Polijas Tautas Republiku.

Lai noskaidrotu, vai 1972. gads arī turpmāk pozitīvi vai negatīvi varētu ietekmēt valsts likteni, summēsim dibināšanas dienu, mēnesi un liktenīgo gadu, iegūstot digitālo skaitli: 23+5+1+9+7+2 = 47 = 4+7 = 11. Šī atbilde ir ar divējādu nozīmi. Skaitlis 11 norāda uz augstākām piedzīvojumu jomām, tomēr vienlaikus šis skaitlis ir atklāsmes un mocekļu skaitlis un norāda uz atteikšanos. Reducējot 11 uz 2 (1+1 = 2), iegūst norādi uz trauksmainiem laikiem un krīzes situācijām. Caur un cauri nekādu pozitīvu izredžu.

Lai noskaidrotu, vai nākamais liktenīgais gads izrādīsies veiksmīgāks, jārīkojas tāpat:

23+5+1+9+9+1 = 48 = 4+8 = 12 = 1+2 = 3

apreķinami, pieskaitot dibinašanas gada skaitlim starpsummu. Tādējādi Vācijai noteikti šādi liktenīgie gadi:

Šķiet, beidzot parādās pirmās spožā perioda iezīmes, kad nebūs naidīgu noskaņojumu un finanšu neveiksmju, jo trijnieks ir miera, pārticības un panākumu skaitlis.

Liktenīgie gadi no Francijas vēsturēs:

Nakamais liktenīgais gads Francijai ir 1986.

Valsts galvu personīgie likteņa skaitļi

SKAITĻI UN TO LIKUMI

bibliskie fenomeni

Kad 1955. gadā klajā nāca Vernera Kellera rokasgrāmata "Bībelei ir taisnība", neviens nešaubījās, ka Svētajiem rakstiem ir ne vien nozīmīgs likumdevēja raksturs, bet arī, ka šī grāmata satur nepārvērtējamu vēsturisku patiesību. Mūsdienu pētnieki apstiprinājuši Bībelē sastopamo dīvaino izteicienu patiesumu. Tā, divdesmit gadus pēc Vernera Kellera pasaulslavenais fiziķis un ķīmiķis Dr. Valters Stārks savā grāmatā "Maraha — Bībele norāda ceļu modernajai zinātnei" uzsver, ka Vecā Derība daudzviet apsteigusi modernās biofizikas atziņas un kā tieši šīs atziņas iedvesmojušas daudzus ultramodernos pētījumus.

Tomēr neviens nebija iedomājies, ka Vecā Derība varētu kļūt par numeroloģisko apcerējumu objektu. Tieši šajā Bībeles sadaļā ir apslēpti vairāki skaitļu noslēpumi, ko apskatīsim. Jau iepriekš pieminētajam skaitļu pētniekam Čeiro (grāfam Luijam Hamonam) savulaik izdevās kliedēt šo noslēpumainību.

"Zeltītais ABC"

Pēc nostāstiem, Mozus pēc Radītāja pavēles sarakstījis Veco Derību, tikai tā sākotnēji nebija sadalīta nodaļās un pantos. Salīdzinājumā ar vēlāk tapušo Bībeli šī daļa bija aptuveni divreiz mazāka par tās vēlāko kopapjomu. Tāpēc diezgan dīvains šķiet ķēniņa Dāvida apgalvojums, ka vēlākais 119. psalms varēja būt Bībeles apjomīgaka nodaļa, jo gan Bībeles iedalījums nodaļās, gan psalmu numurēšana notika tikai 2000 gadu pēc ķēniņa Dāvida dzīves.

Čeiro sniedz šādus paskaidrojumus:

"Šajā 119. psalmā, ko veido 176 panti, katra rindiņa atsevišķi gan tieši, gan netieši ir visu Svēto rakstu pamācību un norādījumu atspoguļojums.

119. psalms tika iedalīts 22 sadaļās, jo ebreju alfabētā bija 22 burti. Ebreju tekstā katru no šīm 22 sadaļām savukārt veido 8 panti, katrā pa 16 zilbēm (balsieniem), kas sakārtoti pamīšus īss un garš, tātad jambiskajā tetrametrā.

Sākotnējā tekstā ebreju valodā katrs astotais pants sākas ar ebreju alfabēta pirmo burtu — ālefu. Otrās sadaļas visi astoņi panti sākas ar alfabēta otro burtu — bētu. Attiecīgi trešās sadaļas astoņi panti sākas ar trešo alfabētu burtu — gimelu.

Šis vienmērīgais īpatnējais iedalījums pamatojās uz ebreju alfabēta 22 burtiem, tāpēc senos laikos 119. psalms ieguva nosaukumu "Zeltītais abc".

Visās 119. psalma 22 sadaļās un ikvienā pantā atkārtojas vieni un tie paši dievišķie vārdi: "Tā Kunga baušļi", "Viņa liecības", "Viņa ceļi", "Tu pavēlēji", "Tavi likumi", "Tavi baušļi", "Tavas taisnības tiesa" un "Tavi likumi".

Šāds izveidojums padara 119. psalmu ārkārtīgi nozīmīgu. Garākā sadaļa, 119. psalms, savienots ar īsāko — 117. psalmu ar 118. psalma starpniecību. Tāpēc tā nevar būt sakritība, ka šajā "grāmatu grāmatas" vienojošajā starpnodaļā iekļauts galvenais pants (118. psalma 8. pants): "Labāk ir paļauties uz To Kungu nekā cerēt uz cilvēkiem!"

1188 ir centrālā panta skaitlis (salikums no psalma numura 118 un panta 8), un visa Bībele aptver 1188 sadaļas (bez 118. psalma), tātad kopumā 1189, ja skaita Vecās un Jaunās Derības sadaļas.

Bībeles vidus

Ar to vēl bibliskie skaitļu brīnumi nebeidzas, jo īsākā sadaļa — 117. psalms ir tieši Bībeles vidus. Visu 1189 sadaļu kopumā 117. psalmā ir 595 sadaļu skaitlis, pirms kura ir 594 sadaļas un tālāk seko nākamās 594. Skaitot 595 sadaļas uz priekšu vai atpakaļ, rezultāts nemainās.

Bībeles centrālajai sadaļai jāsatur īpašs apsolījums, un tas ir acīmredzams (visu tautu slavinājums): 'Teiciet To Kungu, visas tautas! Slavējiet Viņu, visas tautas!

Jo pilna varenības Viņa žēlastība valda pār mums, un Tā Kunga uzticība paliek mūžīgi. Aleluja!"

Šāda Bībeles skaitļu mistērija nepārprotami liecina par to, ka visvarenā Radītāja vadošā roka iesniedzās valdošajā haosā un sludināja savu dievišķo likumu. Cilvēks tikai pakļāvās dievišķajai kārtībai, kosmiskajam likumam. Viņš nespēj tam pretoties, jo viņa liktenis ir Dieva Gribas piepildījums. Šī dziļā atziņa ir kopīga kabalistikai un numeroloģijai.

zīmju un kvadrātu skaitļu maģija

Skaitlim 3, kas ir Svētās Trīsvienības, trijstūra, piramīdu skaldnes skaitlis, skaitļu maģijā ir ļoti liela nozīme

Apļu spēlē šim skaitlim ir īpaša nozīme, jo trīs vienā līnijā izvietotus akmeņus nevar izjaukt. Apļu spēles vispār pieder pie vissenākajām ideogrammām, ko veido, trīsreiz trīs akmeņus izvietojot kvadrāta formā. Tiek iegūts skaitlis 7, jo 3+4 = 7, maģiskās atklāsmes skaitlis. Trijnieks apzīmē trīs mēness fāzes, četrinieks (kvadrāta stūri) — četras debespuses.

Apļu spēles spēlēja jau sirmā senatnē — to spēlēja ēģiptiešu celtnieki uz dakstiņiem, sēdēdami uz tempļu grīdas, un vēlāk šie dakstiņi tika iemūrēti tempļa jumtā. Sākotnēji šo formu izmantoja

orākuli (zīmējums a), vēlāk tā pārvērtās par sabiedrisku spēli (zīmējums b), ko mēs dēvējam par apļa spēlēm.

Ar maģisko skaitli 5 viduslaikos saistījās noslēpumi, pentagramma, kuru veidoja savstarpēji krustojošās līnijas, kas savukārt savienoja 5 punktus. Ikviens no šiem punktiem apzīmēja kādu planētu: Jupiteru, Marsu, Saturnu, Veneru un Merkūru. Iespējams, ka arī pentagramma bija viena no ēģiptiešu un grieķu galda spēlēm. Viduslaiku maģijā tā bija aizsargzīme pret dēmoniem. To izmantoja arī baznīca aizsardzībai pret nelabo.

Pentagramma, ko var uzzīmēt, neatraujot zīmuli no papīra, simbolizē piecus elementus: zemi, ūdeni, gaisu, uguni un "kvintesenci" jeb pasaules dvēseli. Netesheimas Agripa pierādīja, ka arī cilvēks pakļauts skaitlim 5. Ja viņš nostājas ar ieplestām kājām un izstieptām, mazliet nolaistām rokām, tad ap katru centru iespējams apvilkt apli, kas skar galvu, pirkstu galus un pēdas. Šie pieci punkti sadala apli piecās vienādās daļās (zīmējumi c un d).

Piecpadsmit ir Ištaras, nozīmīgas šumeru-akadiešu dievības, skaitlis. Viņas pilsētai Nīnivei bija 15 vārtu. 15 ir Ištaras, astoņstaru Veneras zvaigznes, simboliskais skaitlis (starpsumma 1+5 = 6 — mīlestības skaitlis). Apskatot astoņu iespējamo diagonāļu summas, vienmēr iegūstam skaitli 15:

a)  maģiskais kvadrāts, trīsreiz trīs orākula akmeņi

b)  apļa spēle; šo spēli zināja jau senie ēģiptieši

c)  pentagramma aizsardzībai pret dēmoniem

d)  Agripas cilvēka pentagramma

Veneras zvaigzne veidojas no deviņiem maģiskajiem skaitļiem, kurus izmanto kabalistikā. Slēptās sakarības tika meklētas tikai daudz vēlāk, turklāt ikvienai līnijai tika piedēvēta noteikta nozīme.

Atsevišķās Ištaras vai Veneras zvaigznes līnijas ir ar šādu nozīmi (zīmējumā 66. lpp.)

Ja personas aprēķinos atklājas kāda no šīm skaitļu virknēm (pirmais: dzimšanas dienas skaitlis — otrais: vārda skaitlis — trešais: sirds vai personības skaitlis), var nolasīt konkrētas personas likteņa ceļu.

Mulsinošs ir ari tā dēvētā skaitļu koka veidojums:

1x9+ 2 = 11

12x9+ 3 = 111

123x9+ 4 =1111

1234x9+ 5 = 11111

12345x9+ 6 =111111

123456x9+ 7 = 1111111

1234567x9+ 8 = 11111111

12345678x9+ 9 = 111111111

123456789x9+10 = 1111111111

Arī skaitļu kvadrātiem ir būtiska nozīme

Konfūcijs stāsta par kādu notikumu ar Ķīnas imperatoru Ju, kas valdīja no 2205. līdz 2198. gadam pirms Kristus. Viņu uzskatīja par ļoti viedu un taisnīgu. Lai savaldītu Dzelteno upi un nepieļautu tās pastāvīgu iziešanu no krastiem, imperators Ju gribēja uzbūvēt dambjus. Tad viņam parādījās Dieva sūtīts bruņrupucis Hi, uz kura bruņām bija uzzīmēts šāds skaitļu kvadrāts:

Šādā skaitļu kvadrātā, kas ietver visus deviņus maģiskos skaitļus, kuri savukārt grupējas ap mistisko piecinieku centrā, ne vien diagonālēs, bet ari vertikālēs un horizontālēs skaitļu summa ir 15. Pārskaitļi izvietojušies kvadrāta stūros, bet nepāra skaitļi — malu vidū.

Mums zināmo skaitļu kvadrātu var saskatīt arī slavenajā Albrehta Dīrera gravīrā. Gravīrā ar nosaukumu "Melanholija" pie sienas karājas maģiskais kvadrāts no 16 skaitļiem:

Vertikālo un horizontālo līniju summa, diagonāļu summa, kā ari stūra skaitļu un mazajos kvadrātos esošo vidējo skaitļu summa vienmēr ir 34. Vēl viens mulsinošs fakts: apakšējās rindas vidējie skaitļi veido gleznas tapšanas gadu — 1514.

Viduslaikos veidotie amuleti bija paredzēti dēmonu atbaidīšanai. Tie atšķīrās ar lauciņu skaitu. Tā, Saturna kvadrātā ir deviņi lauciņi, Jupitera kvadrātā 16, Marsa kvadrātā 25 lauciņi, Saules kvadrātā — 36 lauciņi, Veneras kvadrātā 49 lauciņi un Merkūra kvadrātā — 81 lauciņš. Kvadrātos tika ievietoti ari atbilstoši ebreju alfabēta burti. Šie planētu kvadrāti sargāja cilvēku no dēmoniem.

gizas piramīdas skaitļu noslēpums

Gīzas piramīdas atrodas piecpadsmit kilometru attālumā no Kairas. Piramīdu sānu skaldnes sākotnēji bija pilnīgi gludas un apšūtas ar balta kaļķakmens plāksnēm no Mokatama kalniem, kas atrodas uz rietumiem no Kairas.

Ēģiptes spožajā saulē kaļķakmens plāksnes laistījās kā sudrabs. Faraona, "Saules dēla", mirstīgās atliekas apmirdzēja spožas gaismas strēles. Lielākā Gīzas kompleksa piramīda ir Heopsa piramīda. Tās ietilpība ir 54 600 kubikmetri, un tā ir 146 metrus augsta. Piramīdas iekšienē ir neskaitāmas ejas, no kurām daudzas izejamas tikai pieliecoties. Cauri daudzām tukšām telpām nonāk apbedīšanas kamerā — tā ir 47 metrus gara un 8,5 metrus augsta halle. Faraons Heopss piederēja pie "Vecās impērijas" ceturtās dinastijas. Viņa valdīšanas laiks ir aptuveni no 2560. līdz 2480. gadam pirms Kristus.

Heopsa piramīdas pamata mala ir tieši 365,24 olektis (elkoņi) — tas precīzi atbilst Saules gada dienu skaitam. Tomēr piramīda slēpj sevī apbrīnojamu skaitlisku pareģojumu, kas izvietots ejā, tā dēvētajā lielajā galerijā, kura pakāpeniski ved aizvien augstāk piramīdas iekšienē.

Skotijas karaļnama astronoms profesors Piaci Smits (Piazzi Smyth, dzimis 1819. gadā) bija pirmais numerologs, kas atklāja Heopsa piramīdas noslēpumu. Galerijas sākuma punkts apzīmēts ar mesijas (Kristus) dzimšanas dienas datumu 6. gada 6. oktobri pirms mūsu ēras. Katram cilvēces pastāvēšanas gadam vajadzētu atbilst vienai collai galerijas sienā. Galerijas pirmās 400 collas veido cieti un labi saglabājušies akmeņi. Šo attālumu var saistīt ar pirmajiem 400 kristietības pastāvēšanas gadiem, kad paplašinājās baznīcas ietekme un nostiprinājās kristīgā ticība.

Tālāk akmeņi kļuvuši vaļīgi, tāpēc pastāv viedoklis, ka būvētāji apzināti izmantojuši sliktāku materiālu, tādējādi pareģojot Alariha un rietumgotu karagājienus. Starp 622. un 732. collu akmeņi ir īpaši drupani, bet tālākie savukārt atkal ir diezgan izturīgi. 622. gadā sākas Hegīra (Muhameda bēgšana) un islāma pacēlums, līdz visbeidzot mūsu ēras 732. gadā Karls Martels (Kari Martell) sakāva muhamedāņus.

Nākamās bojātās vietas atrodas starp 1000. un 1300. collu. Mūsu vēsturē šajā periodā bija vērojama baznīcas šķelšanās, kad Austrumu baznīca atdalījās no Rietumu baznīcas un pāvesti sastrīdējās ar Svētās Romas impērijas Vācijas ķeizariem. Galerija beidzas ar lielu pakāpienu pie 1844. collas. Šajā gadā Parīzē iepazinās Kārlis Markss un Fridrihs Engelss. Abi tiek dēvēti par mūsdienu komunisma tēviem, abi kopā ir sarakstījuši "Komunistiskās partijas manifestu". Pēc 1844. gada notika daudzi tehniski atklājumi, kas lika pamatus varenam cilvēces uzplaukumam. Galerija saplūst ar ejām un priekštelpām, līdz nonākam pie imperatora kameras. Šeit mainās mērogs, un viena colla sāk atbilst kalendārajam mēnesim.

Pirmās, zemās un drūmās apakšējās ejas sākums, pa kuru iespējams pārvietoties tikai rāpus, atbilst 1914. gada 5. augustam, tātad dienai, kad Anglija iesaistījās Pirmajā pasaules karā. Šis tunelis beidzas tieši 1918. gada 11. novembrī un savienojas ar augstāku priekškambari. Šis datums atbilst pamiera sākumam starp Vācijas reihu un Aliansi.

Saskaņā ar Bazila Stjuarta (Basil Steivard) apgalvojumiem, nākamais tumšais gaitenis sākas 1928. gada 29. maijā, otras tādas pašas apakšējās drūmās ejas sākumā. Šis nodalījums turpinās tieši līdz 1936. gada 15. septembrim un sabalsojas ar tālaika pasaules saimniecības krīzi. 1936. gada septembrī Musolīni un Hitlers parakstīja Ass līgumu. Pacēlums līdz imperatora kameras centram tagad līdzinās izsmieklam.

Kameras vidū atzīmēts 1945. gada 4. marts. Tikai ar mēneša novirzi vien paredzēts pirmais atombumbas sprādziens Alamogordo ielejā. Kamera beidzas 1955. gada 20. augustā. Šajā dienā Ženēvā notika konference par atomenerģijas izmantošanu mierīgiem mērķiem, kas pulcēja zinātniekus no 72 valstīm.

Sakritība vai dievišķā iedvesma? Numerologi netic sakritībām, jo nekas nenotiek bez dievišķās ziņas.

skaitļi bija viņu liktenis

Piemēri ar Napoleonu (likteņa skaitlis 13 = 1+3 = 4) un Džuzepi Balzamo alias Aleksandru grāfu fon Kaliostro (likteņa skaitlis 11) apliecina, ka konkrēts skaitlis var būt noteicošs gan kādai personai, gan veselai valsts iekārtai. Numerologs Čeiro norāda uz noslēpumaino saikni starp maģisko skaitli 539 attiecībā uz Francijas ķeizaru Ludviķi Svēto (dzimis 1215) un Francijas ķeizaru Ludviķi XVI (dzimis 1754). Tālāk viņš norāda, ka skaitlim 14 ir būtiska loma Francijas ķeizaru vēsturē.

Saskaņā ar amerikāņu skaitļu maga Paulīnes Innis uzskatiem, ASV prezidenta Ričarda Niksona dramatiskais kritiens bija nepārprotamas skaitļa 37 ietekmes sekas.

Ričards Niksons bija ASV 37. prezidents. Par savu atkāpšanos viņš paziņoja 1974. gada 8. augustā (starpsumma 37). Publiskā uzruna par atkāpšanos bija Niksona 37. uzstāšanās televīzijā.

Komponista Riharda Vāgnera dzīvē noteicošā ietekme bija skaitlim 13. Viņš dzimis 1813. gadā un miris 13. februāri. Viņa teātris Baireitā tika atklāts 13. augustā. Viņš sarakstījis kopumā 13 operu. Viņa vārds un uzvārds oriģinālā veidojas no 13 burtiem. Viņa dzimšanas gada skaitļa starpsuma ir 13 (1+8+1+3 = 13).

Pirmo motivāciju savai nākamajai profesijai viņš guva 13. oktobri, noskatoties uzvedumu "Burvju strēlnieks". Viņa muzikālās drāmas "Tanheizers" uzvedums Parīzē 1861. gada 13. martā beidzās ar pamatīgu skandālu, bet 1895. gada 13. maijā turpat izpelnījās slavu un atzinību.

Rīgas teātris, kur Vāgners strādāja par kapelmeistaru, tika atklāts 1837. gada 13. septembrī, "Tanheizers" tika pabeigts 1844. gada 13. aprīlī. Vāgnera izraidīšana no dzimtenes ilga 13 gadu. Pēdējā diena, ko viņš pavadīja Baireitā, bija 13. septembris. Lists pēdējoreiz apciemoja viņu Venēcijā 1883. gada 13. janvārī. Vāgnera nāves gads bija trīspadsmitais Vācu reiha vienotības gads.

Maģiskais skaitlis 13 ir nozīmīgs arī seksa simbola Kimas No- vakas dzīvē. Holivudas aktrise dzimusi 1933. gada 13. februāri pulksten 3.13 Čikāgas slimnīcas 13. palātā. 1965. gada 13. septembrī viņa iepazinās ar britu aktieri Ričardu Džonsonu, kas lūdza viņas roku 13. decembri. 13. martā pulksten 13 ziemas sporta kūrortā As- penā notika viņu saderināšanās, kas ilga 13 minūtes. — Laulība noturējās tikai 13 mēnešus.

Mēs jau konstatējām, ka Vācijas Federatīvās Republikas liktenis cieši saistīts ar likteņa skaitli 5:

Konstitūcija tika izsludināta 23. (2+3 = 5) maijā (5. mēnesis) 1949. gadā (1+9+4+9 = 23 = 2+3 = 5). Apskatīsim katra mēneša datumus, kurus var salāgot ar skaitli 5 (tātad 5., 14. un 23.) un atklāsim svarīgus notikumus Vācijas Federatīvās Republikas vēsturē.

1876. gada 5. janvāris. Dzimis pirmais Vācijas kanclers Konrāds Adenauers.

1894. gada 14. oktobris. Dzimis Vācijas Federatīvās Republikas prezidents Heinrihs Lībke.

1899. gada 23. jūlijs. Dzimis Vācijas Federatīvās Republikas prezidents Gustavs Heinemans (no 1969. līdz 1974. gadam).

1945. gada 23. maijs. Vācijas valdība ar admirāli Kārlu fon Dēnicu tiek pasludināta par atstādinātu.

1945. gada 5. jūnijs. Saskaņā ar četru lielvalstu deklarāciju vara Vācijā pāriet Alianses rokās. Vācija tiek sadalīta okupācijas zonās (ASV, Lielbritānijas, Padomju Savienības un Francijas).

1947. gada 23. aprīlis. Uzvarētāju valstu ārlietu ministri vienojas par visu vācu karagūstekņu atbrīvošanu līdz 1948. gada 31. decembrim.

1949. gada 23. maijs. Bonnā tiek parakstīts konstitūcijas projekts, ko izstrādājusi konstitucionālā sapulce.

1951. gada 5. maijs. Vācijas Federatīvā Republika kļūst par pilntiesīgu Eiropas Padomes locekli.

1951. gada 14. jūnijs. Bundeskanclers doktors Konrāds Ade- nauers dodas oficiālā vizītē uz Itāliju. Tas ir pirmais Vācijas valdības vadītāja ārzemju brauciens pēc kara.

1951.   gada 14. septembris. Alianses augstākie komisāri saņem uzdevumu kopā ar Vācijas valdību izstrādāt jaunus līguma noteikumus.

1952.    gada 5. marts. Kanclers Konrāds Adenauers pieprasa jaunu Eiropas Konstitūciju.

1952. gada 14. augusts. VFR iestājas Pasaules Bankā un Starptautiskajā valūtas fondā.

1954.   gada 23. oktobris. Vācijas-Francijas līguma parakstīšana Parīzē par Zāru; līgumi un protokoli par VFR okupācijas izbeigšanu un tās uzņemšanu Rietumeiropas Savienībā, kā arī nolīgumiem kultūras jomā.

1955.  gada 5. maijs. VFR suverenitātes atzīšana; okupācijas beigas; Alianses Augstās komisijas atlaišana.

1957. gada 23. aprīlis. Kanclers Konrāds Adenauers pieņem padomju sūtni Smirnovu, kuram lūdz paskaidrojumus par to, kā savienojami padomju valdības pretrunīgie izteicieni vēstulē Mak- milanam un oficiālajā pozīcijā attiecībā pret Vācijas iesaistīšanos NATO.

1957.  gada 5. jūlijs. Ar lielu balsu vairākumu Vācijas bundestāgs pieņem līgumus par Kopējo tirgu un Eiropas Atomenerģijas kopienu (EURATOM).

1958.                     gada 14. septembris. Colombey-les-Deux-Eglises Adenauers un de Golls apliecina savu gribu par ciešu VFR un Francijas sadarbību.

1963. gada 23. aprīlis. Federācijas ekonomijas ministrs profesors Ludvigs Erhards tiek nominēts par Vācijas kanclera amata pārņēmēju ar 159 balsīm pret 47.

1963. gada 14. jūnijs. Vācijas-Francijas sadraudzības līguma pieņemšana Francijas Nacionālajā sapulcē.

1963. gada 23. jūnijs. ASV prezidenta Džona F. Kenedija valsts vizītes sākums VFR; kopīgais komunikē, kur abu valstu valdības apņemas iestāties par Vācijas pašnoteikšanās tiesībām un atkalapvienošanos mierā un brīvībā.

1965. gada 5. maijs. Vācijas valdība piekrīt diplomātisko attiecību nodibināšanai ar Izraēlu.

1968. gada 14. oktobris. VFR Heinrihs Lībke pavēsta par savu pirmstermiņa atkāpšanos 1969. gada 30. jūnijā. Par jauno prezidenta kandidātu tiek izvirzīts tieslietu ministrs Dr. Gustavs Hei- nemans.

1972. gada 5. jūlijs. Parakstīts Vācijas padomju tirdzniecības nolīgums, kas paredz vācu-padomju tirdzniecības apjomu paplašināšanos (iekļaujot Rietumberlīni).

1972. gada 14. septembris. VFR un Polija nodibina diplomātiskās attiecības.

1972. gada 14. decembris. Vācijas bundestāgs apstiprina Villiju Brandtu par bundeskancleru ar 269 balsīm pret 223.

Vai pēc visiem šiem piemēriem kāds apgalvos, ka tic sakritībām? Šādu uzskaitījumu vēl varētu arī turpināt.

SKAITĻI UN TO ATBILSTĪBA

skaitļi — planētas, nedēļas dienas un dzīvnieku apļa zīmes

Kabalistikā un numeroloģijā deviņus pamatskaitļus piemēro atbilstošām planētām, nedēļas dienām, mēnešiem un dzīvnieku apļa zīmēm. Būtiska atšķirība ar astroloģiju ir tai apstāklī, ka kaba- listika un numeroloģijā cilvēka dzimšanas dienas skaitli piemēro planētai un atbilstošajai nedēļas dienai, turpretī astroloģija apskata dzīvnieku apļa zīmes saistībā ar atbilstošajām planētām un piederīgu skaitli. Tādējādi starp numeroloģisko un astroloģisko iedalījumu pastāv būtiskas atšķirības.

Piemēram, apskatāmā persona dzimusi 22. martā (sk. tabulu tālāk), tādējādi tā no numeroloģijas viedokļa pieder pie četriniekiem (2+2 = 4), bet no astroloģijas viedokļa — pie devītniekiem (zodiaka Auns). Šādos gadījumos var runāt par "četriniekiem-devītnie- kiem", jo skaitlis 4 numeroloģiskajos aprēķinos ir pirmajā vietā, bet skaitlis 9 apskatāms kā liktenīgās nedēļas dienas skaitlis. Vienmēr jāņem vērā tas, vai astroloģiski un numeroloģiski aprēķinātie skaitļi savstarpēji harmonē vai viens otru atgrūž (salīdzināt ar tabulu nodaļā "Partnera izvēle un draudzība").

Ja apskatāmā persona dzimusi 28. jūlijā, atklājas pilnīga saskaņa, jo dzimšanas dienas skaitlis ir 1 (2+8 = 10 = 1) un zodiaka zīmes Lauvas skaitlis ir tāds pats. Mazāk labvēlīga ir skaitļu

kombinācija 4 — 8, tas ir, tiem, kas dzimuši, piemēram, 4. janvāri (dzimšanas dienas skaitlis 4, zodiaka — 8).

Piederīgās nedēļas dienas ir īpaši labvēlīgas, ja tās sakrīt ar ikviena mēneša atbilstošajām laimīgajām dienām (salīdziniet ar nodaļu "Laimīgās dienas un laimīgie skaitļi") un ja vienlaikus atrodas personīgās zodiaka zīmes laikā. 28. (1) jūlijā (1) dzimusi persona var uzskatīt, ka ir paveicies, ja, piemēram, kādu gadu 28. jūlijs iekrīt svētdienā. Šī diena ir īpaši veiksmīga visu pasākumu un darbību uzsākšanai.

SKAITĻI — METĀLI UN KRASAS

Kopš seniem laikiem visu lielu kultūru magi nodarbojušies ar planētu, zodiaka zīmju, nedēļas dienu, elementu, metālu, krāsu, dārgakmeņu, slimību un skaitļu atbilstību.

Pentagramma liecina, ka saskaņā ar viedo uzskatiem šis slepenais skaitlis simbolizē piecus elementus: zemi, ūdeni, gaisu, uguni un visbeidzot pasaules dvēseli jeb kvintesenci. Tiem savukārt atbilst piecas pamatkrāsas: zila, zaļa, dzeltena, sarkana un balta. Alķīmiķi savukārt strādāja ar četriem metāliem: dzīvsudrabu, varu, alvu un zeltu, lai iegūtu piekto "metālu" — Gudrības akmeni. Mūsdienās to aizvieto ar platīnu. Šiem elementiem, pamatkrāsām un metāliem atbilst skaitļu virkne: 4, 6, 3,1 un 7. Ja visas atbilstības sakārto parastajā secībā, iegūst:

1 — uguns — sarkans — zelts

3  — gaiss — dzeltens — alva

4  — zeme — zils — dzīvsudrabs

6  — ūdens — zaļš — varš

7  — kvintesence — balts — Gudrības akmens (platīns)

Šis sakārtojums īpaši skaidri apliecina, ka "svētajam" skaitlim 7 tika piešķirta īpaša nozīme. Pārējie skaitļi un to atbilstība tātad tiek sakārtoti ap centru — skaitli 7, veidojot loģisku sistēmu. Maģiskais kvadrāts izskatās šādi:

Skatoties pa diagonalem, iegūst rezultātus: 3+4 = 7 un 1+6 = 7, pieskaitot septītniekus, iegūst šādus skaitļus: 3+7+4 = 14 = 1+4 = 5 un 1+7+6 = 14 = 1+4 = 5. Piecnieks, kā zināms, ir noslēpumainais mistiskais skaitlis, piecu elementu, piecu pamatkrāsu un alķīmiķu piecu metālu skaitlis.

Kopš gadu tūkstošiem jogas mācība pamatojas uz to, ka attīsta tā dēvētās čakras, tā dēvētos spēka centrus, jo tikai tā iespējams veicināt cilvēka tālāku un augstāku attīstību. Gaišreģi spēj saskatīt šīs cilvēka čakras, kuras atspoguļo krāsu un formu saskaņu — turklāt skaitļu virknē 4 — 6 — 1 — 3 — 7. Formas atklājas kā daudzlapains ziediņš. Lapu izkārtojums no apakšas uz augšu atbilst čakru izvietojumam cilvēka ķermenī pieaugošā lapiņu skaita secībā.

Šīs sensenās gudrības apkopotas sanskrita tekstos. Interesanti ir tas, ka visu sanskrita alfabētu iespējams attēlot matricas veidā, atomfizikā un matemātikā pieejamā formā. Katrai čakras ziedlapiņai tiek pakārtotas attiecīgas skaņas, un šīs skaņas veido sanskrita alfabētu. Nereti sastopami zīmējumi, kur uz katras čakras ziediņa lapiņas rakstīti šie burti. Šīs likumsakarības ir visas Kundalini jogas mācības pamatā.

Sanskrita alfabēta matricā atsevišķām čakrām var nodalīt noteiktas jomas, jo ikvienai čakrai piemīt noteikts lapiņu un tādējādi arī skaņu skaits. Sakārtojumā tas izskatās šādi:

Salīdzinot maģisko krāsu kvadrātu ar fizikas mērījumiem, atklājas šāda loģika: aditīvi sajaucot krāsas, kas atrodas cita citai pretī krāsu kvadrātā, mūsu uztverē veidojas baltā krāsa. Ja dzeltenu un zilu gaismas staru raida uz ekrānu un šie stari pārklājas, saskares vietā veidojas balta krāsa. Tāds pats rezultāts iegūstams, projicējot sarkanu un zaļu staru.

Vidējā vērtība, baltais, mūsu maģiskajā kvadrātā atbilst akašas čakru skaitliskajai vērtībai — un akaša tiek uzskatīta par dabā iespējamo augstāko stāvokli. Visam un ikvienam jārodas no akašas un jālīdzinās tam, ko reliģijā dēvē par Dievu. Tātad baltais ir dievības krāsa.

Okultajās zinībās šīs atbilstības attīstītas vēl tālāk un veidojas šāda tabula:

Iedalītie metāli un krāsas saskaņā ar maģiskās atbilstības mācību tiek uzskatīti par īpaši laimīgiem un ieteicamiem. Planētu amuleti vai laimes nesēji būtu jāizgatavo no atbilstošajiem metāliem.

skaitļi un dārgakmeņi

Kopš seniem laikiem maģijā dārgakmeņi tiek uzskatīti par īpašiem laimes nesējiem. Tie spēj uztvert kosmisko starojumu no Visuma vai, gluži pretēji, atraidīt, kliedēt vai koncentrēt to. Hedijs Brusiuss (Hedy Brusius) savā grāmatā "Dārgakmeņu maģija" raksta: "Secinājums ir tāds, ka dārgakmens, tātad īpašs akmens ar kristālisko režģi, var darboties kā mums sastopamo kosmisko staru kon- centrētājs vai šķīdinātājs. Dārgakmens spēj palielināt kosmisko staru skaitu vai arī samazināt to — tas atkarīgs no tā, kādu dārgakmeni mēs izvēlamies par reflektoru vai pievelkošu instrumentu. Ja kosmiskie stari ir nepieciešami mūsu dvēseles un ķermeņa normālām norisēm, jebkura novirze no līdzsvara varētu mūs ietekmēt pozitīvi vai negatīvi.

Ja mūsu tuvumā — somā vai uz ķermeņa atrodas dārgakmens, kas spēj koncentrēt vai zināmā mērā pievilkt kosmiskos starus, mūsu līdzšinējais normālais līdzsvars tiek traucēts un var nokļūt pozitīvā vai negatīvā ietekmē.

Biofizikālie, psiholoģiskie un parapsiholoģiskie pētījumi uz kon- troleksperimentu pamata ļāvuši secināt, ka iespējams konstatēt šādu dārgakmeņu ietekmi uz cilvēku un viņa ķermeni vai dvēseli.

Gribasspēka pastiprināšanās vai pazemināšanās, tātad iniciatīvas impulss vai sastingums.

Slieksme uz slimībām, ko attiecīgais akmens var pastiprināt vai pavājināt.

Cilvēka pastiprināta koncentrēšanās izšķirīgu lēmumu pieņemšanai, kam uz apstaroto personu var but gan laba, gan ļauna iedarbība."

Atbilstoši planētam un pārejām iedalījumam var sastadīt laimes akmeņu tabulu.

Dzimšanas Laimes akmeņi

dienas skaitlis

1                   Dimants, hrizoberils, rubīns, kalnu kristāls, zeltainais topāzs, tīģera acs, dzintars

2                    Mēness akmens, smaragds, pērle, hrizoprāzs, avanturīns, opāls

3                    Safīrs, lazurīts, tirkīzs, halcedons, topāzs, hrizolīts

4                    Akvamarīns, ametists, tirkīzs, halcedons, topāzs, hrizolīts

5                    Cēlais topāzs, safīrs, halcedons, zeltītais berils, tīģera acs, ahāts, karneols, akvamarīns, jaspiss, nefrīts

6                    Hiacints, safīrs, karneols, sārtais kvarcs, ahāts, smaragds, turmalīns, padparadša, topāzs, opāls, koraļļi, lazurīts, akvamarīns

7                    Ametists, koraļļi, safīrs, hrizolīts, Mēness akmens

8                   Spinels, onikss, hrizoprāzs, rubīns, Kaķa acs, malahīts

9                    Rubīns, granāts, asinsakmens, karneols, ametists, dimants, sardonikss, topāzs, turmalīns

skaitļi un slimības

Sena maģiski okulta gudrība vēsta, ka slimības rodas no nepareizas domāšanas. Šajā idejā slēpjas dziļa patiesība. Ja mēs nepareizi barojamies un, piemēram, saslimstam, tas nozīmē, ka sākotnēji esam nepareizi domājuši, jo pirms darba parasti ir doma: tātad — vispirms esam nepareizi domājuši, tad nepareizi ēduši, tāpēc esam saslimuši. Mēs izdzeram pudeli degvīna cerībā, ka alkohols nenodarīs nekā ļauna, tomēr veselība ir pagalam, tātad esam nepareizi domājuši, jo šāds alkohola daudzums nevar nenodarīt ļaunumu veselībai.

Šīs nepareizās domāšanas cēlonis zināmā mērā slēpjas arī mūsu karmiskajā noslodzē (aprēķinātajā vārda skaitlī), kā arī kosmiskajā ietekmē (dzimšanas dienas skaitlis); visu mūsu domāšanu un rīcību ietekmē un nosaka karmiskais un kosmiskais mantojums. Ar lielāku gribasspēku apveltītie vieninieka tipa cilvēki slimo retāk nekā jutīgie divnieka tipa cilvēki. Tas, protams, nenozīmē, ka vieninieki nevar smagi saslimt; arī viņi var nepareizi domāt, piemēram, savas godkārības dēļ uzņemoties pārāk smagu darbu, un organisms šo slodzi nespēj izturēt. Tikai saprātīgas domas ar mērķtiecīgu gribu un izsvērtiem darbiem dod pozitīvu rezultātu.

Kosmiskā ietekme, starojumu un svārstību ietekme uz cilvēka organismu ir neapstrīdama. Karmiskās un kosmiskās skaitliskās vērtības nosaka kāda indivīda noturību pret infekcijas slimībām, bet tai pašā laikā apliecina viņa uzņēmību pret organiskiem traucējumiem. Kurš zina par šādiem draudiem, tas spēj labāk aizsargāties pret šādām saslimšanām un var no tām izvairīties.

Atbilstību tabula sniedz informāciju par atsevišķu skaitļu tipu uzņēmību pret slimībām.

Skaitļa Slimības uzņēmība

tips

1                     Sirds un asinsrites traucējumi, nervozitāte, angīna, muguras sāpes, mugurkaula un muguras muskuļu slimības

2                     Kuņģa, plaušu un žultspūšļa slimības, kuru cēlonis ir morālas ciešanas; pārjutība, cukurslimība, Botkina slimība, zarnu saslimšanas

3                     Apdraudēta visa nervu sistēma kopumā, reimatisms,

Slimības uzņēmība

ģikts, migrēna, galvas sāpes uz nervu pamata un sirdsdarbības traucējumi, sasitumi, lūzumi un asiņošana, īpaši gurnu un augšstilbu rajonā, išiass un muskuļu sāpes

4                         īpaši apdraudētas ir kājas un ceļi līdz potītēm; krampji, vēnu saslimšana, čūlas, iekaisumi, aizkuņģa dziedzera iekaisumi, nepietiekama asinsrite, sirdsdarbības traucējumi uz nervu pamata, slieksme uz histēriju, galvas sāpēm un depresijām

5                         Apdraudēti elpošanas orgāni un nervu sistēma, kā arī gremošanas trakts, bronhīts, plaušu karsonis, plaušu vēzis, plecu, roku saslimšanas, tuberkuloze, astma, zarnu, plaušu un žultspūšļa iekaisums, nierakmeņi

6                         īpaši jutīgs kakls, rīkle, pleci, nieres, urīnpūslis un asins- rades orgāni, reimatisms, aizkuņģa dziedzera hiper- funkcija, mandeļu iekaisums, aptaukošanās, vielmaiņas traucējumi, nierakmeņi, kolikas, kuņģa darbības traucējumi uz nervu pamata, asinsrites traucējumi, paaugstināts asinsspiediens

7                         Nervi, asinsrite, kājas un skriemeļi īpaši apdraudēti, neirozes, visa veida nervu kaites, muskuļu pārspringums, perniciozā anēmija, tuberkuloze, mikrobu infekcijas, iedzimtas kāju anomālijas (ieauguši nagi, sasprēgājuši papēži, plakanā pēda)

8                         Kaulu un locītavu sistēmas saslimšana, akmeņi, arī reimatisms, ģikts, kaļķa trūkums organismā, saaukstēšanās, dažādas alerģijas uz pārtikas produktiem, kuņģa sāpes, asinsvadu pārkaļķošanās

Skaitļa tips

9                         Apdraudēta galva, seja, zods, zobi, pavēdere, migrēna, paaugstināts asinsspiediens, hroniskas iesnas, acu, ausu

Slimības uzņēmība

un deguna dobuma slimības, plikpaurība, pavēderes un vairošanās orgānu saslimšana, pūšļa slimības, slieksme uz infekcijas slimībām un savainojumiem

Ikviens var izsargāties un aizsargāties no slimībām — no vienas puses, ar pareizu domāšanu, no otras puses, lietojot pareizos un piemērotos amuletus un dārgakmeņu talismanus.

SKAITĻI UN MŪZIKA

Dažādu skaitļu tipu raksturs un dzīvesveids atbilst arī attiecīgajam mūzikas novirzienam. Kosmiskajām svārstībām maģiskā veidā atbilst arī melodiskie ritmi. Magi un ārsti senatnē ļoti daudzas slimības ārstēja ar mūziku.

Mums visiem dzīvē noteikti ir bijis kāds "muzikāls piedzīvojums", tāpēc paši esam pieredzējuši, ka noteikts skaņdarbs, ko esam dzirdējuši kādā situācijā, uz mums atstājis dziļu iespaidu — nereti tik ļoti, ka arī vēlāk tas mūs stipri aizkustina. To, ko senās kultūras tautas zināja jau pirms daudziem tūkstošiem gadu, modernā zinātne atklājusi no jauna: tā ir mūzikas terapeitiskā ietekme. Šajā interesantajā jomā darbojas Herberta fon Karajana mūzikas terapijas institūts Zalcburgas universitātē.

Skaitļa tips

Jau Bībelē lasām, ka ķēniņš Zauls izārstēja depresiju, spēlējot arfu. Antīkie pitagorieši ar mūzikas palīdzību centās iegūt līdzsvarotību un dzīves samēru, bet grieķi sodīja orķestrantus un flautas mūziķus, ja tie neievēroja aizliegumu un spēlēja noteiktas toņkārtas, kas it kā slikti ietekmējot jauniešus. Senie ķinieši izgudroja velnišķīgu moku instrumentu: uz nāvi notiesātie tika pakļauti ilgai vibrācijas ietekmei, līdz "izlaida garu".

Protams, mēs visi zinām par mūzikas ietekmi uz mūsu dvēseli un noskaņojumu. Mūzika var padarīt mūs priecīgus, mundrus un aktīvus; tā var izraisīt mūsu grūtsirdību un skumjas, tāpat arī nervozitāti, var pat novest līdz neprātam.

Skaitļa Mūzikas atbilstība

tips

1,  3, 9 Dzīva un maršu tipa mūzika

2,  7 Maiga, pieglaudīga un romantiska mūzika, sentimentāli

skaņdarbi. Iecienītie mūzikas instrumenti: stīgu instrumenti, galvenokārt vijoles, arī čells, arfa un flauta

4, 8 Ērģeļu un kamermūzika, galvenokārt klasiskie skaņ

darbi, melanholiska un smagnēja, kā arī mūzika ar mistisku ievirzi

5                               Brīvdomīga, austrumnieciska un slāvu ievirzes mūzika, džezs, daudzslāņaina, tomēr ari viegla izklaides mūzika

6                               Ritmiska mūzika ar romantiski erotiskiem elementiem līdzās mīlas pilniem, priecīgiem un skanīgiem skaņdarbiem

1,  4                           Tonis: d

2,  7                           Tonis: h

3                                Tonis: g

5                               Tonis: e

6                               Tonis: a

8                               Tonis: f

9                               Tonis: c

EKSKURSS

SKAITĻI UN SAPŅI

Priekšnojautas sapņos nav nekāds retums. Tie ietekmējuši likteņus, tos sagrāvuši un postījuši, reizumis pat mainījuši vēstures notikumu gaitu. Mēs varētu apskatīt bezgalīgi daudz gadījumu, sākot no Jūlija Cēzara slepkavības, ko sapnī redzēja viņa sieva, vai ari Trojas krišana, kuru pareģoja Kasandra. Kāda francūziete paredzēja vulkāna izvirdumu Martinikas salā. Kāds amerikānis sapnī dzirdēja balsi, kas brīdināja viņu, iesakot nedoties lidojumā. Viņš neiekāpa lidmašīnā — tā eksplodēja īsi pēc pacelšanās.

Pēc zīmīga sapņa laulātais pāris Elīza un Gabriēls Švercleri no Lionas kādā svētdienā kļuva miljonāri. Pēc tam kundze stāstīja: "Tie bija skaitļi 14, 15, 18, visu laiku šādā kārtībā tie man rādījās sapnī. Es gribēju no tā atbrīvoties, bet tie rādījās un rādījās — lieli un mirdzoši, tad kļuva mazāki un izzuda spožā gaismā.

Pienāca rīts. Es pamodos kā salauzta. Es ļoti labi atcerējos sapni un skaitļus, lai gan man tie neko neizteica. Brokastu laikā es par to pastāstīju vīram un pikti piebildu: — Zini es tam īpaši neticu, bet pamēģini šos skaitļus izmantot šīsdienas zirgu skriešanās sacensībās. Ko var zināt.

Tomēr tajā dienā sacīkstes nenotika slikto laika apstākļu dēļ. Tas bija izaicinājums. Es pēkšņi biju gatava visu likt uz vienas kārts.

— Labāk spēlē 20 spēles, nevis 10, — es teicu svētdien vīram. Viņam likme šķita pārāk augsta, bet vīrs tomēr piekrita.

Pēcpusdienā mēs skatījāmies televīzijā raidījumu par prezidenta kausa izcīņu. Starta laikā man gandrīz apstājās sirds. Ritēja minūtes. Manas kājas bija kā notirpušas. Finišs… Neticami. Bija uzvarējuši zirgi ar numuru 14,16, 18."

Zinātne joprojām nav radusi izskaidrojumu šādiem sapņiem. Tie tiek dēvēti par fenomeniem, bet ne vairāk. Ar kādiem noslēpumainiem mehānismiem sestais prāts ietekmē cilvēku domāšanu, kam nav ne mazākās nojausmas par prātam neaptveramām izpausmēm un kas normālā dzīvē nav saskārušies ar parapsiholoģiskām norisēm?

Šajā notikumā apbrīnojamākais ir tas, ka Švercleres kundze zemapziņā uztvērusi šo ziņu, ko viņai nodiktējusi kāda pilnīgi nepazīstama "vara". Šādas ziņas ļoti bieži tiek nodotas tieši sapņos; tomēr mēs neesam spējīgi tās uztvert, jo šīs ziņas izstarojošais raidītājs ir pārāk vājš.

Ludvigs Panets sapņu skaitļiem un to nozīmei veltījis grāmatu ("Skaitļu simbolika zemapziņā"). Sapnī redzētais desmitnieks var apzīmēt gan zobus, gan pirkstgalus, astotnieks brīdina par briesmām sakarā ar jūsu seksualitāti. Divnieks var nozīmēt baumas, piecnieks — grūtniecību.

Dzejnieks Heinrihs Heine savulaik rakstījis: "Līkkājainais divnieks gāja līdzās fatālajam trijniekam, savai grūtajai un lielkrūtainajai sievai. Nopakaļ uz kruķiem vilkās četrinieks. Gāzelēdamies sekoja fatālais piecnieks, apaļvēderains un ar mazu rumpīti. Tālāk labdabīgais mazais sešnieks ar vēl labdabīgāku septītnieku…"

Panets citē Štekelu ("Sapņu valoda", Vīne, 1911) un secina:

"Vieninieki vairāk sliecas uz reliģiskiem kompleksiem. Dievs Tēvs! Pastāv tikai viens Dievs. Visiem skaitļiem reliģiskie priekšstati ir ļoti nozīmīgi. Sapņu skaitļi vienmēr saistīti ar desmit baušļiem. Vieninieks nozīmē arī nāvi. Ari daļskaitlim 1/2 ir īpaša nozīme: vairākumā gadījumu puse, vidus.

Divnieks var nozīmēt pāri, tas ir dzimumu savienošanās simbols.

Trijnieks atspoguļo trīspusējas attiecības, tomēr spēj radīt arī šādu sapni: bērns, kurš vecāku pārim būs trešais; simbolika, ko var izpaust kā 3 vai 13.

Vairākumā manis analizēto sapņu četrinieks bija pavedējs. Šīs pavedinošās fantāzijas vienmēr ir saistībā ar otru skaitli, piemēram, ar vieninieku — 41 vai ar nulli — 40, ikreiz tas atkarīgs no tā, vai sapnis saistās ar vīrieti vai sievieti. Svarīgu nozīmi četriniekam piešķir desmit baušļi. Neirotiķis visbiežāk nonāk pretrunā ar ceturto bausli: "Tev būs savu tēvu un māti godāt, lai tev labi klājas un tu ilgi dzīvo savā zemē." Ja sātans parādās kā pavedējs, tad viņš vedina pārkāpt šo bausli.

Piecnieks bieži nozīmē piecus pirkstus un izpauž onānisma noslēpumu. Cita vērtīga nozīme (piektais bauslis): 'Tev nebūs nokaut!" Kādai dāmai vienmēr tika pavēlēts nosaukt skaitli 45. Tas nozīmē grūtniecība (4+5), tomēr vienlaikus ari ceturto un piekto bausli. Viņa vēlējās nogalināt savu māti.

Sešniekam, neskatoties uz lielo sakarību ar raganību, pašam par sevi nav īpašas simboliskas nozīmes. Tomēr nedrīkst aizmirst par sesto bausli (Tev nebūs laulību pārkāpt).

Septītnieks parasti tiek saistīts ar vecu vai nīgru sievu, kas ir nezināmas nāves simbols. Septītnieks nozīmē ari nelaimi, melus un viltu, zādzību un septīto bausli: "Tev nebūs zagt." Tomēr vienlaikus ari kāzas un laimi.

Astotnieks bieži tiek lietots īpašā simboliskā nozīmē: būt modram, uzmanīties. Kāds pēdu fetišists sapnī atkārtoti redzēja skaitli 18. Tas nozīmēja: uzmani pēdas, un to šis vīrietis vienmēr darīja.

Devītnieka lielā nozīme ir tai apstāklī, ka bērns nāk pasaulē pēc deviņiem grūtniecības mēnešiem.

Divpadsmit — intimitātes skaitlis (ducis), kā arī bērnu svētības skaitlis (divpadsmit bērnu).

Trīspadsmit — nelaimes skaitlis — šādas māņticības pamatā ir dziļa vainas apziņa. No nelaimes baidās tie, kuri to vēlas un gaida. Atkal varam atmaskot četrinieku kā nāves simbolu un izskaidrot, ka četrinieks spēj trijnieku pārvērst par divnieku. Tā ir tipiskā bērna nostāja pret saviem vecākiem. Bērns jūtas kā nepiederīgais trešais un vēlas būt otrais. Šādus nodevīgus nodomus pauž skaitlis 13. Vieninieks ir nāve, trijnieks — vecāki un bērns. Vieninieks spēj piepildīt bērna kriminālās vēlmes."

Daži nozīmju skaidrojumi atšķiras no kabalistiskās interpretācijas, daudzi turpretī pilnīgi sabalsojas ar to. Svarīga nozīme ir tam, ka sapņos redzētie skaitļi var kļūt par laimīgajiem — līdzīgi kā īpaši mīļi skaitļi vai personas. Šie skaitļi uznirst no zemapziņas un nedrīkst palikt neievēroti.

Interesantus piemērus un skaidrojumus var rast Hansa Kurta (Hanns Kurth) fascinējošajā sacerējumā "Sapņu simbolu leksikons".

SKAITĻI UN BIORITMI

Berlīnes biologs un ārsts dr. Vilhelms Flīss (Wilhelm Fliess) iedibinājis zinātniski pamatoto bioritmiku, kas apliecināja, ka mūsu esamību kontrolē pilnīgi noteikti bioritmi. Gadsimta sākumā viņš rakstīja: "Visu dzīvi caurvij viens un tas pats dubultais akts, 23 un 28 dienu ritms, pēc kuru apritēšanas mainās mūsu miesa, jo 23 un 28 dienas pēkšņi ir pagājušas. Šos ritmus ilgu laiku nebija iespējams atklāt, jo tie savstarpēji pārklājas, tāpēc periodi ir šķietami neregulāri.

Iztēlojieties divus pulksteņus ar nevienādu stundu ilgumu. Katram pulkstenim jāsit, kad rādītājs apgājis pilnu stundas apli. Viņi sākuši savu gājumu vienā sekundē, tomēr cik nevienādi ir starplaiki starp sitieniem! Ja nav zināms sākotnējais stundas ilgums, nav iespējams noticēt, ka tur pastāv zināma regularitāte.

Kopējais skanējums sastāv no pamattoņiem, katram no tiem piemīt konstanta ilguma pilnīgi vienāda amplitūda. Tā kā pamat- toņi pastāvīgi sajaucas, rodas iespaids par neregulāru laika sprīdi starp svārstībām. Tikpat šķietami neregulārs šķiet dzīves ritums. Bioloģiska analīze pierāda, ka divi vienkārši periodi atspoguļo visu dzīves norišu daudzveidību.

Dzejnieka Oto Ludviga dienasgrāmatā ir ieraksti, kas liecina par smagām reimatisma lēkmēm 1840. gada 11. un 22. maijā. 3. jūnijā iestājies zināms veselības uzlabojums, līdz 19. jūnijā viņš spēja atlikt malā kruķus. Atstarpe starp datumiem ir nevienāda — 11,12 un 26 dienas. Tomēr harmonija ir saskatāma, jo no pirmās lēkmes 11. maijā līdz pirmajai veselības uzlabošanās dienai 3. jūnijā ir pagājušas tieši 23 dienas, un no otrās lēkmes 22. maijā līdz otrajam uzlabošanās brīdim 19. jūnijā pagājušas 28 dienas.

Tātad mūsu organisma norisēs vērojami divi atšķirīgi periodi. Ikreiz, kad sit viens dzīves pulkstenis, jo apritējis viens dzīves periods, mūsu miesa mainās. Māte dāvā bērnam dzīvību. Kādam citam izšķiļas pirmais zobiņš. Tas notiek nevis gadījuma pēc, bet gan savā, stingri noteiktā un iepriekš paredzētā laikā.

Mēs vēlamies uzsvērt trīs raksturlielumus. Pirmkārt, periodiskās izmaiņas izpaužas pēkšņi, otrkārt, pirms periodisko neveiksmju dienām parasti ir paaugstinātas labsajūtas dienas. Un treškārt, periodiskās dienas skar nevis vienu atsevišķu personu, bet gan vairākus tuvus radiniekus vienlaikus.

Mēs runājām par dzejnieka Oto Ludviga lēkmēm. Jau vārds "lēkme" pauž pēkšņumu. Krampju lēkme, triekas lēkme, sāpju lēkme mums ir pazīstami jēdzieni. Tomēr mēs neiedomājamies, kāpēc gan tik pēkšņi saslimstam. Vai tikai nav apritējušas 23 vai 28 dienas? Tikko aprit pēdējā šo periodu minūte, iestājas pārmaiņas, vai tās būtu slimība vai atveseļošanās, kāpums vai kritums.

Mēs runājam ne tikai par lēkmi, mēs apspriežam ari pēkšņu domu, jo tās arī ierodas piepeši. Tas vienmēr pārsteidzis zinātniekus un māksliniekus, cik pēkšņi viņiem prātā ienāk kāda doma vai ideja. Nereti pēc ilgām un mokošām pārdomām viņi jau bijuši gatavi atkāpties.

Par matemātiķi Gausu zināms, ka kādā rītā pulksten septiņos viņš piecēlies un beidzot atklājis ilgi meklēto indukcijas likumu. Tas bija patiesi periodiskajā dienā, jo pēc 262 reiz 28 dienām matemātiķis Gauss nomira. Francis Šūberts nomira pēc 208 reiz 23 dienām pēc savas slavas apvītās triumfa dienas 1815. gada 15. oktobrī. Gausam tātad bija 28 dienu periods, Šūbertam — 23 dienu periods.

Vai nāve saistīta ar kādu periodisko dienu? Protams: "Nāve cilvēku pārsteidz pēkšņi." Kāds trieciens pārrauj dzīvi. Pat ja tas ir slimības gals, nāvīgā pārmaiņa ir pēkšņa. Nāvei esībā ir tikpat liela nozīme kā piedzimšanai. Tas, kas notiek starp šiem diviem dzīves bastioniem, ir tikai tapšanas un pagājības grūdieni periodiskajās dienās.

Parasti mēs nejūtamies labi šajās dienās, mēs neesam spēku pilnbriedā. Periodiskajās dienās mēs esam neveiklāki kā parasti. Turklāt neko nevar mainīt ar gribasspēku vai pastiprinātiem treniņiem. Tāpēc sportistiem jābūt īpaši piesardzīgiem šajās dienās un nevajag censties pēc augstiem sasniegumiem. Ja mēs savas zinības iemiesotu dzīvē, samazinātos nelaimes gadījumu skaits.

Pirms nelaimes dienām parasti ir īpaši labas dienas. Ja atzīmēsiet šādas nelaimīgās dienas, sev par pārsteigumu atklāsiet to periodiskumu, kā arī ar tām saistītos apstākļus. Tagad var izskaidrot izteiciena nozīmi: kādā jaukā dienā viņš bija miris. Ja nāves diena tiešām ir periodiska, nedrīkst izpalikt ari lieliskas pašsajūtas diena. Cik gan bieži ir gadījumi, kad slimnieks nomirst tieši tad, kad viņa ārsts ir pārliecināts par atveseļošanās sākumu."

Līdztekus dr. Flīsa atklātajam vīrišķajam 23 dienu ritmam un sievišķajam 28 dienu ritmam profesors dr. Telčers Insbrukā atklāja arī trešo ritmu — 33 dienu intelekta ritmu. Ja šos ritmus apzīmē ar līknēm, starp 23,28 un 33 dienu ritmiem, atklājas izteiktas krīžu un sabrukumu tendences.

Pamatlīnija ar atsevišķām meneša dienam

Saskaņā ar moderno bioritmu mācību vīrišķais 23 dienu ritms saistīts ar vēlmi darboties, izlēmību, ticību sev un saviem spēkiem. Sievišķais 28 dienu ritms saistās ar jūtu dzīvi, bet 33 dienu intelekta ritms saistās ar visu radošo un atklājamo, tātad ar mūsu intelekta izmantošanu.

Visas trīs ritmu līknes veido pozitīvās un negatīvās puses. Tādējādi vīrišķā 23 dienu ritma 11 V2 dienas ir pozitīvas, bet otras 11 V2 dienas attiecīgi negatīvas, sievišķajā ritmā pirmās 14 dienas ir pozitīvas, pārējās negatīvas. Garīgā ritma līknē 16 V2 dienas ir pacēlums, tad 16 V2 dienas seko kritums.

Lai uzzīmētu savu personisko ritmu līknes, mums jāaprēķina līdzšinējās dzīves dienu skaits, lai noteiktu zīmīgo dienu vīrišķajam, sievišķajam un intelektuālajam ritmam. Hanss Kurts piedāvā uzskatāmu aprēķināšanas piemēru:

"Heincam ir 40 gadu. Līdz šim viņš jau nodzīvojis 40x365 dienas = 14 600 dienas. Papildu dienas no garajiem gadiem ir 10, tātad 14 600+10 = 14 610 dienas. Vēl klāt jāpieskaita dienas kopš pēdējās dzimšanas dienas — 73 dienas, tātad 14 610+73 = 14 683 dienas.

Šo dienu skaitu dala ar 23, 28 un 33. Atlikumā palikušās dienas ir noteicošas izejas pozīcijai.

Vīrišķais ritms: 14 683:23 = 638 vīrišķās fāzes. Atlikums: 9. Heincs

atrodas vīrišķā ritma devītajā dienā.

Sievišķais ritms: 14 683:28 = 524 sievišķās fāzes. Atlikums: 11. Heincs atrodas sievišķā ritma vienpadsmitajā dienā.

Intelektuālais ritms: 14 683:33 = 33 intelektuālās fāzes. Atlikums: 31 diena. Heincs atrodas intelektuālā ritma 31. dienā."

Neskaitāmās firmās ASV (piemēram, lielās aviosabiedrībās un ražotnēs) visu līdzstrādnieku bioritmu dati tiek aprēķināti datorizēti un saglabāti datu bāzēs. Ikvienam tiek atspoguļota viņa ikmēneša pacēluma un krituma fāze. īpaši kritiskās dienās, piemēram, par pilotiem un lidojuma uzraugiem tiek nozīmēti tie, kam tajās dienās ir labvēlīgas fāzes. Negadījumu skaits cilvēku vainas dēļ strauji krities.

SKAITĻI UN ELPOŠANAS RITMI

Indieši, kas dzīvojuši klosteros, apguvuši elpošanu saskaņā ar skaitļu virkni 1 — 4 — 2. Arī daudzas Eiropas elpošanas sistēmas pamatojas uz skaitļu vērtību virknēm. Ieelpai tiek atvēlētas noteiktas sekundes, vēl noteikts laiks atvēlēts elpas aizturēšanai un visbeidzot — noteikts skaits — izelpai.

Ar skaitļu virkni 1 — 4 — 2 saistās senākā elpošanas ritma sistēma. To var izskaidrot pavisam vienkārši.

Ieelpo vienā laika vienībā, četras laika vienības aiztur elpu un divās laika vienībās izelpo. Noteiksim, piemēram, par vienu laika vienību 6 sekundes. Tātad, lēni sešu sekunžu laikā ieelpo. Gaisu plaušās paturam 4x6 = 24 sekundes, tad 2x6 — 12 sekundēs izelpo. Tiem, kas veikuši elpošanas vingrinājumus, to būs viegli paveikt.

Indiešu elpošanas speciālisti brīdina nemainīt elpošanas ritmus, ievērot ritma vienmērigumu. Tā, pēc viņu apgalvojuma, iespējams sasniegt ievērojamus rezultātus — pat ja cilvēks par vienu laika vienību izvēlas 1 sekundi. Šo ritmu ikviens sev nosaka pats saskaņā ar ķermeņa konstitūciju un panākumiem. Cilvēks, kas līdz šim elpojis īsi un sekli, tikai pēc zināma laika izstrādās vienmērīgu un regulāru dziļu elpošanu.

Indiešu ārsts Šrimants Partinidhi apgalvo: "Labākais ritmiskas elpošanas iedalījums ir septiņās taktīs. Katrā elpas vilcienā noskaita līdz septiņi, vispirms ātri, pēc tam tempu arvien palēninot. Ievelk gaisu uz "viens-divi" , aiztur elpu uz "tris-četri-pieci-seši", izelpo uz "septiņi".

Protams, tas nenozīmē, ka vienmēr darīsiet šādi. Pat ja dienas laikā jūs elposiet tikai pusstundu, ar to pietiks, lai elpošana stabilizētos. Jo biežāk elposiet ritmiski, jo vieglāk izdosies elpot pareizi, pat ja to darīsiet neapzināti.

Jums radīsies lieliska pašapziņas sajūta, ja elpošanas vingrinājums izdosies arvien labāk. Jūs piepildīs šī ritma sajūta un sajutīsiet vienotību ar dzīves un Visuma lielo ritmu."

Ja ievēro 1 — 4.— 2 (1+4+2 = 7) vai septiņu taktu ritmu 2 — 4 — 1, atsevišķo skaitļu summa vienmēr ir 7, kas ir dievišķās akaša čakras skaitlis (salīdzināt ar nodaļu "Skaitļi — metāli un krāsas").

PAMATSKAITLIS 49 — ZĒNS VAI MEITENE?

Senie inki aprēķināja bērna dzimumu vēl pirms viņa piedzimšanas. Par izejas skaitli viņi uzskatīja 49. Tam tika pieskaitīts ieņemšanas mēnesis un atņemts grūtnieces vecums. Turklāt vecums tika noapaļots uz augšu, ja pēdējā dzimšanas diena ir bijusi pirms vairāk nekā sešiem mēnešiem.

No rezultāta tiek atrēķināts vispirms 1, tad 2, 3 un tā tālāk, līdz atlikumā paliek pēdējais pozitīvais skaitlis. Ja tas bija pāra skaitlis, tika pareģota meitene, ja nepāra — bija gaidāms zēns.

Piemērs.

Sievietes dzimšanas diena: 1948. gada 1. janvāris

Ieņemšanas mēnesis: 1975. gada septembris

Tagad rīkojas, kā aprakstīts — 30-1 = 29-2 = 27-3 = 24-4 = 20-5 = 15-6 = 9-7 = 2.

Rezultāts — pāra skaitlis 2. Tātad mūsu apskatāmajai personai vajadzētu piedzimt meitenītei.

Kā jau iepriekš konstatējām, visi nepāra skaitļi ir spēcīgi un vīrišķīgi, bet pāra skaitļi — maigi un sievišķīgi. Pēc šādiem raksturojumiem vadījās seno indiāņu numerologi.

Jēdziens "pāra un nepāra skaitļi" attiecināms ari uz mūsu laika apstākļiem. Hamburgas meteorologi atklāja, ka vasaras gados ar nepāra gadaskaitli bijušas siltākas nekā gados ar pāra gadaskaitli — tā kā 1975. gada vasara vai lieliskais vīna gads 1959.

Ūdens temperatūru mērījumi ari apstiprina nepāra skaitļa pacēlumu: divpadsmit no trispadsmit vasarām nepāra gadaskaitļos kopš kara beigām ūdens Baltijas jūrā bija siltāks nekā pāra gadaskaitļa gados.

Par šī "siltā maiņsoļa" iemeslu meteorologi pieņem Saules darbības ciklus, kas cieši saistīti ar Saules plankumu rašanos. Tātad atkal kosmiskais starojums. Par divu gadu perioda stabilitāti liecina salīdzinājumi ar sen pagājušām vasarām: septiņas siltākās vasaras laikā no 1770. līdz 1800. gadam bija vasaras nepāra gadaskaitļa gados.

SKAITĻU DZIĻĀKĀ NOZĪME

DIEVIŠĶAIS VIENINIEKS

Vieninieks ir Dieva skaitlis, jo tas ir nedalāms un atspoguļo vienotības un vienreizīguma jēdzienu. Viduslaiku zinātnieks un mags Agripa fon Netesheims to formulēja šādi: "Vienība caurauž ikvienu skaitli. Tas ir visu skaitļu vienotais mērs. Tas ietver sevī visus skaitļus, tomēr izslēdz jebkuru daudzumu. Viens vienmēr līdzinās pats sev un ir nemainīgs, turklāt, reizināts daudzkārt pats ar sevi, vienmēr rezultātā iegūst pats sevi. Lai gan tam nav daļu, tas ir dalāms. Tomēr ar dalīšanu to nevar sadalīt vairākās daļās, bet gan vienmēr jaunā vienībā. Neviena no šīm vienībām nav lielāka vai mazāka par kopējo vienību, un katra mazākā daļiņa pati par sevi ir veselums."

Skaitļa viens īpašais stāvoklis kabalistikā ir ļoti pārliecinošs, jo cilvēki nespēj iztēloties vienību. Izzināmā pasaule viņam lielākoties šķiet kā daudzums un pastāv polaritātē. Labais par tādu kļūst tikai tāpēc, jo pastāv sliktais. Dzīve nebūtu domājama bez nāves, laimi nevarētu iepazīt bez nelaimes esamības, lielais nepastāvētu, ja to nevarētu salīdzināt ar niecīgumu. Skaitlis 1 toties stāv pāri katrai polaritātei un tam nav saistošās sistēmas, tātad tam piemīt absolūtā Esība.

Ezoterikā dievība tiek pielīdzināta garam. Dievībai un garam nav matērijas, un tie nav sastopami daudzskaitlī.

Indiešu brahmaņu viedumu apdzejojis Fridrihs Rikerts (Fried- rich Rūckert):

"Tikpat patiesi, kā no viena sākas skaitļu rinda, Tikpat patiesi, kā no nieka sēklas izaug koks, Tikpat patiesi tu apjaut, ka tas ir vienīgi viens, No kura viss reiz top, un nav tam līdzīga neviena."

Tas ļauj mums saprast, kāpēc skaitļu magi simboliskajam skaitlim 1 piedēvēja īpašības "nepāris, viens, dusošs, patiess, labs un spēcīgs". Vieninieku ietver ikviens skaitlis, tāpat kā saskaitīšanas rezultātā no vieninieka iegūst visus pārējos skaitļus — tāpat kā visā, kas sastopams uz Zemes, ir Dievišķais. Filozofs Plotlns (205-270) teicis: "Katrs daudzskaitlis ir tikai skaitļa viens pavai- rojums, tātad vieninieks ir visa priekšnoteikums." Tātad Dievs ir visa priekšnoteikums, tāpat kā vieninieks ir visu skaitļu priekšnoteikums.

Ķīnieši uzskata, ka viss pastāvošais ir polārs un ietver sevī iņ un jan, sievišķo un vīrišķo principu. Tomēr visam pāri stāv dievišķā vienība kā pilnīgais un absolūtais, kā Visuma simbols.

Senā ēģiptiešu kosmoloģija pauž viedokli, ka sākumā, kad nebija radītas ne debesis, ne zeme un visur valdīja tumsība, Visumu piepildīja bezgalīgais pirmatnējais okeāns. Šajā ūdenī mita vīrišķie un sievišķie iedīgļi, no kuriem nākotnē dievišķais gars radīja pasauli, un viņš kā vienība turpmāk bija visā.

Ebreju slepenajā mācībā, Kabalā, par Vienu, par pirmo sfiru (sfēru) teikts: "Pirmā sfira, tas ir dzīvā Dieva gars, lai slavēts viņa vārds. Viens — tas ir "Ruach elohim", tas ir Dieva gars. Tam nekas nevar līdzināties, jo Dievs ir absolūts. Tāpēc islāmā ir formulējums "Dievs ir Dievs".

Viens tiek godāts, tomēr gada vai mēneša pirmajai dienai ne vienmēr jābūt vislaimīgākajai. Tāpēc indiāņi pēc viņu pievēršanas kristīgajai ticībai nekad nekristīja savus bērnus pirmajā mēneša dienā.

Skaitļu maģija savukārt vieninieku uzskata par jauna sākuma un atjaunotnes simbolu. Vieniniekam piedēvētās iezīmes piemita Vecajā derībā aprakstītajam Jehovam, un tās nozīmēja varu un kundzību, radošos spēkus un oriģinalitāti, spēju izlemt, neatkarību, pašapziņu.

DIVI — POLARITĀTES SIMBOLS

Jau senos laikos divnieks bija sievišķības simbols. Pretstatā vieniniekam divnieks ir "pāris, vājš, kreisais un ļaunais". Vīrišķais princips, ko simbolizē skaitlis 1, ir tuvāks dievišķīgajam nekā sievišķais divnieks, kas ir pasaulīgā simbols.

Jaundzimušās meitenītes Senajā Romā saņēma savus divus vārdus dienā, ko aprēķināja, divnieku reizinot trīsreiz ar divnieku, tas ir, 2x2x2 = 8, bet zēni savus trīs vārdus saņēma devītajā dienā. Itāliešu zemnieki joprojām uzmana, lai viņu ganāmpulkā būtu nepāra skaits lopu.

Ja papēta atsevišķo skaitļu nozīmi, atklājas, ka nepāra skaitļi ir tuvāki garīgajam, bet pāra skaitļi — materiālajam un pasaulīgajam. Viens — tas ir es, divi — tas ir tu. Es un tu veido duālismu, un tad jau kļūst iespējama saruna, uzruna un atbilde. Šeit atklājas uzskata iedīglis, ka 2 vienmēr apzīmē kaut ko pretēju un pauž visu parādību polaritāti.

Melnajā maģijā skaitlis 2 netiek lietots, tāpēc maģiskajos eksperimentos vienmēr piedalās viena vai trīs personas. Gētes "Faustā" ragana skaita:

"Tev jāsaprot! Viens desmit dod. Ņem divus dzēst, Trīs līdzi lēst, Tikt bagāts var

Bez četriem ar!

Iz piec', sešiem tiek —

Tā burve liek —

Septiņi, astoņi!

Skaitli pabeigti!

Un deviņi ir viens

Un desmit — neviens,

Tas ira raganu vienreizviens!"*

Skaitļu maģijā, saskaitot 1+1, nekad rezultātā nav 2, jo tā būtu Dieva zaimošana, jo vieninieks ir dievišķais skaitlis un tas nav iedomājams dubultots. Tātad divnieks nebūt nav summa, bet gan vienmēr divu relatīvo vienību pretišķības simbols, piemēram, cilvēki, kuri saka: "Mēs abi." Tikai no šādu pretstatītu spēku polaritātes viedokļa var izprast jēdzienu "būtība", tāpat kā bērns ir produkts, kas rodas no vīrieša un sievietes.

Senajā Ķīnā polārās pretišķības apzīmēja ar nosaukumiem iņ un jan. Sena ķīniešu gudrība vēsta: "Debesis ir jan, Zeme ir iņ. Diena ir jart, nakts ir iņ. Vīrietis ir jan, sieviete ir iņ. Zeme ir jan, asinis ir iņ."

Kā kosmiskās potences šie abi spēki, savstarpēji iedarbojoties, rada tapšanu, turklāt jan bez iņ un iņ bez jan nav iedomājams; nepastāv jan iedarbība bez iņ pretdarbības un otrādi. Tas ir iznīcīgās pasaules princips.

Jan un iņ simbolizē jā un nē, aktīvo un pasīvo, labo un ļauno, auglīgo un apaugļoto. Šang Ti, debesu augstākais valdnieks, bija jan, viņa garīgais turpinājums, Zemes dievība māte, bija Hou Tu, kas tika saistīta ar iņ principu. Jan ir ari Saule — gaismas, siltuma un vīrišķā spēka avots, turpretī Mēness personificēja Nakts valdnieci un iņ principu.

""Raiņa tulkojumā (Tulk. piez.)

Ikvienā cilvēkā apvienojas šīs divas polaritātes, ikvienā mājo gan sliktais, gan labais, tātad gan iņ, gan jan, ķermenis un gars.

"Man krūtīs mājo divas dvēseles", "Pretpoli pievelkas". Tātad divnieka pamatā, no vienas puses, ir polāras pretišķības, no otras puses, tas pauž tieksmi pēc apvienošanās. Divnieks ir skaitlis, kas tiecas uz dzimšanu.

Lai gan Dievs nav salīdzināms ne ar ko, arī viņā pastāv pretišķība: velns (sātans), pār kuru viņš gan valda, bet kurš tomēr dzīvo pilnīgi patstāvīgu dzīvi. Tādējādi dievišķais atspoguļojas velnišķīgajā.

Skaitlis 2, iemiesots divās durvju pusītēs vai divās svecēs, viduslaiku mākslā lielākoties attiecināms uz Jauno un Veco derību. Lai izvairītos runāt par nepatīkamo, ar ko asociējas skaitlis 2, cilvēks runā par pāri, piemēram, par kurpju pāri, acu pāri, ragu pāri dzīvniekiem un laulātu pāri, tādējādi aprakstot divu atsevišķu vienību vienotību.

Skaitļu maģijā šādas iezīmes tiek piedēvētas sievišķīgajam, tātad divniekam: maigums, piemīlīgums, pieticība, pakļāvīgums, paklausība. Tā kā radīšanas aktā sievietei ir ieņēmējas loma, skaitlis divi ir pasivitātes un receptīvais skaitlis. Divnieks ir arī sātana skaitlis, tādēļ viņa simbols ir dakša ar diviem zariem.

Seno ķīniešu simbols — iņ un jan

SVĒTAIS TRIJNIEKS

3 ir visbiežāk sastopamais skaitlis attēlos un gleznās. Visbiežāk tas norāda uz kristīgās ticības mācības pamatiem, Svēto Trīsvienību. Francis Karls Endress savā grāmatā "Skaitļu mistika un maģija" rakstīja: "Vieninieks apzīmē absolūtā dusu, divnieks — nemierīgo un savstarpēji pievilcīgo polaritāti, tāpēc ir nepieciešams skaitlis, kas apzīmētu polaritātes saskarsmi ar dievišķo un Dieva ietekmi pasaulē. Šis nozīmīgais skaitlis ir trīs."

"Simbolisko formu filozofijā" (1923) E. Kasirers raksta: "Vienības problēma, ko rada tās tapšana par "citu" vai "otru", lai visbeidzot atkal savienotos trešajā, — šī problēma pieder pie lielākajiem cilvēces garīgajiem mantojumiem. Ja šādā apcerīgā formā tā atklājas reliģijas filozofijā, šīs idejas vispāratzītā atklāsme ir Dieva "tri- jādība" , un tās pamatā jābūt konkrētai sajūtai, no kuras tā atkal un atkal rodas no jauna."

Mūsu uztvere pieradusi pie trīsdimensiju pasaules, — un mūsu telpai ir garums, platums un augstums. Trīsstūri veido trīs savienotas taisnas līnijas. Tēze un antitēze atklājas sintēzē.

Dalījums trīs daļās sastopams arī notikumu laika mērījumos: sā- kums-norise-gals. Ikvienu kāpinājumu veido trīs soļi: mazs, mazāks, vismazākais — liels, lielāks, vislielākais utt. Viss ir relatīvs un tiek mērīts salīdzinājumos. Cilvēks, kura augums ir 1,75 m, ir relatīvi liels, tomēr krietni mazāks nekā 1,90 m liels cilvēks, bet savukārt ievērojami lielāks nekā cilvēks, kura augums ir tikai 1,60 m.

Mums zināma arī trijādība: debesis-zeme-elle. Šī trijādība pakļaujas dievišķajai visvarenībai. Šī trijādība atspoguļojas, piemēram, tādā personā kā grieķu dievietē Hekatē, kura dievu debesīs ir Selēna (Mēness dieviete), uz zemes — Artemīda un pazemē — Heka te. Būdama trīskārša dievība, viņa tomēr ir viena un tā pati būtne — tāpat kā Debesu Tēvs, Debesu Dēls un Svētais Gars simbolizē vienmēr tikai vienu — visvareno Dievību.

Senajā Babilonijā dievi Sin (simbols: Saule), Šamašs (simbols: Mēness) un Ištars (simbols: Venera) ir astrāla vienība; indiešu-brah- maņu mācībā tādu vienību veido dievi Brahma (Radītājs), Šiva (Postītājs) un Višnu (Sargātājs). Ģermāņu Edas sāgā stāv rakstīts: "Prātu dāvāja Odīns — dvēseli Honīrs — dzīvību Lodūrs", bet cilvēka likteni noteica trīs nornes Urda, Verdandi un Skulda. Seno ēģiptiešu mistēriju reliģijā dievišķo trijādību veidoja Oziriss, viņa māsa un sieva Izis un viņu dēls, pestītājs Hors.

Tāpat cilvēka garīgo darbību veido domāšana, griba un jušana. Pats viņš sevī apvieno garu, miesu un dvēseli.

Sērs, sāls un dzīvsudrabs bija trīs vielas, kuras, kā domāja alķīmiķi, darbojas cilvēkā. Ķīmija nodala skābes, sāļus un bāzes, fizika galvenokārt apskata tādus jēdzienus kā masa, spēks un ātrums.

Jūdu templī vienmēr ietilpa priekšpagalms, svētā un vissvētākā daļa; kristīgās baznīcas vienmēr iedala garenjomā, šķērsjomā un apsīdas. Kristīgais kalendārs svētī trīs galvenos svētkus: Ziemassvētkus, Lieldienas un Vasarsvētkus.

Trīskāršai upurēšanai liela loma ir ne tikai Bībelē. Pēc Jahves pieprasījuma Ābrahāms trīsreiz upurēja trīsgadīgus lopus — govi, kazu un aunu. Senajā Romā svarīgos gadījumos upurēja aitu, cūku un vērsi, grieķiem — cūku, āzi un aunu.

"Svēts! Svēts! Svēts ir Tas Kungs Cēbaots!" lasāms Jesajas rakstos (6,3). Visas svarīgās lūgšanas tiek atkārtotas trīsreiz. Trīs ķēniņi nāca uz Bētlemi, un Jēzus augšāmcēlās trešajā dienā. Jona palika trīs dienas valzivs vēderā, trīs dienas Ēģiptē valdīja tumsa. Ādamam bija trīs dēli, Noam bija trīs dēli, trīs ciltstēvi utt. Šādus bibliskus piemērus varētu vēl turpināt.

Trīsstūris kopš seniem laikiem tika uzskatīts par maģisku figūru jeb spēcīga burvja amuletu. Piemēram, trīsstūra formas papīrs ar svecēm katrā stūri un lūgsnu centrā varot palīdzēt pret ģikti. Zirgus un bērnus pret ļaunu aci (noskaušanu) Ēģiptē aizsargāja trīsstūra amulets, ko nēsāja uz kakla.

Hitopadešā, 10. vai 11. gadsimta indiešu teiksmu grāmatā, rakstīts, ka atalgojums par labiem un Jauniem darbiem nāk pēc trim dienām, trim pusmēnešiem, trim mēnešiem vai trim gadiem.

Skaitlis 3 tautas ticējumos joprojām ir dzīvīgs — gan laimi, gan nelaimi vēstījošs simbols. Lai nekas nenotiktu, mēs trīsreiz pieklauvējam pie koka. Daudzi baidās piesmēķēt trešie no viena sērkociņa.

Kopš 15. gadsimta zināma trīs ziedu svētība asiņošanas apturēšanai: "Un ziedēja uz mūsu kunga kapa trīs rozes, tā viena bija maiga, tā otra laba, tā trešā apturēs tavas asinis!" Lielās izbailēs cilvēki mēdz trīsreiz mest krustu.

Trīs lietas — labas lietas!, tātad pietiek ar trim cilvēkiem vai trim bruņiniekiem, lai varētu spriest desu.

(Trīs likteņa dieves skandināvu mitoloģijā. (Red. piez.))

Maģijā trijnieks tiek izmantots, lai smeltos tā vareno, radošo spēku. Trijnieks galvenokārt tiek izmantots iedarbīgu brīnumlīdzekļu pagatavošanai mīlas iekarošanai.

Trijnieks ir harmonisku panākumu skaitlis un rada spēcīgus radošus impulsus. Tas ir laimes un panākumu skaitlis. Pitagorieši to uzskatīja par perfekto skaitli, jo tam — ja to sadala atsevišķos punktos — ir sākums, vidus un beigas. Mēdz teikt: "Drīksti minēt trīs reizes" — un trijnieks ir skaitlis, kas ietver visu: pagātni, tagadni un nākotni.

ČETRI — MATERIĀLĀ SIMBOLS

Četrinieks ir gan pasaules, gan Dieva valdījumu, gan četru debespušu skaitlis. Debesu asu krustpunkta, kas salāgots ar saulrietu, atrašanās vieta ir nemainīga un liecina par sakārtotības principu. Arī Mēnesim ir četras fāzes: pilnmēness, pieaugošs un dilstošs mēness, Jauns (tukšais, melnais) mēness. Saskaņā ar Mēness fāzēm tika sastādīti kalendāri. Zināms arī par Mēness zodiaka (dzīvnieku) apļa pastāvēšanu. Kas gan varēja būt vienkāršāks, kā šo parādību jomai kā simbolu piemērot skaitli 4.

Pavasaris, vasara, rudens un ziema ir četri gadalaiki; mēnesī ir četras nedēļas, diena dalās četrās daļās. Ja saskaita alķīmiķu elementus, izņemot kvintesenci, to ir četri: uguns, zeme, gaiss un ūdens. Krusts atbilst šīs zemes materiālismam, un, kā teicis baznīc- tēvs Hieronīms: "Kas gan ir krusta veidols, ja ne pasaules kvadrātveida atspulgs?" Krusta simboliskā nozīme atbilst kvadrātam, dzīvesvietas un mājokļa attēlam. Roma bija iecerēta kvadrāta formā — mēs vēl joprojām pilsētas rajonus dēvējam par "kvartāliem".

Maize ir matērijas galvenais pārtikas produkts un grieķiski to apzīmēja ar vārdu artos jeb tetratryphos, t. i., "četrās daļās sagrieztais" , jo sākotnēji to bija iecerēts griezt četrās šķēlēs, un uz tās tika atzīmētas četras griezuma līnijas. Kā atgādinājums par šiem senajiem laikiem ir paradums joprojām izveidot uz maizītēm iegriezuma līnijas.

Senie ķelti, kas dzīvoja Velsā, savus zemesgabalus dalīja četros gabalos vai ar to mazāko kopīgo dalāmo, arī romiešu pārvaldītajā Gallijā katras pilsētas valdībā vienmēr bija četras personas. Viduslaiku Itālijas pilsētas vadīja četri konsuli. Kārļa Lielā galmā bija četri ministri: kambarkungs, maršals, šefpavārs un pagrabu pārvaldnieks (vīnu meistars). Osmaņu impērijas četri balsti bija Vezīrs, Kadiaskers, Defterdars un Nišandži.

Senās kultūras zināja četras pamatkrāsas, četrus ķermenī esošos šķidrumus, četrus temperamenta veidus un četrus tikumus (kristīgā baznīca min septiņus). Budisms šos tikumus dēvē citādi: četras patiesības, četras nopietnas meditācijas, četras lielas piepūles. Tika spriests par četriem pasaules vecuma posmiem: zelta, sudraba, dzelzs un ledus. Kādā no 'Tūkstoš un vienas nakts pasakām" lasāms: "Jūs taču zināt, ka jaukas pusdienas sastāv no četriem ēdieniem. Labai mūzikai vajag četrus instrumentus: arfu, flautu, lautu un cītaru, skaists ziedu pušķis jāveido no četriem ziediem: rozēm, mirtēm, lefkojām un lilijām, jautrai dzīvei vajag: vīnu, veselību, naudu un mīlas objektu."

Kabalā Lielais Universs dalās četrās daļās: Aziluth (emanācijas pasaule), Briah (radīšanas pasaule), Jezira (tapšanas pasaule) un Asia (saredzamā pasaule). Ēģiptē radītajā un kabalistikā attīstītajā viduslaiku Taro kāršu spēlē izmantotas četras krāsas: melnā, baltā, sarkanā un zaļā.

Četri apokalipses jātnieki — saskaņā ar Jāņa Atklāsmes grāmatu (6,1) — nāk, lai sagrautu šīs zemes materiālās vērtības. Saplosīšana četros gabalos bija viduslaiku nāves sods, jo tā tika iznīcināts materiālais ķermenis. Jaunajā Derībā ir četri evaņģēliji, ko piedēvē četriem evaņģēlistiem — Matejam, Markam, Lūkam un Jānim.

Skaitļu maģijā skaitlim 4 tiek piedēvētas spējas izraisīt nelaimi. Bērnam drīkst būt tikai trīs brālēni, jo ceturtais būs sātans. Čet- rinieks, pāra skaitlis, var tikt attēlots divējādi: 2+2 = 4 un 2x2 = 4. Tā kā četrinieks ir saistīts ar nedzīvu un neveiklu matēriju, tas tiek uzskatīts par nelaimes skaitli. Pasaulīgā eksistence beidzas ar nāvi. Sviedri, posts un sabrukums ir cilvēka liktenis zemes virsū. Tam pretī mēs varam likt tikai reti atrodamo laimes četrlapīti.

NOSLĒPUMAINAIS PIECNIEKS

Dieviete Ištara kopā ar Sauli un Mēnesi veido seno babiloniešu dievišķās debess lielo trīsvienību. Pieci ir Ištaras un viņai pielāgotās Veneras skaitlis. Viņas pilsētai Nīnivei bija trīsreiz pieci vārti. Pen- tagramma, regulārais piecstūris, ir dievietes svētais simbols, jo tas nepārprotami atspoguļo visu Veneras ceļu. Dr. Mārtiņš Knaps 1934. gadā spēja to pierādīt. Viņš izvēlējās Veneras augšējās konjunkcijas pēdējo gadu laikā un pēc to atrašanās vietas zodiaka aplī izvietoja ekliptikā. Savienojot atzīmes gadu aplī, izveidojās pentagramma. Helēņi Veneras tempļus būvēja piecstūra formā.

Kristīgā Marija agrajos viduslaikos izvēlējās pentagrammu par Ištaras slepeno zīmi, un Venera bieži tika dēvēta par Dievmātes zvaigzni.

Arī senajā Ķīnā astronomi bija izskaitļojuši Veneras ceļu precīzas pentagrammas veidā. Piecos tās stūros, sākot no augstākā un pulksteņa rādītāja virzienā, tika uzrakstīti vārdi: zeme, ūdens, uguns, metāls un koks. Šos nosaukumus saistīja savstarpējā sakarība: zeme uzsūc ūdeni, ūdens dzēš uguni, uguns kausē metālu, metāls griež koku, koks ar zemi.

Ari planētas Saturns, Merkurs, Marss, Venera un Jupiters tika pakārtotas pentagrammas stūriem. Bija zināmi pieci labības veidi, pieci svētie kalni, pieci dižciltības līmeņi un pieci cilvēku attiecību veidi, pieci tikumi, pieci ieroči un pieci sodi. Seno mūzikas gammu veidoja piecas notis, rokai ir pieci pirksti, un Jaungada naktī daudzas ģimenes joprojām virs durvīm piestiprina zīmīti ar vārdiem "Lai ienāk pieckārtīga laime".

Skaitlim 5 ir liela nozīme aizsardzībā pret dēmoniem, buršanā ar skaitļiem, pentagrammās un amuletos. īpaši Austrumu tautas izmanto skaitli 5, aizsargājoties no noskaušanas ar ļaunu aci. Islāms pieprasa paveikt piecus labus darbus: grēksūdzi, ikdienas piecrei- zēju lūgšanu, ziedojumus piektdaļas apmērā no ienākumiem, gavēšanu ramadāna laikā un svētceļojumu uz Meku. Arābu asinsnaids sniedzas piektajā paaudzē.

Ar piecām maņām — redzi, dzirdi, tausti, ožu un garšu — cilvēks iepazīst apkārtējo pasauli. Tora satur piecas Mozus grāmatas, arī Aristotelis nodalīja piecus galvenos tikumus.

Babiloniešu teiksma stāsta, ka mēneša 5. un 25. dienā nedrīkst precēties, saskaņā ar okultajiem priekšstatiem — arī piektdienā, nedēļas piektajā dienā, ne, šajā dienā nedrīkst doties arī ceļojumā. Sportā lielā cieņā ir pieccīņa.

Kabalistikā skaitlis 5 tiek saistīts ar vīrieša seksualitāti, kas tendēta uz netiklību, kā arī ar piecām cilvēka maņām. Piecnieks ir summa no pirmā sievišķā skaitļa 3 un pirmā vīrišķā skaitļa 2, Donžuāna skaitlis un seksuālās savienošanās skaitlis.

Daudzas piecnieka iezīmes ir izteikti falliskas, piemēram, straujums, nenosvērtība, neapdomība, elastīgums un saspringums. Kādā 12. gadsimta tekstā lasāms: "Tā kā pastāv piecas maņas, skait-

Ištaras templis Babilona, celts ap 570. gadu pirms Kristus. Flīžu rotājumā 14 metru augstajā torni attēlo svētos dzīvniekus pa pieciem trijās rindās

lis 5 atspoguļo dabas doto cilvēku, kuru vada ne tikai neķītra mie- saskāre, bet kurš mīl un tiecas pēc lietām, kas sniedz baudu maņām, jo viņš nezina, kas ir garīgie prieki."

Piecnieks ir dabas skaitlis, ko veido vieninieks — dzīvību radošais dievišķais spēks, un četrinieks — matērija. Ar piecnieka, pentagrammas, palīdzību mags var valdīt pār pasauli. Tā 19. gadsimtā skaidroja Abbe Constant, kas sevi dēvēja par Eliphas Levy\ "Pentagramma atklāj, ka gars valda pār pieciem elementiem, un ar šīs zīmes palīdzību tiek savaldīti gaisa dēmoni, uguns un ūdens gari, zemes rēgi."

SEŠNIEKS — MĪLAS SIMBOLS

Lai gan sešnieks ir pāra skaitlis un sievišķais skaitlis, tas no skaitļu maģijas viedokļa nepieder pie izteikdem nelaimes skaitļiem, jo ir "pilnīgs". Saskaņā ar Nikomahu, kas dzīvoja pirmajā gadu simtenī pēc Kristus, skaitlis tikai tad ir pilnīgs, ja tā dalītāju summa — izņemot pašu skaitli — ir vienāda ar šo skaitli. Sešnieka dalītāji ir 1, 2 un 3, un 1+2+3 = 6. Pilnīgie skaitļi ir tikai 6, 8, 28,128, 496 un 33 550 336. To veidojošo atsevišķo skaitļu summa un reizinājums vienmēr ir 6, tāpēc šis skaitlis ir harmonisks un līdzsvarots. No tā staro miers un nosvērtība.

Sareizinot pirmo sievišķo skaitli 2 un pirmo vīrišķo skaitli 3, iegūst 6, sievišķās seksualitātes simbolu, mājīgas dzīves, laulības un ģimenes atspulgu. Mīlestībā sievieti apaugļo vīrieds. Radošais talants izpaužas dubultajā, tātad 3+3 = 6.

Skaitļa 6 mistiskais atainojums atklājas sešstaru zvaigznes ģeometrijā, turklāt tajā savienojas divi trīsstūri — viens ar virsotni uz leju, otrais — ar virsotni uz augšu. Senajā Indijā šāda figūra simbolizēja radošā Višnas trīsstūra savienošanos ar postošā Šivas trīsstūri. Polaritāte atklājas arī sešstūra maģiskajā izpausmē:

Maģijā heksagramma (sešstaru zvaigzne) galvenokārt tiek izmantota mīlas burvestībām

trīsstūris ar lejup vērsto virsotni simbolizē labo, garīgo un radošo, turpretī trīsstūris ar augšup vērsto virsotni — ļauno, materiālo un postošo.

Tādējādi var secināt, ka Visumu veido polaritātes Gars-matē- rija, Dievs-haoss un Telpa-laiks. No Indijas un Ēģiptes šo atziņu pārņēma jūdi, un vēlāk tā iekļāvās kristietībā. Skaitlis 6 ir daudz- slāņains svētais skaitlis: pasaules radīšana ilga 6 dienas, Bībelē aprakstīti seši kausi, sešstaru zvaigzne izmantota monstrances formai. Benediktieši un cistercieši savus tempļus būvēja sešstūra formā.

Spēļu kauliņam ir sešas skaldnes, kubs laiku laikos ir bijis ideālas formas celtniecības akmens arī garīgām celtnēm. Bībele analoģijā ar nedēļas sešām darba dienām runā par sešiem darba gadiem, kad zemei jātiek apsētai un ražai savāktai, bet septītā diena — svētdiena — ir paredzēta atpūtai, tāpat zemei septītajā gadā jāļauj atpūsties.

MISTISKAIS SEPTĪTNIEKS

Maģijā skaitlim 7 ir vissvarīgākā loma. Tam nav iespēju komunicēt ar citiem skaitļiem, jo to nevar iegūt nekādu skaitļu reizinājumā, tas arī nedod reizinājumā ar citiem skaitļiem nevienu skaitli no 1 līdz 10. Jau senajos laikos septītniekam tika piedēvēta mistiski maģiska nozīme.

Mēness fāze ilgst 7 dienas. Pasaules radīšanas laikā septītā diena Dievam bija atpūtas diena (1. Mozus 2, 2), un Mēness sešas dienas redzami mainās, bet septītajā fāzes dienā šīs pārmaiņas vairs nav saskatāmas. Tāpēc Mēness, augstākā dievība Austrumu tautām, tiek saistīts ar radīšanas nedēļu.

Šāds pasaules radīšanas viedoklis rodams gan Avestā, gan jūdu un babiloniešu kultūras aprakstos. Ap 2500. gadu pirms Kristus dzīvoja šumeru ķēniņš Lugulanemundu, kas pavēlēja savā pilsētā Adabā uzbūvēt templi par godu dievietei Nintu. Tam bija septiņi portāli un septiņas durvis. Tā iesvētīšanai tika upurēti septiņreiz septiņi vērši un aitas.

Septiņstāvu Bābeles torni ap 1120. gadu pirms Kristus uzcēla Merodahs Danakhi, bet ap 580. gadu pirms Kristus to no jauna uzcēla Nebukadnecars. Skaitlis 7 ir ne vien Mēness fāžu skaitlis, bet ari apzīmē septiņas planētas: Mēnesi, Sauli, Merkuru, Veneru, Marsu, Jupiteru un Saturnu (sešām ar neapbruņotu aci saskatāmajām planētām tika pieskaitīta arī Saule). Mēness reliģijās septiņu dienu nedēļa līdzinājās aptuveni ceturtajai daļai Mēness fāzes ilguma.

Ēģiptē bija septiņi zižļa jeb sceptera turētāji: Refans (Saturns), Ra (Saule), Jā (Mēness), Moleks (Marss), Hermajs (Merkurs-Her- mess), Amuns (Jupiters) un Sinrots (Venera). Šos apzīmējumus mūsu ēras 2. gadsimtā pārņēma Roma un 4. gadsimtā, gan mazliet mainītā formā, arī Francija — Sunna, Mano, Zio, Wodan, Tunar un Fria. Šie apzīmējumi ir arī nedēļas dienu nosaukumu pamatā — Monday, Friday u. c.

Izcilais grieķu ārsts Hipokrāts rakstīja: "Septītnieks pārvalda slimības un visu, kas mūsu ķermenī pakļauts iznīcībai… Skābās ķermeņa sulas izraisa slimības un sāpes; tās ilgst septiņas dienas vai ari tik daudz dienu, kuru skaits dalās ar septiņi." Pitagora piekritēji skaitli septiņi apzīmēja ar vārdu "krisis". Ļoti daudzu slimību gadījumā krīze iestājas 7., 14. vai 21. dienā, un daudzas slimības ilgst 21 dienu. Sievietes menstruālais cikls ilgst četrreiz septiņas dienas, savukārt pati menstruācija turpinās aptuveni trīsarpus dienas. Tādējādi radās secinājums, ka skaitlis septiņi pārvalda visus cilvēka dzīves ciklus un ritmus, no piedzimšanas brīža līdz nāvei, tāpēc šo skaitli dēvēja par pilnības (pabeigtības) skaitli.

Jūdu septiņzaru svečturis atgādina par septiņām planētu sfērām. Apollona lirai bija septiņas stīgas, flautai ir septiņi caurumiņi. Krāsu spektrā ir septiņas krāsas un oktāvā — septiņas notis. Cilvēka galvā var saskaitīt sepdņus dzīvībai svarīgus elementus: divas acis, divas ausis, divas nāsis un vienu muti. Katoļu baznīca skaita sepdņus Svētā Gara dāvinājumus, arī septiņus tikumus un septiņus nāves grēkus.

Septītā dēla septītais dēls saskaņā ar okultajiem nostāstiem apveltīts ar maģisku spēku. Senie babiloniešu dievi gnostiskajā mistikā tika dēmonizēti un ieguva vārdus Šamašs (Saule), Sin (Mēness), Kevans (Saturns), Bāls (Jupiters), Dlibat Ištar (Venera), Nbu (Merkurs) un Nirek (Marss). Tos pārvalda semītu sievišķais gars, Ruaha.

Septiņi ir Vecās derības svarīgākais skaitlis, galvenokārt Jāņa Atklāsmē, un vienmēr atspoguļo nepārskatāmu daudzumu, mūžību un daudzskaitli. Izraēļi septiņas dienas maršēja ap Jērikas mūriem. Septiņi priesteri nesa septiņas taures. Septītajā dienā viņi septiņreiz apgāja apkārt pilsētai, un septītajā reizē tie sāka pūst taures. Mūri sabruka, un pilsēta tika nopostīta. Zālamana templī veda septiņi pakāpieni. Noa dūja bija prom septiņas dienas, un septiņas dienas ilga lielie plūdi. Jēkabs septiņus gadus aplido Raheli un vēl septiņus — Leu. Septiņus auglīgus un septiņus neauglīgus saimnieciskus gadus ēģiptiešiem simbolizēja septiņas treknas un septiņas kārnas govis. Simsons savas kāzas svin septiņas dienas, sēras Zaula dēļ ilgst septiņas dienas.

Apokalipsē skaitlis 7 tiek minēts vismaz 54 reizes. Tēvreizē ir septiņas lūgsnas, ercenģelis Mihaēls cīnās ar septiņgalvainu pūķi.

Septiņas planētas ar Sauli (tēvs) un Mēnesi (māte)

Mēs nereti runājam par septiņām svarīgām līdzi ņemamām lietām, kas ir atgādinājums par mitras mistēriju, kas tika veikta pēc jaunekļu iesvētīšanas ceremonijas.

Tā iespējams izskaidrot, kāpēc baznīctēvi vienmēr ar skaitli septiņi apzīmē piepildījumu un pilnību. Arī okultās zinībās tiek izmantots skaitlis septiņi, tāpat pasakās tam ir liela nozīme — visi pazīst septiņus rūķīšus un zina, ka burvestība zūd pēc septiņiem gadiem. Bavārijā valda ticējums, ka visvērtīgākā ir dzija, ko no septiņu gadu veciem diegiem savērpj septiņgadīga meitene.

Kopš 1662. gada pastāv jēdziens "ļaunais septītnieks". Sākotnēji Delfu Pītija pareģoja tikai reizi gadā, turklāt Bīzija mēneša septītajā dienā, vēlāk viņa to darīja katra mēneša septītajā dienā. Roma celta uz septiņiem pakalniem, septītnieks bija romiešu zemkopja laimīgais skaitlis.

Pirmajā gadsimtā ebreju filozofs Filo no Aleksandrijas rakstīja: "Septītā dzīves gada beigās piena zobus nomaina īstie zobi, otrās septiņgades beigās iestājas dzimumgatavība, trešajā vīrietim sāk augt bārda, ceturtais ir dzīves pilnbrieds, piektais — īstais laiks precībām, sestajā nobriest saprāts, septītajā dvēsele kļūst cēla, astotais ir izpratnes un saprāta pilnveides laiks, devītajā rimst kaislības un iestājas taisnīguma sajūta un rimts miers. Desmitajā ir labākais laiks mirt, jo tad cilvēks ir tikai sabrucis un nekam nederīgs sirmgalvis."

Ari sievietes dzīves norisēs svarīga loma ir skaitlim septiņi. Parasti divreiz septiņu gadu vecumā sākas menstruācijas, kuras atkārtojas ik pa četrreiz septiņām dienām. Pēc seno indiešu tradīcijām līgava spēra septiņus soļus pretī līgavainim laulības noslēgšanas ceremonijas laikā.

Grieķi vēstīja par septiņiem pasaules brīnumiem, par septiņiem viedajiem, septiņiem Tēbu varoņiem, Hidras septiņām galvām, par septiņām mūzām (vēlāk tās bija jau deviņas) un septiņiem Hēlija dēliem. Kabalā aprakstīti septiņi vēji, septiņas jūras, septiņas pasaules daļas, septiņas upes, septiņi laikmeti un septiņi tuksneši.

Okultismā tādēļ skaitlis 7 nav vis ļaunais un nelaimi nesošais skaitlis, bet gan noslēpumainības un pilnības skaitlis, gudrības, reliģijas un filozofijas skaitlis. Skaitļu maģija saista skaitli 7 ar tādiem jēdzieniem kā atraušanās no pasaulīgā, vēršanās sevī un meditācija.

ASTOŅI — SKAITLIS AR DIVĒJĀDU NOZĪMI

Astotnieka divējādā daba izpaužas jau skaitļa vizuālajā attēlojumā, jo skaitli veido divi savstarpēji saskārušies apļi. Četri ir Zemes un matērijas skaitlis, un 4+4 = 8. Šim skaitlim tiek piedēvētas tādas īpašības kā saistība ar Zemi, materiāli panākumi vai neveiksmes. Astotnieks var iezīmēt lielas neveiksmes, vai gluži pretēji — ievērojamus materiālus un ar varu saistītus panākumus.

Pirmskristietības laikā Babilonijā un Persijā astotnieks tika uzskatīts par ievērojamu laimes skaitli. Babilonijas tempļos dievībām tika atvēlēts astotais stāvs. Senie elamīti uz amuletiem attēloja laimes simbolu — oktagrammu (astoņstūri).

Pirms grēku plūdiem šķirstā paglābās astoņi cilvēki (1. Mozus, 7, 7). Ārona upuris tika pieņemts astotajā dienā, arī apgraizīšana norisinājās laimīgajā astotajā dzīves dienā (1. Mozus 17, 12 un 3. Mozus 12, 3). Dievs, Kristus un Svētā Dievmāte mīt astotajās debesis — atšķirībā no pasaulīgās laimības septītajām debesīm. Mateja evaņģēlijā runa ir par astoņiem svētajiem slavinājumiem.

Astotnieks apzīmē arī dzīvi pēc nāves, tas ir nākamības pasaules skaitlis, jo seko septītniekam — dzīvības skaitlim šai pasaulē no dzimšanas līdz nāvei. Tāpēc astotnieks ir bezgalības simbols — matemātikā bezgalību arī apzīmē ar horizontāli attēlotu astotnieku — ū° .

Pretstatā vīrišķajam ķermenim ar septiņām atverēm (caurumiem) sievietes ķermenī ir astoņas atveres — pa astoto pasaulē ierodas jauna dzīvība. Astotnieks ir arī atdzimšanas skaitlis. Budismā uz nirvānu ved astoņu posmu ceļš. Senajā Ķīnā zināmi stāsti par vēja rozes astoņiem stariem, ķēniņa Mu astoņiem zirgiem, astoņiem piepildījumiem, astoņām brīvajām mākslām un astoņām izejām pie Visaugstākā Viena Ta'ai-i altāra.

Astotnieks ir kubisks skaitlis. Senākie kristīšanas akmeņi, baptistēriju pamatakmeņi, torņi un kolonnas bija astoņstūrainas. Astoņi aplī iekļauti stari ir sensenais Dieva zīmogs. Šamaņu burvju bungām ir astoņstūra forma. Tās tiek grieztas apkārt, un virs tām pakarināts gredzens norāda uz vienu no bungu sektoriem. Arī laimes rats viduslaikos bija sadalīts astoņos sektoros.

Astotnieks ir viņpasaules un pazemes pasaules simbols, tādēļ skaitļu maģijā tas apzīmē nāvi, īpaši ja parādās savienojumā ar četrinieku.

VIEDAIS UN SPĒCĪGAIS DEVĪTNIEKS

Ar skaitli 9 noslēdzas pamatskaitļu virkne, jo nākamais skaitlis — 10, jau ir vieninieka atkārtojums augstākā jomā. Devītnieks ietver 3 augstākās potences 3x3 = 9. No bērna ieņemšanas līdz piedzimšanas brīdim paiet deviņi mēneši. Aplis noslēdzas pēc 360 grādiem — un starpsumma 360 = 3+6 = 9. No numeroloģijas viedokļa deviņi ir pilnīguma skaitlis gan no garīgā, gan spirituālā viedokļa, iniciantu skaitlis. Tas ir pēdējais viencipara skaitļu rindā, tāpēc tiek uzskatīts par mīlas skaitli, kurā ietverts vīrišķais vairošanās spēka skaitlis 3. Devītnieks ir arī "egoistiskais" skaitlis, jo ikviena skaitļa reizinājuma ar 9 starpsumma ir 9 (2x9 = 18 = 1+8 = 9; 3x9 = 27 = 2+7 = 9 utt. )

Senajā Meksikā runāja par Mēness perioda deviņām fāzēm.

Pēc ķīniešu astrologu norādījumiem pirms gadu simteņiem tika būvēta Pekina: astoņi pievedceļi veda uz vissvētāko svētumu — tāpat kā astoņu posmu ceļš ved uz nirvānu, un šie svētās pilsētas Pekinas deviņi sektori, kas uzcelti saskaņā ar astroloģiskajiem atzinumiem, ir pamatā ķegļu spēlei.

Ķeltu un ģermāņu kultūrā devītniekam ļoti nozīmīga loma ir jurisdikcijas jomā. Soda izciešanas termiņa sākums dka noteikts mēneša devītajā dienā. Teiksmā par ķēniņu Arturu teikts, ka viņam piemita devītā daļa viņa dievišķā tēva spēka. Viņam bija deviņi mājskolotāji, un viņu slavināja deviņi ķēniņi.

Ģermāņu, īru, skotu un vācu teiksmās un pasakās skaitlim deviņi ir ļoti liela nozīme. Tā, piemēram, žurku ķērājs deviņreiz nospēlē vienu noti. Viduslaiku varenajam templiešu ordenim bija deviņi dibinātāji: Hugo fon Paijens, Gotfrīds fon St. Omers, Rosals, Brisols, Paijens de Mondidjē, Arčimbalds de St Agnāns, Monbārs, Gondemarks un grāfs Hugo I. no Šampaņas.

Grieķijā olimpiskās spēles tiesāja deviņi tiesneši. Atēnu republikas augstākajā zinātniskajā kolēģijā bija deviņi locekļi. Delfos ik pēc deviņiem gadiem tika svinēti Apolona svētki, Patrā deviņi vīri un deviņas sievas slavināja dievu Dionīsu viņam par godu rīkotajos svētkos.

Deviņus mēnešus ilgst siltie gadalaiki, kad dabā norisinās tapšana, augšana un iznīcība, bet trīs mēnešus ilgst ziema. Romieši rīkoja upurēšanu devītajā dienā. Jēzus mira devītajā stundā, skaitot no pulksten sešiem, kas ir rīta pirmā stunda. Jēzus pēdējie vārdi ir: "Tas ir piepildīts!", ko var tulkot kā pasaulīgās pilnības atspoguļojumu.

Senajiem ķīniešiem pastāvēja deviņas debesis, indiešiem — deviņas patiesības. Daoismā no principiem iņ un jan veidojas pieci elementi, no kuriem savukārt sastāv debesis un zeme: 2+2+5 = 9. Visus pastāvēšanas veidus vieno Dao vienība. Ķīniešu pagodai ir deviņi stāvi, mongoļi sava valdnieka priekšā klanās deviņas reizes. Indijā brahmanis noteikti dzīvo deviņstāvu namā vai arī mājoklī, kurā ved deviņi pakāpieni.

Senā zemnieku kalendārā rakstīts, ka devītais datums cilvēkiem ir neitrāls, augiem labs un dzimšanas dienai zēniem un meitenēm ir izcils laiks. Mēneša vidū tas piemērots dažādiem saimnieciskiem darījumiem, bet mēneša beigās tas vienkārši ir lielisks (trešais devītnieks!). Tātad veidojas datumu rinda: 9., 18. un 27.

Devītniekam kā skaitlim ar maģisku iedarbības spēku ir liela nozīme seno kultūru medicīnā un burvestību darbībās. Pret kuņģa darbības traucējumiem kādā 400. gadā izdotajā grāmatā lasāms trīsreiz deviņas reizes atkārtojams teikums: "Ar kreisās rokas īkšķi paspaidiet kuņģi un deviņreiz sakiet vārdus: Alam betam alam betur alem botum. Tad pieskarieties ar īkšķi pie zemes un nospļaujiedes. Vēlreiz deviņreiz sakiet šos vārdus, tad trīsreiz deviņas reizes."

Pret liesas kaitēm Plīnijs iesaka: "Ņem svaigu aitas pienu, iezied ar to slimnieka ķermeni un saki: To es daru liesas veselībai. Šo teikumu atkārto 27 reizes (3x9). Tad iemūrē šo pienu un noslēdz šo vietu ar gredzenu."

Īrijā sievietei jāsavieno deviņi vilnas dzijas pavedieni, kad viņa grasās veikt kādu burvestību. Skotijā izmežģījumus ārstē ar deviņos mezglos sasietu melnu vilnas dziju. Tīringenē jaunavas saglabā deviņu ēdienu pārpalikumus un liek tos pusnakti uz galda, lai sagaidītu parādāmies savu mīļoto garus. Somijā Kipumaki kalnā ir deviņas alas, katra deviņas asis dziļa, kur var aizburt visas cilvēka sāpes un ciešanas.

AUGSTĀKIE SKAITĻI

Ar skaitli 10 sākas nākamā — augstākā — skaitļu sistēma, kura numeroloģiju interesē tikai relatīvi, tāpēc ka skaitļu maģija pamatā izmanto tikai skaitļus no 1 līdz 9, jo tālākie skaitļi ar starpsummu palīdzību tiek atkal pārveidoti pamatskaitļos. Izņēmumi ir tikai skaitļi 11 un 22, kurus jau esam aplūkojuši. Tāpēc tagad īsumā raksturosim skaitļus no 10 līdz 22.

10    abu roku pirksti. Ēģiptē lietoja desmit dienu ilgu nedēļu (dekādi), gads sastāvēja no 36 dekādēm un pieciem epagomeniem (papildu dienas garajā gadā). Dievs cilvēkam noteicis desmit baušļus, un desmitā diena bija īpaši piemērota grēku nožēlošanai un samierināšanai (3. Mozus, 23,27). No desmit jaunavām piecas ir vieglprātīgas. Desmitā daļa bija īpašs nodoklis. Deviņas dienas Odisejs maldās pa jūrām, līdz desmitajā dienā ierauga glābjošo krastu. Grieķi cīnījās deviņus gadus par Troju, līdz beidzot desmitajā gadā Troja krita. Hēsiods rakstīja, ka mēneša desmitā un divdesmitā diena ir vispiemērotākā zēna piedzimšanai.

11    ir Jēzus uzticamo mācekļu skaits bez Jūdasa, Dieva (1) un pasaules (10) savienojums, atklāsmes skaitlis un Dieva apzināšanās skaitlis, svētuma un mocekļu skaitlis. Šillera darbā "Piko- lomini" ir frāze: "Vienpadsmit! Ļauns skaitlis. Liec divpadsmit krēslus!" Skaitlim vienpadsmit piemīt kaut kas ākstīgs. Karnevāls sākas 11. novembrī pulksten 11.11 Ķelnē. Karnevāla priekšgalā brauc rati, kuros iejūgti vienpadsmit zirgi.

12    ir skaitlis, kas apzīmē divpadsmit mēnešus gadā un dzīvnieku aplī. 3x4 = 12 un 3+4 = 7. Divpadsmit ir septītnieka principa atspulgs citā aprēķinu kārtā. Divpadsmit bija izraēļu cilšu skaitlis. Dienā ir divpadsmit reiz divi stundu. Stundā ir 60 minūtes (5x12), minūtē ir 60 sekundes. Ahils upurē divpadsmit trojiešus, Jēzum bija divpadsmit mācekļu kopā ar Jūdasu. Divpadsmit tiek uzskatīts par vienību — tas ir ducis. Anglijā šiliņā ir divpadsmit pensi.

13    tiek uzskatīts par nelaimes skaitli (1+3 = 4). Mēneša 13. datums vieš bailes. Neviens nevēlas apmesties viesnīcas 13. numurā. Valda uzskats, ka trīspadsmitais viesis pie galda lemts nāvei, un trīspadsmitā feja ir ļaunuma iemiesojums. Talmūdā rakstīts: "Reiz Izraēlas valsts tiks sadalīta 13 daļās, un trīspadsmitā kritīs Mesijam." Pretstatā tautas ticējumiem kabalistikā skaitlis 13 tiek uzskatīts par labu skaitli.

14    ir palīgs nelaimē (14 sargeņģeļi, "ap mani četrpadsmit eņģelīši stāv") jau kopš Babilonijas laikiem. 14 sargeņģeļi pavada Ner- galu līdz pazemes valstībai, kurai bija divreiz septiņi (14) vārti. Tātad 14 ir skaitļa septiņi reizinājums.

15    tiek lietots Vecajā derībā paaudžu skaitīšanā: no Ābrahāma līdz Zālamanam ir 15 paaudzes, no Zālamana līdz Cedekijam atkal

15  paaudzes. Skaitlis 15 ir dievietes Ištaras skaitlis (3x5), viņas pilsētā Nīnivē bija 15 vārtu. 15. datums ir pilnmēness diena. Indijā pastāv 24 pusmēneši, katrs 15 dienu ilgs. Romā darbojās kvindecimviri, ierēdņu štābs, kura sastāvā bija 15 vīru.

16    romiešu mērīšanas sistēmā četri pirksti bija plaukstas platums, un četri plaukstas platumi veidoja pēdu. Tātad pēdā bija 4x4 =

16  plaukstas platumi. Javas salā burvju bungas rotā sešpadsmit staru zvaigzne. Javas salā joprojām pastāv dienas dalījums 16 stundās. Agrīnajā indusu kultūrā 16 veidojas secīgā reizinājumā ar 2: 1x2 = 2x2 = 4x2 = 8x2 = 16.

17    ir Ararata upuru skaitlis. Grēku plūdi sākās otrā mēneša 17. dienā, un septītā mēneša 17. dienā šķirsts apstājās Ararata kalnā. Svētais Aleksejs mira 417. gada 17. jūlijā. Viņš 17 gadus bija nodzīvojis zem Edesas baznīcas kāpnēm, pēc tam 17 gadus zem kāpnēm sava tēva namā Romā. Kad Odisejs bija pameds Kalipso, viņš 17 dienas kuģoja pa jūru ar plostu. Kāda mēneša 17. dienā Oziriss tika ieslodzīts Tīfona šķirstā un iemests jūrā.

18    ir laimes skaitlis, ko veido 3x6. Laimes simbols ir arī trīs Dāvida zvaigznes ar sešiem stariem katra. Ģermāņu mītos Haldanam Vecākajam bija divreiz deviņi (18) dēli — un Odīnam bija zināmas 18 lietas.

19    locekļu ir cilvēka ķermenim ēģiptiešu Nāves grāmatā, turklāt ikvienam loceklim ir sava dievība. Eisēbijs runā par 19 dieviem — septiņiem augstākajiem (planētas) un 12 lielajiem (zodiaks).

20    ir kopējais pirkstu skaits uz rokām un kājām. Ainiem, Austrum- āzijas pirmtautai, 20 bija skaitlis, ar ko viņi apzīmēja "vese- ļumu". Grieķu mitoloģijā Hēfaists izgatavo 20 trijkājus, Odisejs nogāž 20 kokus un Laerts saskaita 20 lopus Magdai. Anglis labāk pasaka score, nevis twenty, un scores of time nozīmē "ļoti bieži".

21    ir trumpju skaits Taro kārtīs, jo viena kārts ir bez skaitliskās nozīmes un var tikt lietota kā Džokers, tas ir, ar to var aizstāt ikvienu citu kārti, tātad tā netiek pieskaitīta. 21 ir trumpis, tātad 3x7.

22     ir ebreju alfabēta skaitlis. Pastāv viedoklis, ka ir 22 Dieva radīti darbi, 22 Vecās derības grāmatas, 22 tūkstoši Zālamana lopu un 22 Kristus tikumi. Kabalistikā skaitlis 22 ir Meistara skaitlis un top no skaitļiem 3+7+12 = 22. Lai gan kristīgā Bībele ietver vairāk nekā 22 Vecās derības sējumus, okultisma piekritēji apgalvo, ka sākotnēji tiešām bija tieši 22, jo Rutes grāmata jāapvieno ar Soģu grāmatu un Jeremijas paredzējumu grāmata ar Žēlabu grāmatu. Seviļas Izidors VII gadsimtā sastādīja to 22 lietu sarakstu (viss, kas pastāv), kuras Dievs radījis ar ebreju alfabēta 22 burtu palīdzību (Lai top gaisma! — radīšana tikai ar vārda spēku). Jāņa Atklāsmes grāmatā ir 22 nodaļas.

APRĒĶINU PIEMĒRI

MARIJA STJUARTE — SKOTIJAS KARALIENE

Viņa piedzima 1542. gada 8. decembri Linlaitgovas (Linlightgoiv) pili. Marija Stjuarte pieder pie izcilākajām 16. gadsimta personībām. Viņas traģisko likteni Fridrihs Šillers atspoguļojis tāda paša nosaukuma drāmā. Marija Stjuarte dzīvoja un izglītojās Francijā, 1558. gadā apprecējās ar ķeizaru Franci II. Pēc viņa pāragrās nāves 1561. gadā viņa atgriezās Skotijā, kur 1565. gadā stājās laulībā ar savu brālēnu Dārnliju. Vīra nelāgo raksturu Marija atklāja pārāk vēlu. 1566. gadā viņiem piedzima dēls, vēlākais Anglijas karalis Jākobs I.

Kad Dārnlijs noslepkavoja savas nemīlamās sievas privātsekretāru Ricio, viņa par savu uzticības personu izvēlējās grāfu Botvelu. Pēdējais nogalināja Dārnliju un aizveda Mariju Stjuarti uz Dan- baras pili, kur abi 1567. gada maijā tika salaulāti.

Skotijas lordi sašutumā sagrāba Mariju Stjuarti un piespieda viņu atteikties no varas par labu savam dēlam. Botvelam izdevās aizbēgt uz Dāniju, tomēr viņš tika tur ieslodzīts uz mūžu. 1568. gadā Marijai Stjuartei izdevās aizbēgt uz Angliju, bet tur viņa tika apsūdzēta laulātā drauga slepkavībā.

Vairākas sazvērestības, kuru mērķis bija Marijas Stjuartes atbrīvošana, cieta neveiksmi. Ar Marijas Stjuartes ziņu un franču mudināts, Antonijs Babingtons, kādreizējais Marijas pāžs un zvērināts katolis, iecerēja nogalināt karalieni Elizabeti. Tomēr sazvērestība

tika laikus atklāta un tās rosinātājai Marijai Stjuartei tika spriesta tiesa. 1586. gadā Babingtons un citas sazvērestībā iesaistītās personas tika notiesātas. Marijai Stjuartei 1587. gada 18. februārī nocirta galvu.

Marija Stjuarte pieder pie astotniekiem, kuriem parasti ir grūta dzīve un kuri tikai retumis spēj izvairīties no sava skarbā likteņa. Viņu dzīvē ir vajāšanas un ienaids. Vara un bojāeja, neveiksmes astotnieku dzīvē ir cieši līdzās. Jau dzimšanas datums liecināja par Marijas Stjuartes dzīves nelaimīgām beigām, jo skaitlis 8 ir viņpasaules un nāves skaitlis.

Viņas dzimšanas mēnesis un gada skaitlis ir 3, kas liecina par fantāziju, daudzpusību un godkāri. Viņas dzimšanas datuma kop- skaitlis ir 5, kas sabalsojas ar viņas nāves datuma kopskaitli un vārda skaitli. Piecnieks ir laimes spēlmaņu un spekulantu skaitlis, kuri liek visu uz vienas kārts mērķa sasniegšanas labā. Lai īstenotu savus plānus, Marija Stjuarte neatteicās no slepkavnieciskas rīcības. Numeroloģiskie aprēķini precīzi liecina, ka viņa nebūt nav tāda nevainīgi notiesāta persona, kādu viņu glorificējis Šillers savā drāmā.

Piecnieka negatīvā izpausme norāda uz noslēpumainu, neizprotamu un nemierīgu būtni, kura ir neapdomīga, eksplozīva un baudkāra. Tas liecina ari par nestabilu mīlas dzīvi, kurā ir vieta gan ekscesiem, gan netiklībai un perversitātei. Tā varētu būt atslēga vīriešu paklausībai, kuri bez apdoma īstenoja Marijas Stjuartes slepkavnieciskos plānus.

Zīmīgi ir tas, ka viņas dzimšanas vietas un miršanas vietas skaitlis ir 11. Tas ir atteikšanās un mocekļu skaitlis. Savienojumā ar dzimšanas un miršanas skaitļiem atklājas dīvaina sakritība.

Nosliece uz varmācību atklājas ari skaitlī 4, kas ir visbiežāk sastopamais skaitlis viņas vārdā — sešas reizes. Četrinieks ir ciešanu, trūkuma un bojāejas skaitlis.

Marijas Stjuartes sirds skaitlis un personības skaitlis ir 7, tātad apkārtējiem viņa atklājās tāda, kāda patiesībā bija. No vienas puses, viņa bija cienīga, pašsavaldīga un rezervēta, no otras puses, viņas būtība tiecās pēc visa tumšā un netradicionālā. Viņas pēdējie dzīves gadi bija pesimisma, vilšanās un atsvešināšanās pilni.

Ja apskata Marijas Stjuartes liktenīgos gadus, tad pirmām kārtām tas ir 1554. gads. Šajā gadā divpadsmitgadīgā nākamā karaliene ar Lotringas kardināla starpniecību iegūst savu pirmo galmu. Bija beigusies bezrūpīgā bērnība. Savienojumā ar viņas dzimšanas datumu un mēnesi 1554. gadam aprēķinām: 8+12+1+5+5+4 = 35 = 3+5 = 8. Atkal atklājas liktenīgais astotnieks, kas sabalsojas ar Marijas Stjuartes dzimšanas dienas skaitli, šajā gadā iegūtās karaliskās pilnvaras izrādījās liktenīgas.

Otrais liktenīgais gads Marijas Stjuartes dzīvē ir 1569. gads. Kad 1568. gadā karaliene paspēja aizbēgt uz Angliju, tur viņa tika apvainota noziegumos. 1569. gadā sākās Marijas ciešanas gūstā. Šā gada skaitlis ir 8+12+1+5+6+9 = 41 = 4+1 = 5, kas nepārprotami kļuva par viņas liktenīgo skaitli (sabalsojas ar vārda skaitli, dzimšanas un nāves dienas skaitli).

MATA HARI — DAIĻĀ SPIEDZE

Gadu desmidem dejotājas Matas Hari liktenis iedvesmoja rakstniekus. 1876. gada 7. augustā Holandē Leuvardenē cepurnieka ģimenē piedzima meitenīte Margarēte Celle. Jau agri atklājās viņas

piedzīvojumu kāre un brīvības alkas. Ar sludinājuma starpniecību meitene septiņpadsmit gadu vecumā iepazinās ar divdesmit gadus vecāko virsnieku Rūdofu Kampelu Maklaudu (Rudolf Campell Mac Leod), devās viņam līdzi uz Indoķīnu, kur viņiem piedzima divi bērni.

Tomēr laulība bija nelaimīga. Margarēte apmetās uz dzīvi Parīzē, kur kļuva par tālaika slavenāko naktskluba dejotāju un pieņēma vārdu Mata Hari (indonēziešu valodā tas nozīmē "Rīta mijkrēšļa acs"). Margarētes biogrāfija padarīja "Javas tempļu dejotāju" neparasti iekārojamu viņas dievinātāju acīs.

Mata Hari stāstīja, ka esot Nīderlandes baroneses mazmeita. Viņas mātei kopā ar vīru Celli piederējušas plantācijas. Četrpadsmit gadu vecumā viņa esot iestājusies Birmā budistu klosterī, kur apguvusi reliģiskās dejas. No šā stingri apsargātā sieviešu klostera viņu esot nolaupījis Maklauds un aizvedis uz Eiropu.

Dejotājai tika piedēvēti daudzi kaislīgi mīlas piedzīvojumi. Sieviešu apskausta un ienīsta, viņa izbaudīja to sajūtu, ka ar saviem daiļumiem valda pār vīriešu pasauli.

Matai Hari patika spēlēties ar briesmām, tāpēc viņa noslēdza līgumu ar slepenajiem dienestiem, tika atmaskota un notiesāta par spiegošanu. 1917. gada 15. oktobrī viņai tika izpildīts nāves sods nošaujot. Tas notika drūmajā Vincenes cietoksnī, un nāves sodu izpildīja 12 vīri.

Viņas dzimšanas dienas skaitlis iekļauj Margarētu Celli septītniekos. Viņiem patīk piedzīvojumi, ceļojumi un nemierīgs dzīvesveids. Tas nepārprotami attiecas arī uz šo skaisto sievieti. Personas, kas atrodas skaitļa septiņi ietekmē, vilina noslēpumainais — tādēļ Mata Hari sacerēja savu dzīvesstāstu. Tas bija viens no iemesliem, kāpēc viņa piekrita sadarboties ar slepenajiem dienestiem. Tomēr septītnieks liecina ari par to, ka dziļi dvēselē viņa bija vientuļniece.

Vārda maiņas dēļ mainījās arī viņas vārda skaitlis no 5 uz 1. Sākotnēji priecīgā un piedzīvojumu kārā sieviete drīz vien kļuva par pašapzinīgu un godkārīgu personu, kurai diemžēl nepiemita spējas izjust dziļu mīlu.

Nemainīgais sirds skaitlis 4 liecina, ka šo jūtu nepietiekamība sagādāja viņai lielas ciešanas. Sākotnējais personības skaitlis 1 nomainījās uz 6, kas ir sievišķīgās seksualitātes skaitlis. Uz vīriešiem tas iedarbojās kā elektriskās strāvas trieciens, bet tāds jau bija viņas nodoms.

Tomēr pārējie aprēķinu skaitļi liecina, ka patiesībā Matai Hari nebūt nepiemita šīs erotiskās jūtas, viņa tikai lieliski prata izmantot savu pievilcību. Parīzē (6 — pilsētas skaitlis) viņai sākās strauja karjeras augšupeja. Interesanti, ka viņas dzimtās pilsētas nosaukuma skaitlis ari ir 6. Un atkal šis skaitlis izpaužas kā liktenīgs, jo viņas nāves dienas skaitlis arī ir 6, bet nāves datuma kopskaitlis ir 7, kas simbolizē vientulību un izolāciju. Viņas nāves vietas skaitlis ir 11, atteikšanās un mocekļu skaitlis.

Matai Hari liktenīgs ir 1898. gads (= 1876+22). Savienojumā ar viņas dzimšanas dienas datumu un mēneša skaitli iegūst 7+8+ 1+8+9+8 = 41 = 4+1 = 5. Šis gads viņai bija satraucošs, jo paredzēja piedzīvojumiem bagātus pasākumus un riskus, ceļojumus un neskaitāmas pārmaiņas.

KONRĀDS ADENAUERS — DIŽAIS "VECAIS" NO RĒNDORFAS

Neapšaubāmi Konrāds Adenauers ir viens no izcilākajiem politiķiem pasaules vēsturē. Viņa prātu apbrīnoja pat viņa politiskie pretinieki. Konrāds Adenauers četrpadsmit gadus ietekmēja Vācijas likteni, būdams pirmais kanclers no 1949. līdz 1963. gadam.

Viņš dzimis 1876. gada 5. janvāri Ķelnē (Koeln), bērnība pagāja ļoti pieticīgos apstākļos. Pēc jurisprudences studijām viņš strādāja tiesā par ierēdni. No 1917. līdz 1933. gadam bija virsbirģermeistars Ķelnē un no 1920. līdz 1933. gadam — Prūsijas valdības padomes loceklis un prezidents. Kad Adenaueru 1933. gadā atcēla no visiem amatiem, gestapo viņu arestēja par "valstij kaitniecisku un naidīgu" darbību.

1945. gada maijā Amerikas militārā pārvalde iecēla Adenaueru par Ķelnes virsbirģermeistaru, bet jau tai pašā gadā britu militārās iestādes viņu no šā amata atcēla.

1949. gada 15. septembrī pirmais bundestāgs Adenaueru ievēlēja par bundeskancleru.

Pateicoties diplomātiskajam un politiskajam talantam un veiklajai rīcībai, viņam izdevās nodibināt labas attiecības gan ar padomēm, gan rietumvalstu valdībām un iekšzemes politiskajiem pretiniekiem.

1963. gada 15. oktobrī Konrāds Adenauers beidza savu darbību bundeskanclera amatā. Tomēr 87 gadus vecais sirmgalvis turpināja aktīvi līdzdarboties bundestāga dzīvē un palika partijas priekšsēža amatā līdz 1966. gadam.

Pēc īsas, smagas slimības Konrāds Adenauers mira 1967. gada 19. aprīlī Rēndorfā (Rhoendorf).

Tātad Konrāds Adenauers pieder pie piecniekiem, tas ir skaitlis, kas liktenīgs arī pašai Vācijas Federatīvajai Republikai (salīdzinājumam nodaļa "Skaitļi bija viņu liktenis"). Šis Adenauera kosmiskais skaitlis liecina, ka viņš bija labs cilvēku pazinējs, kas ir ļoti nozīmīgi un svarīgi ikvienam politiskajam darbiniekam. Viņa asprātība un humora izjūta bija leģendāra. Daudzpusīgs, kustīgs un inteliģents, impulsīvs un dzīvīgs viņš prata virzīt savas idejas. Adenauers bija diezgan viegli aizkaitināms, tomēr viņam nepiemita neiecietība, gluži otrādi — viņš spēja būt diezgan iecirtīgs. Piecniekiem raksturīgās iezīmes viņam izpaudās īpaši spilgti, jo skaitlis 5 ir visbiežāk sastopamais viņa vārdā.

Sīkstums un caursišanas spējas, kuras parasti gan nepiemīt piecniekiem, Adenaueram piemita tāpēc, ka viņa dzimšanas dienas datums ir 1. Viņa izcilo politisko darbību nosaka viņa dzimšanas gada skaitlis 22 — tas ir Meistara skaitlis. Viņa dzimšanas dienas datuma kopskaitlis ir 1 un pastiprina tādas rakstura īpašības kā sīkstums, izturība, oriģinalitāte un darbaspējas.

Ar dzimšanas dienas datumu harmoniski saskaņojas arī vārda skaitlis. Tikai tā var izskaidrot, ka vēl sirmā vecumā Adenaueram piemita izcila aktivitāte. Gada skaitlis 22 viņa dzimšanas datumā sabalsojas ar viņa dzimtās pilsētas nosaukuma skaitli. Piecnieks noteica Adenauera jurista profesijas izvēli, kas bija ļoti noderīgi viņa politiskajā karjerā.

Sirds skaitlis 8 tā pozitīvajā izpausmē liecina par spēcīgu, pretoties spējīgu un praktiski noskaņotu personību ar saimniecisku domāšanu, bet personības skaitlis 6 norāda uz apzinīgumu, ideālismu, centību un pamatīgumu lietu veikšanā. Izpaliek sešnieka miermī- līgums un nosvērtība, jo to pārmāc nemierīgā piecnieka ietekme.

Pirmais liktenīgais gads ir 1898. gads. Savienojumā ar viņa dzimšanas dienas datumu un mēnesi iegūst: 5+1+1+8+9+8 = 32 = 3+2 = 5, harmoniskās līdzsvarotības skaitli. 1924. gadam aprēķinām: 5+1+1+9+2+4 = 22 = 2+2 = 4, kas var liecināt par saimnieciskām kļūmēm. 1940. gadu ietekmē skaitlis 2 (5+1+1+9+4+0 = 20 = 2+0 = 2). Tolaik Konrādam Adenaueram sākās ciešanu pilnā kara pieredze. 1954. gads — ar likteņa skaitli 7 (5+1+1+9+5+4 = 25 = 2+5 = 7) ir labvēlīgs garīgā un profesionālā jomā, mazāk personiskajā dzīvē.

Adenauers meklēja citu risinājumu drošības problēmai un 1954. gada 23. (liktenīgais skaitlis 5!) oktobrī Parīzē parakstīja veselu virkni līgumu, kas nodrošināja Vācijas Federatīvās Republikas uzņemšanu NATO, Rietumeiropas savienības dibināšanu un Zāras problēmas risinājumu.

Konrāda Adenauera nāves gads ir 1967., kas sabalsojas ar viņa dzimšanas un vārda skaitli 5 (1+9+6+7 = 23 = 2+3 = 5), viņa nāves mēneša skaitlis 4 atbilst dzimšanas datuma skaitlim, bet nāves dienas skaitlis 1 sabalsojas ar dzimšanas mēneša skaitli un dzimšanas datuma kopskaitli. Dīvainā veidā visi Konrāda Adenauera dzimšanas datuma skaitļi atkārtojas viņa nāves datumā — tikai citā kārtībā.

ELIZABETE TEILORE UN RIČARDS BĒRTONS

Gadu pēc šķiršanās abi apprecējās otrreiz: aktrise Elizabete Teilore un teātra un filmu akderis Ričards Bērtons. Laulības notika 1975. gada 8. oktobrī Botsvānā, Āfrikā. Elizabetei Teilorei tās bija sestās, Bērtonam — trešās laulības.

Elizabete Teilore dzimusi 1932. gada 27. februāri Londonā. Viņas tēvs bija mākslas darbu drgotājs, māte — aktrise, abi amerikāņi. Elizabete bija ļoti skaists bērns, mācījās baletskolā un 1942. gadā pirmo reizi filmējās filmā "Ceļš mājup". No 1945. gada sekoja daudzas citas filmas. Kopš 1956. gada viņa ik gadu filmējās vienā vai divās filmās, no kurām daudzas iekaroja pasaules slavu, tostarp tādas filmas kā "Giganti", "Kaķis uz sakarsēta skārda jumta", "Pēkšņi pagājušajā vasarā", "Kleopatra" un "Kam no Vulfa kundzes bail?". Oskara prēmiju laureāte Elizabete Teilore saņēma miljoniem dolāru lielus honorārus.

Viņas pirmā laulība tika noslēgta 1950. gadā ar viesnīcnieku Konrādu Hiltonu, otrajā laulībā ar aktieri Maiklu Vildingu, kas ilga no 1952. gada februāra līdz 1957. gada janvārim, piedzima divi dēli.

1957.     gada februārī Elizabete Teilore noslēdza trešo laulību ar Holivudas producentu Maiku Todu, kurš gāja bojā aviokatastrofā

1958.   gadā. Šajā laulībā dzimusi meita. 1959. gada maijā aktrise stājās ceturtajā laulībā ar šlāgerdziedātāju Ediju Fišeru. Tomēr šī savienība nepastāvēja ilgi. Pēc šķiršanās 1963. gada decembrī jau 1964. gada martā viņa apprecējās ar aktieri Ričardu Bērtonu. Kad šīs laulības izjuka Bērtona brutalitātes un dzeršanas kāres dēļ, Elizabete nosolījās: "Es mīlu Ričardu, mēs mīlam viens otru, tomēr esam pārliecināti, ka mums jāšķiras. Mēs paliksim labi draugi."

1975. gada augustā viņi atkal satikās filmēšanās laukumā Šveicē. Filma līdzinājās Elizabetes Teilores un Ričarda Bērtona laulības dzīvei. Filmas režisors Volfs Folmars toreiz teica: "Viņi bija ļoti lietišķi un tūlīt iepazinās ar scenāriju. Lasot ainu, kad piedzēries vīrs sarīko aktrisei šausmīgu scēnu, Elizabetei Teilorei acīs bija asaras…"

Pēc diviem mēnešiem šķirtais pāris apprecējās otrreiz.

Ričards Bērtons, īstajā vārdā Ričards Dženkins, dzimis 1925. gada 10. novembrī Dienvidvelsā 13 bērnu ģimenē. Kad viņam bija divi gadi, nomira māte. Jaunība bija skarba, no daudz kā vajadzēja atsacīties. Zēna skolotājs Filips Bērtons ievēroja viņa neparasto inteliģenci un palīdzēja viņam iestāties Oksfordas universitātē. Kā pateicību jauneklis pieņēma skolotāja uzvārdu Bērtons. 18 gadu vecumā viņš pirmoreiz spēlēja Liverpūles teātrī. Slava pie viņa atnāca 1950. gadā, kad viņš bija viesizrādēs Brodveja teātrī un tēloja Šekspīru Londonas teātrī.

Kopš 1948. gada Ričards Bērtons piedalījies neskaitāmās filmās.

1949. gadā viņš apprecējās ar angļu aktrisi Sibillu Viljamsu. Laulībā piedzima divas meitas, bet viņi izšķīrās 1963. gadā. Filmas "Kleo- patra" uzņemšanas laikā viņš iepazinās ar Elizabeti Teilori, kura vēlāk kļuva par viņa otro un trešo sievu.

Savai sievai Elizabetei viņš dāvāja slavenus un izcilus juvelierizstrādājumus, tostarp Krupa dimantus, milzu pērli La Peregrin un tā dēvētos Bērtona dimantus, kurus iegādājās 1969. gadā par miljonu dolāru. 1964. gadā viņš nodibināja hemofilijas fondu un dāvāja 100 000 marku Ženēvas kantona slimnīcai, kas izglāba viņa brāli pēc smagas autokatastrofas.

Tā kā veselības stāvokļa dēļ Elizabetei Teilorei vairs nevarēja būt bērni, pāris adoptēja kāda Augsburgas strādnieka mazo meitiņu Mariju Heisigu. 1969. gadā viņi adoptēja ari bāreni no Meksikas Serdžio Toledano de la Torre.

Ja salīdzina aprēķināto skaitļu kopējo ainu, atklājas, ka, izņemot nepāra skaitļus Elizabetes Teilores un Ričarda Bērtona dzimšanas dienas datumos — attiecīgi 9 un 1, visi pārējie ir "sievišķīgie" skaitļi. īpaši jāņem vērā skaitlis 11, kas Bērtona aprēķinos atkārtojas divreiz.

Tā kā abu dzimšanas dienas skaitļi ir 1 un 9, tad viņiem vajadzētu labi saprasties. Arī viņu vārdu skaitļi (Elizabetei Teilorei 6 un Ričardam Bērtonam 8) labi sader savā starpā. Viņas pirmās laulības noslēgšanas gada (27.2.1964.) skaitlis ir 4, viņa pirmās laulības noslēgšanas gadam (10.11.1964.) skaitlis ir 5. Gada skaitlis 4 nav īpaši labvēlīgs, jo četrinieks ir tumsības un iznīcības skaitlis. Bērtonam skaitlis 5 laulībā nesa piedzīvojumus un risku.

Šķiršanās gads 1974 ar viņas dzimšanas datumu 27.2. rezultātā dod 5, bet viņam — 6. Miermīlīgais un harmoniskais sešnieks nesatiek ar nervozo un nestabilo 5. Tas ari noveda līdz laulības iziršanai

Aprēķināsim abu atkārtotās laulības (1975) skaitļus: viņai 27+2+1+9+7+5 = 51 = 5+1 = 6, viņam 10+11+1+9+7+5 = 43 = 4+3 = 7.

Septītnieks ir noslēpumainības skaitlis, turklāt gadā ar šādu skaitli iespējami laulības pārkāpumi. Otrreizējo laulības noslēgšanu viņi divus mēnešu turēja noslēpumā.

Elizabetei Teilorei šķita, ka laulības dzīves laime (6) ir atjaunota, jo viņas laulības datuma likteņa skaitlis harmonē ar viņas vārda skaitli. Ričardam Bērtonam šis skaitlis nav tik labvēlīgs, jo 1957. gada likteņa skaitlis 7 liecina par vientulību, izolētību un pamestību.

Tā kā viņu laulības datums — 8 — nav laimīgs nedz Elizabetei, nedz Ričardam, tad nākas pieņemt, ka ari šai laulībai nav lemts ilgs mūžs.

Elizabetes Teilores dzimšanas dienas skaitlis ir 9, kas liecina par viņas cīnītājas raksturu, stipro gribu un caursišanas spēju. Tas nodrošināja viņai profesionālos panākumus. Tomēr vienlaikus atklājas ari viņas vieglprātība un spēja ātri sadusmoties. Viņa lieliski zina, kā, kur un kad jāizmanto šarms. Viņas neskaitāmās laulības skaidri apliecina viņas piederību devītnieku grupai, jo tādiem cilvēkiem piemīt tieksme ātri iemīlēties. Ideālismu apliecina viņu divi adoptētie bērni.

Ričarda Bērtona dzimšanas datuma skaitlis 1 norāda uz radošu un diezgan oriģinālu cilvēku. Ietiepīgi un sīksti viņš dodas pretī izvēlētajam mērķim. Tomēr vieninieks liecina ari par noslieci uz brutalitāti.

Elizabetes Teilores vārda skaitlis 6 liecina, ka būtībā viņa ir ideāliste, izsvērta un mātišķa personība. Sešnieks ir sievišķīgās seksualitātes skaitlis, kas tā vien staro no šīs skaistās dāmas un lielā mērā nodrošināja arī viņas panākumus filmās. Ričarda Bērtona vārda skaitlis ir 8 — tātad viņa radošo panākumu pamatā ir liels un saspringts darbs. Viņa dzīve nav vienkārša. Astotnieka divējādā nozīme tomēr norāda uz nesavaldību, šāda tipa cilvēki spēj būt patmīlīgi, tirāniski un piekasīgi.

Elizabetes sirds skaitlis 2 harmonē ar viņas vārda skaitli 6. Divnieki ir piedodoši, taktiski un diplomātiski. Bez šīm iezīmēm viņa nespētu salabt ar savu viru. Tomēr personības skaitlis 4 liecina, ka viņai smagi jāstrādā, jābūt čaklai un izturīgai.

Ričarda Bērtona sirds skaitlis 6 norāda uz to, ka sirds dziļumos viņš ilgojas pēc mierīgas un harmoniskas laimes, tomēr viņa dzimšanas dienas skaitlis 1 un vārda skaitlis 2 ir spēcīgāki nekā viņa slēptā vēlme. Viņa personības skaitlis 11 liecina par intensīvu piedzīvojumu kāri (tas varētu būt ari viņa nenosvērtlbas iemesls), kā ari māksliniecisko talantu un spēju intuitīvi nojaust savu lomu. Ārēji viņš ir vitāls, uzbrūkošs tips, kādus aktieris attēlo savās filmās.

1947. gadā — Elizabetes Teilores pirmajā liktenīgajā gadā — ar lieliem panākumiem tika demonstrētas viņa filmas "Sintija, dzīve ar tēvu" un "Mazais drosmīgais Jo". 1968. gadu ietekmēja divējādais skaitlis 8, un togad viņš smagi saslima.

1942. gadā — Ričarda Bērtona pirmajā liktenīgajā gadā — viņš saņēma pirmo nopietno lomu, bet 1958. gads — viņa otrais liktenīgais gads — atkal bija skaitļa 8 ietekmē, kas savienojumā ar viņa vārda skaitli 8 bija laba zīme. Šis skaitlis var nozīmēt gan panākumus, gan neveiksmi. Nākamajam liktenīgajam gadam 1981 aprēķinām: 10+11+1+9+8+1 = 40 = 4+0 = 4, tumsības un saimnieciskās iznīcības skaitlis, kas vienlīdz var nozīmēt ari nāvi.

Tas tiešām viņam bija slikts gads. Tomēr Ričards Bērtons miris tikai trīs gadus vēlāk — 1984. gada 5. augustā Ženēvā.

IZMANTOTĀ LITERATŪRA

Albertus, Frater. Von 1 bis 10. Bietigheim, 1973.

Armara. Erleuchtung-Das Gizeh-Orakel. Kreuzlingen/Mūnchen, 1997. Brusius, Hedy. Die Magie der Edelsteine. Genf/Mūnchen, 1988. Cavendish, Richard. Die Magie der Edelsteine. Frankfurt/Main, 1988. Cheiro. Buch der Zahlen. Freiburg, 1968. Curtiss, F.H. Key to the Universe. Washington, 1917. Endres, Franz C. Mystik und Magie der Zahlen. Zūrich, 3. Auflage 1951. Hoffmeister, Johannes. Worterbuch der philosophischen Begriffe. Hamburg, 1955.

Intiis, Pauline. Astronumerologie. New York, 1971.

Jantzen, Gerhard H. Biorhytmus. Genf/Mūnchen, 1989.

Dr. Klingsor. Experimental-Magie. Freiburg, 1967

Kurth, Hanns. 10.000 Daten der VVelt- und Kulturgeschichte. Ratingen-

Kastellaun-Dusseldorf, 1974. Kurth, Hannis. Lexikon der Traumsymbole. Kreuzlingen/ Mūnchen, 1997. Lentner, Gerhard von. Die Kunst des Kartenlegens. Kreuzlingen/Mūnchen, 1995. Lopez, V. Numerology. New Tork, 1961.

McLean, Penny. Numerologie und Schicksal. Kreuzlingen/Mūnchen, 1999.

Mendelssohn, Kurt. Das Ratsel der Pyramiden. Bergisch-Gladbach, 1974.

Montrose. Numerology for Everybody. New York. 1960.

Paneth, Ludwig. Zahlensymbolik im Unbewustsein. Zūrich, 1952.

Reichstein, Herbert. Praktisches Lehrbuch der Kabbala. Berlin, 1954.

Riemschneider, Margarete. Von 0 bis 1001. Mūnchen, 1966.

Samuelson, H.V. Numerology. Los Angeles, 1970.

Seligmann, Kurt. Das Weltreich der Magie, VViesbaden o.J.

Steivard, Basil. The Great Pyramid. 1925

Weber, Ino. Lottochancen-ganz personlich, Genf/Munchen, 1990.

SATURS

Priekšvārds 5

Kabalistiskā skaitļu maģija un modemā numeroloģijā 13

Burti un skaitļi — skaitļu atslēga 15

Jēdzienu aprēķināšana — ar piemēriem 20

Vārda skaitlis — cilvēka raksturs un liktenis 21

Sirds skaitlis — cilvēka iekšējā būtība 29

Personības skaitlis — cilvēka ārējais veidols 32

Dzimšanas skaitlis — kosmiskā ietekme 34

Labvēlīgās pilsētas un ielas 44

Laimīgās dienas un laimīgie skaitļi 47

Partnera izvēle un draudzība 48

Vārda maiņa — rakstura izmaiņas 50

Profesijas izvēle 53

Labvēlīgie firmu nosaukumi un dibināšanas datumi 58

Valstis un zemes 60

Skaitļi un to likumi 64

Bibliskie fenomeni 64

Zīmju un kvadrātu skaitļu maģija 66

Gīzas piramīdas skaitļu noslēpums 72

Skaitļi bija viņu liktenis 74

Skaitļi un to atbilstība 78

Skaitļi — planētas, nedēļas dienas un dzīvnieku apļa zīmes 78

Skaitļi — metāli un krāsas 82

Skaitļi un dārgakmeņi 85

Skaitļi un slimības 86

Skaitļi un mūzika 89

Ekskurss 91

Skaitļi un sapņi 91

Skaitļi un bioritmi 95

Skaitļi un elpošanas ritmi 99

Pamatskaitlis 49 — zēns vai meitene? 100

Skaitļu dziļākā nozime 102

Dievišķais vieninieks 102

Divi — polaritātes simbols 104

Svētais trijnieks 107

Četri — materiālā simbols 109

Noslēpumainais piecnieks 111

Sešnieks — mīlas simbols 114

Mistiskais septītnieks 115

Astoņi — skaitlis ar divējādu nozīmi 120

Viedais un spēcīgais devītnieks 121

Augstākie skaitļi 124

Aprēķinu piemēri 128

Marija Stjuarte — Skotijas karaliene 128

Mata Hari — daiļā spiedze 131

Konrāds Adenauers — dižais "vecais" no Rēndorfas 135

Elizabete Teilore un Ričards Bērtons 138

Izmantotā literatūra 145

www.jumava.lv

Izdevējs — apgads "Jumava", Dzirnavu ielā 73, Rīgā LV 1011. Iespiests un iesiets a/s "Paraugtipogrāfija", Puškina ielā 31 Rīgā LV 5001.

Content

Silvers Džūls Numeroloģija Skaitļu maģija un mistika

Džūls Silvers NUMEROLOGIJA Skaitļu maģija un mistika

PRIEKŠVĀRDS Skaitlis ir visu lietu būtība.

KABALISTISKĀ SKAITĻU MAĢIJA UN MODERNĀ NUMEROLOĢIJA

BURTI UN SKAITĻI — SKAITĻU ATSLĒGA

JĒDZIENU APRĒĶINĀŠANA — AR PIEMĒRIEM

VĀRDA SKAITLIS — CILVĒKA RAKSTURS UN LIKTENIS

SIRDS SKAITLIS — CILVĒKA IEKŠĒJĀ BŪTĪBA

PERSONĪBAS SKAITLIS — CILVĒKA ĀRĒJAIS VEIDOLS

DZIMŠANAS SKAITLIS — KOSMISKĀ IETEKME

Dzimšanas pulksteņa laiks

Dzimšanas datumu nozīme

Pilsētas sirds skaitlis

PARTNERA IZVELE UN DRAUDZĪBA

VĀRDA MAIŅA — RAKSTURA IZMAIŅAS

PROFESIJAS IZVĒLE

labveligie firmu nosaukumi un dibināšanas datumi

Visa veida uzņēmējdarbības liktenīgie skaitļi

VALSTIS UN ZEMES

SKAITĻI UN TO LIKUMI

gizas piramīdas skaitļu noslēpums

SKAITĻI UN TO ATBILSTĪBA

SKAITĻI — METĀLI UN KRASAS

skaitļi un dārgakmeņi

skaitļi un slimības

SKAITĻI UN MŪZIKA

EKSKURSS SKAITĻI UN SAPŅI

SKAITĻI UN BIORITMI

SKAITĻI UN ELPOŠANAS RITMI

PAMATSKAITLIS 49 — ZĒNS VAI MEITENE?

SKAITĻU DZIĻĀKĀ NOZĪME DIEVIŠĶAIS VIENINIEKS

DIVI — POLARITĀTES SIMBOLS

SVĒTAIS TRIJNIEKS

ČETRI — MATERIĀLĀ SIMBOLS

NOSLĒPUMAINAIS PIECNIEKS

SEŠNIEKS — MĪLAS SIMBOLS

MISTISKAIS SEPTĪTNIEKS

ASTOŅI — SKAITLIS AR DIVĒJĀDU NOZĪMI

VIEDAIS UN SPĒCĪGAIS DEVĪTNIEKS

AUGSTĀKIE SKAITĻI

APRĒĶINU PIEMĒRI

MATA HARI — DAIĻĀ SPIEDZE

KONRĀDS ADENAUERS — DIŽAIS "VECAIS" NO RĒNDORFAS

ELIZABETE TEILORE UN RIČARDS BĒRTONS

IZMANTOTĀ LITERATŪRA

SATURS